**Program hospodárskeho a sociálneho rozvoja obce Bušovce na roky**


**2015 – 2020**



|  |  |
| --- | --- |
| Názov: | **Program hospodárskeho a sociálneho rozvoja obce Bušovce na roky 2015-2020** |
| Územné vymedzenie: | obec Bušovce |
| Územný plán obce schválený: | nie |
| Dátum schválenia PHSR: | 18.11.2015 |
| Dátum platnosti: | od 18.11.2015 do 31.12.2020 |
| Verzia[[1]](#footnote-1): | 1.1 |
| Publikovaný verejne: | 13.6.2016 |
| Vypracoval: | RNDr. Radomír Babiak, PhD. |

|  |
| --- |
| **Bušovce** |

**erb obce vlajka obce**



|  |
| --- |
| **Základné údaje** |

|  |  |  |
| --- | --- | --- |
| Samosprávny kraj: |  | Prešovský |
| Okres: |  | Kežmarok |
| Historický región: |  | Spiš |
| Poloha stredu obce: |  | 49°13´7´´ s.g.š. a 20°29´2´´ v.z.d. |
| Nadmorská výška stredu obce: |  | 593 m.n.m. |
| Rozloha katastra: |  | 9,03 km2 (903 ha) |
| Počet obyvateľov: |  | 308 k 31.12.2014 |
| Hustota obyvateľstva: |  | 34 obyv./km2 |
| PSČ: |  | 059 93 |
| Evidenčné číslo vozidiel: |  | KK |

|  |
| --- |
| **Oficiálne kontakty** |

|  |  |  |
| --- | --- | --- |
|  |  | Obec Bušovce |
| Adresa: |  | Obecný úrad č. 119 |
|  |  | 059 93 Bušovce |
| Web: |  | [www.obecbusovce.sk](http://www.obecbusovce.sk) |
| Email: |  | [obec.busovce@neton.sk](mailto:obec.busovce@neton.sk) |
| Telefón: |  | 052/459 1620 |
| IČO: |  | 00 326 127 |

|  |
| --- |
| **Poloha obce** |



**OBSAH**

[Úvod 5](#_Toc433046013)

[Ú.I Zámer spracovania Programu hospodárskeho a sociálneho rozvoja obce Bušovce na roky 2015-2020 6](#_Toc433046014)

[A-Analytická časť 10](#_Toc433046015)

[A.0 Zoznam analyzovaných východiskových koncepčných dokumentov a dát 11](#_Toc433046016)

[A.I Analýza vnútorného prostredia 12](#_Toc433046017)

[1-A.I História obce 12](#_Toc433046018)

[2-A.I Prírodné pomery 12](#_Toc433046019)

[3-A.I Kvalita životného prostredia 13](#_Toc433046020)

[3.1-A.I Ochrana prírody a krajiny 13](#_Toc433046021)

[3.2-A.I Odpadové hospodárstvo 13](#_Toc433046022)

[3.3-A.I Ochrana proti povodniam 14](#_Toc433046023)

[4-A.I Obyvateľstvo 15](#_Toc433046024)

[4.1-A.I Počet obyvateľov a pohyb obyvateľstva 15](#_Toc433046025)

[4.2-A.I Veková štruktúra 18](#_Toc433046026)

[4.3-A.I Národnostná a konfesionálna štruktúra 19](#_Toc433046027)

[4.4-A.I Vzdelanostná štruktúra 20](#_Toc433046028)

[4.5-A.I Základné socioekonomické charakteristiky obyvateľstva 20](#_Toc433046029)

[4.6-A.I Zamestnanosť a mzdy 21](#_Toc433046030)

[4.7-A.I Nezamestnanosť 22](#_Toc433046031)

[5-A.I Domový a bytový fond 24](#_Toc433046032)

[6-A.I Dopravná infraštruktúra 25](#_Toc433046033)

[6.1-A.I Cestná, statická a pešia doprava 25](#_Toc433046034)

[6.2-A.I Železničná a letecká doprava 26](#_Toc433046035)

[7-A.I Technická infraštruktúra 26](#_Toc433046036)

[8-A.I Zdravotnícka a sociálna infraštruktúra a služby 26](#_Toc433046037)

[9-A.I Školstvo, kultúra a šport 27](#_Toc433046038)

[10-A.I Administratívno-správne služby 27](#_Toc433046039)

[11-A.I Hospodárske pomery 28](#_Toc433046040)

[11.1-A.I Polohová atraktivita územia 28](#_Toc433046041)

[11.2-A.I Organizačná štruktúra ekonomiky 29](#_Toc433046042)

[11.3-A.I Poľnohospodárstvo a priemysel 29](#_Toc433046043)

[11.4-A.I Cestovný ruch 30](#_Toc433046044)

[12-A.I Finančná analýza 31](#_Toc433046045)

[12.1-A.I Analýza príjmov a výdavkov 32](#_Toc433046046)

[12.2-A.I Prehľad majetku a zdrojov 34](#_Toc433046047)

[13-A.I Vyhodnotenie dotazníkového prieskumu 34](#_Toc433046048)

[14-A.I Ex-post hodnotenie predchádzajúceho PHSR 40](#_Toc433046049)

[15-A.I Ex-ante hodnotenie stavu projektovej pripravenosti investícií 41](#_Toc433046050)

[A.II Analýza vonkajšieho prostredia 42](#_Toc433046051)

[1-A.II Štrukturálne fondy v programovom období 2014-2020 43](#_Toc433046052)

[2-A.II STEEP analýza 46](#_Toc433046053)

[A.III Zhodnotenie súčasného stavu územia 47](#_Toc433046054)

[1-A.III SWOT analýza 47](#_Toc433046055)

[2-A.III Kľúčové faktory a disparity územia 48](#_Toc433046056)

[B-Strategická časť 49](#_Toc433046057)

[B.I Strategická vízia a strategický cieľ obce 50](#_Toc433046058)

[B.II Stratégia rozvoja 50](#_Toc433046059)

[C-Programová časť 53](#_Toc433046060)

[C.I Opatrenia, projekty a aktivity podľa prioritných oblastí 54](#_Toc433046061)

[C.II Súbor ukazovateľov, výsledkov a dopadov 57](#_Toc433046062)

[D-Realizačná časť 63](#_Toc433046063)

[D.I Akčný plán obce 64](#_Toc433046064)

[D.II Administratívne, organizačné a inštitucionálne zabezpečenie PHSR 65](#_Toc433046065)

[D.III Stručný popis komunikačnej stratégie 66](#_Toc433046066)

[D.IV Systém monitorovania a hodnotenia 66](#_Toc433046067)

[E-Finančná časť 68](#_Toc433046068)

[F.I Indikatívny finančný plán 69](#_Toc433046069)

[F.II Model viaczdrojového financovania a finančný rámec 70](#_Toc433046070)

[F.III Systém hodnotenia a zaraďovania projektov do financovania 74](#_Toc433046071)

[Záver 75](#_Toc433046072)

[Prílohy 77](#_Toc433046073)

[Zoznam členov riadiaceho tímu a pracovných skupín 78](#_Toc433046074)

[Zoznam informačných zdrojov použitých v PHSR 78](#_Toc433046075)

[Zoznam skratiek použitých v PHSR 79](#_Toc433046076)

[Akčný plán na daný rozpočtový rok s výhľadom na 2 roky 79](#_Toc433046077)

[Zoznam tabuliek, grafov, obrázkov a formulárov 82](#_Toc433046078)

# Úvod

Obecná samospráva v zmysle zákona č. 369/1990 Zb. o obecnom zriadení a zákona č. 539/2008 Z. z. o podpore regionálneho rozvoja tvorí integrálnu súčasť regionálnej politiky a regionálneho rozvoja. Integrálnou súčasťou regionálnej politiky sa stala najmä v súvislosti s rozsiahlou decentralizáciou verejnej správy, ktorá sa na Slovensku uskutočnila po prelome milénií a ktorou na obecné samosprávy prešlo obrovské množstvo kompetencií, zodpovednosti a taktiež financií, predstavujúcich významnú časť verejných financií. Samosprávy tak v oblasti vytvárania podmienok pre hospodársky a sociálny rozvoj územia majú svoje nezastupiteľné postavenie. Či už v rámci svojich originálnych kompetencií alebo preneseného výkonu štátnej správy, obce zabezpečujú výkony a služby vo verejnom záujme. Z tohto dôvodu je potrebné venovať veľkú pozornosť a úsilie koncipovaniu rozvojových stratégií samospráv.

Dokument „Program hospodárskeho a sociálneho rozvoja obce Bušovce na roky 2015-2020“ (ďalej len „PHSR“) je strednodobý strategický dokument, ktorý na základe analýzy hospodárskej a sociálnej situácie stanovuje strategické ciele a priority v záujme budúceho rozvoja obce. Je prostriedkom na napĺňanie vízie ďalšieho smerovania obce. Týmto programom sa uskutočňuje podpora rozvoja na lokálnej úrovni s dôrazom na hospodársku, sociálnu a environmentálnu oblasť. Ide o program cielených opatrení, navrhnutý pre stimulovanie rozvoja obce v strednodobom horizonte.

Cieľom tohto dokumentu je navrhnúť funkčne trvalo udržateľnú rozvojovú stratégiu, zameranú na realizáciu hospodárskeho a sociálneho rozvoja obce so zreteľom na potreby jej obyvateľov. Tento dokument formuluje tak strategické ciele, ako aj konkrétne opatrenia a aktivity, realizáciou ktorých budú tieto ciele naplnené. PHSR nie je uzavretý dokument bez možnosti zmien. Práve naopak, je dokumentom živým, otvoreným, ktorý môže byť v prípade potreby kedykoľvek aktualizovaný, doplňovaný a upravovaný. Jeho význam a využitie spočíva predovšetkým v tom, že je spracovaný na základe prieskumu názorov a potrieb volených orgánov obce, jej obyvateľov, záujmových skupín, ako aj za spoluúčasti miestnych aktérov a odborníkov.

Ambíciou dokumentu je podať odpovede na tri základné a najdôležitejšie otázky:

1. Akí sme a kde sa nachádzame?
2. Kam sa chceme dostať?
3. Ako sa tam dostaneme?

Cieľom analytickej časti je identifikácia rozvojových faktorov a disparít obce (akí sme a kde sa nachádzame). Následne je v strategickej časti sformulovaná vízia, ktorá dáva odpoveď na druhú otázku (kam sa chceme dostať). Spôsob ako sa tam dostať je stanovený v stratégii rozvoja, ktorej úspešné naplnenie bude závislé od úspešnosti realizácie opatrení a aktivít, definovaných v programovej časti dokumentu.

Pri vypracovaní tohto programu hospodárskeho a sociálneho rozvoja sa zohľadnili priority Národnej stratégie regionálneho rozvoja SR, ako aj jej vízia regionálneho rozvoja na Slovensku: Slovensko sa má stať krajinou s vysokou kvalitou života všetkých jeho obyvateľov. V záujme naplnenia dlhodobej vízie regionálneho rozvoja SR zameranej na rozvoj obcí, miest a regiónov, na zvyšovanie ich výkonnostného potenciálu a konkurencieschopnosti Národná stratégia regionálneho rozvoja SR stanovuje strategický cieľ: Integrovaným a výsledkovo orientovaným prístupom k regionálnemu rozvoju a na základe využitia vnútorného potenciálu regiónov zvýšiť do roku 2030 ich adaptabilitu, konkurencieschopnosť a výkonnosť pri súčasnom zvyšovaní kvality života obyvateľov a pri rešpektovaní princípov udržateľného rozvoja.

## Ú.I Zámer spracovania Programu hospodárskeho a sociálneho rozvoja obce Bušovce na roky 2015-2020

Formulár 1 (Ú1): Zámer spracovania PHSR

|  |  |
| --- | --- |
| **Zámer spracovania PHSR** | |
| **Názov dokumentu** | Program hospodárskeho a sociálneho rozvoja obce Bušovce na roky 2015-2020 |
| **Forma spracovania** | Program hospodárskeho a sociálneho rozvoja obce Bušovce na roky 2015-2020 (ďalej len „PHSR 2015-2020“) bude spracovaný podľa aktuálneho znenia zákona č. 539/2008 Z. z. o podpore regionálneho rozvoja v znení neskorších predpisov a v súlade s Metodikou na vypracovanie programu hospodárskeho rozvoja a sociálneho rozvoja obce/obcí/VÚC, vydanou Ministerstvom dopravy, výstavby a regionálneho rozvoja, verzia 2.0, február 2015.  Spracovanie dokumentu bude rešpektovať princíp partnerstva. Vykonané bude participatívnym spôsobom so zapojením zamestnancov obecného úradu, poslancov OcZ, širokej verejnosti a externých odborníkov.  PHSR bude vypracovaný v súlade s cieľmi a prioritami ustanovenými v Národnej stratégii regionálneho rozvoja a bude zohľadňovať ciele a priority zakotvené v Programe hospodárskeho a sociálneho rozvoja Prešovského samosprávneho kraja. |
| **Riadenie procesu spracovania** | Za riadenie procesu spracovania bude zodpovedať riadiaci tím zložený zo zástupcov obce a zhotoviteľa. Členmi riadiaceho tímu budú:  Za obec:  Koordinátor riadiaceho tímu  Daniel Jurek – starosta obce  Členovia riadiaceho tímu  Ing. Lucia Novotná  Za zhotoviteľa:  Člen riadiaceho tímu  RNDr. Radomír Babiak, PhD. – externý odborník  Riadiaci tím zodpovedá za:   * celkovú koordináciu spracovania PHSR 2015-2020, * zostavenie Zámeru spracovania PHSR, * spracovanie analýzy vnútorného a vonkajšieho prostredia, * spracovanie východísk pre strategickú časť, * vypracovanie strategickej vízie, * vypracovanie sumárneho návrhu aktivít a projektov ako východisko pre Akčný plán, * stanovenie termínov realizácie aktivít, projektov (roky) a odhad ich financovania (výška a zdroje financovania), * spracovanie akčného plánu na daný rozpočtový rok s výhľadom na 2 roky, * vytvorenie systému monitorovania, hodnotenia a aktualizácie PHSR, * informovanie verejnosti o realizácii PHSR, * spracovanie finančnej časti vo forme Finančného rámca pre realizáciu PHSR, * finalizáciu dokumentu a jeho predloženie zastupiteľstvu na schválenie.   Pre účely spracovania dokumentu budú zriadené 3 pracovné skupiny pre oblasť hospodárstva, sociálnych vecí a životného prostredia. Členovia pracovných skupín za obec budú nominovaní starostom obce, príp. obecným zastupiteľstvom. Členstvo v pracovných skupinách pre partnerské organizácie a pre zainteresovanú verejnosť bude ponúknuté na báze dobrovoľnosti a so subjektmi, ktoré prejavia záujem o spoluprácu bude uzatvorená partnerská dohoda.  Členovia pracovnej skupiny – **hospodárska**:  Mgr. Gabriela Miturová  Ing. Lucia Novotná  RNDr. Radomír Babiak, PhD.  Členovia pracovnej skupiny – **sociálna**:  Beáta Chlebáková  Ľubomíra Šmáliková  RNDr. Radomír Babiak, PhD.  Členovia pracovnej skupiny – **environmentálna**:  Miroslav Kolesár  Anna Pňakovičová  RNDr. Radomír Babiak, PhD.  Pracovné skupiny budú zodpovedať za:   * prerokovanie východísk pre strategickú časť, * prípravu podkladov pre formuláciu strategickej vízie obce, * návrh strategických cieľov a opatrení, * špecifikáciu opatrení, návrh aktivít a projektov, vrátane merateľných ukazovateľov výsledku, * prerokovanie návrhu finančnej časti.   Spracovanie PHSR bude prebiehať v úzkej komunikácii s verejnosťou. Verejnosť bude pravidelne informovaná o priebežných výstupoch prostredníctvom webovej stránky obce. Názory verejnosti budú zozbierané formou dotazníkového prieskumu. |
| **Obdobie spracovania** | Od 6.7.2015 do 30.11.2015 |
| **Financovanie spracovania** | Z rozpočtu obce, vo výške: 500,- eur |

Zdroj: Weisová, Bernátová 2012, vlastné spracovanie

Formulár 2 (Ú2): Harmonogram spracovania PHSR

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Harmonogram spracovania PHSR** | | | | | | | | | | | | |
| **Mesiac** | **I** | **II** | **III** | **IV** | **V** | **VI** | **VII** | **VIII** | **IX** | **X** | **XI** | **XII** |
| Úvod |  |  |  |  |  |  | XX |  |  |  |  |  |
| Analytická časť |  |  |  |  |  |  | XX | XX | XX |  |  |  |
| Strategická časť |  |  |  |  |  |  |  |  | XX | XX |  |  |
| Programová časť |  |  |  |  |  |  |  |  | XX | XX |  |  |
| Realizačná časť |  |  |  |  |  |  |  |  |  | XX | XX |  |
| Finančná časť |  |  |  |  |  |  |  |  |  |  | XX |  |
| Záver |  |  |  |  |  |  |  |  |  |  | XX |  |

Zdroj: Weisová, Bernátová 2012, vlastné spracovanie

Formulár 3 (Ú3): Metódy zapojenia verejnosti do spracovania PHSR

|  |  |  |  |
| --- | --- | --- | --- |
| **Metóda** | **Informovanie verejnosti** | **Získavanie názorov verejnosti** | **Zohľadnenie názorov verejnosti** |
| Verejné informačné tabule | áno |  |  |
| Internetové stránky | áno | áno | áno |
| Obecné noviny |  |  |  |
| Obecný rozhlas | áno |  |  |
| Stretnutia s kľúčovými ľuďmi |  | áno | áno |
| Návšteva v území | áno | áno | áno |
| Verejné vypočutie | áno | áno | áno |
| Využitie miestnych ľudí na získavanie názorov | áno | áno |  |
| Dotazník pre záujmové skupiny |  |  |  |
| Dotazník pre širokú verejnosť | áno | áno | áno |
| Pracovné skupiny | áno | áno | áno |
| Nezávislí experti poskytujúci poradenské služby | áno | áno | áno |

Zdroj: MDVRR 2015, vlastné spracovanie

Formulár 4 (Ú8): Štruktúra dokumentu

**Úvod**

táto časť zahŕňa:

* stručný popis kontextu vzniku a chronológie prípravy PHSR,
* stručné zhrnutie východiskových koncepčných dokumentov, týkajúcich sa vymedzeného územia,
* zámer spracovania PHSR.

**Analytická časť**

táto časť zahŕňa:

* kompletnú analýzu vnútorného prostredia na základe overeného súboru kvantitatívnych a kvalitatívnych dát podľa jednotlivých oblastí vrátane finančnej a hospodárskej situácie,
* ex-post hodnotenie (realizácia existujúceho PHSR vrátane vyhodnotenia rozpracovaných investičných a neinvestičných projektov k 31.12. príslušného roku),
* analýzu silných a slabých stránok územia,
* identifikáciu hlavných vonkajších faktorov rozvoja územia (výber hlavných faktorov),
* analýzu príležitostí a ohrození pre rast a rozvoj územia (posúdenie hlavných faktorov z hľadiska príležitostí a ohrození),
* analýzu väzieb územia,
* SWOT analýzu (súhrnná tabuľka),
* analýzu možných rizík a hrozieb, identifikáciu kritických oblastí rozvoja,
* identifikáciu východísk a možných riešení,
* odhad budúceho možného vývoja.

**Strategická časť**

táto časť zahŕňa:

* víziu územia,
* formuláciu a návrh stratégie,
* výber a popis strategických cieľov v jednotlivých politikách – oblastiach rozvoja (hospodárska, sociálna, environmentálna).

**Programová časť**

táto časť zahŕňa:

* konkrétne opatrenia a projekty vrátane ich priradenia k jednotlivým cieľom a prioritám,
* súbor ukazovateľov výsledkov a dosahov vrátane východiskových a cieľových hodnôt.

**Realizačná časť**

táto časť zahŕňa:

* popis úloh jednotlivých partnerov pri realizácii PHSR,
* popis postupov inštitucionálneho a organizačného zabezpečenia realizácie PHSR, spôsob komunikácie, kooperácie a koordinácie,
* stručný popis komunikačnej stratégie PHSR k jednotlivým cieľovým skupinám,
* systém monitorovania a hodnotenia,
* akčný plán na daný rozpočtový rok s výhľadom na 2 roky – vecný a časový harmonogram realizácie jednotlivých opatrení a projektov.

**Finančná časť**

táto časť zahŕňa:

* indikatívny finančný plán na celú realizáciu PHSR,
* model viaczdrojového financovania jednotlivých opatrení, aktivít (projektov) za účasti sociálno-ekonomických partnerov v území v prepojení na programový rozpočet obce,
* hodnotiacu tabuľku pre výber projektov.

**Záver**

táto časť zahŕňa:

* informáciu o schválení a zverejnení PHSR.

**Prílohy**

táto časť zahŕňa:

* Príloha č. 1 – Zoznam členov riadiaceho tímu, pracovných skupín a partnerov zapojených do spracovania PHSR,
* Príloha č. 2 – Zoznam informačných zdrojov použitých v PHSR (východiskové strategické a koncepčné dokumenty, súvisiaca legislatíva),
* Príloha č. 3 – Zoznam skratiek použitých v PHSR,
* Príloha č. 4 – Akčný plán na daný rozpočtový rok s výhľadom na 2 roky,
* Príloha č. 5 – Dohoda o partnerstve.

# A-Analytická časť

**Programu hospodárskeho a sociálneho rozvoja**

Analytická časť PHSR obsahuje komplexné zhodnotenie a analýzu východiskovej situácie obce s väzbami na širšie územie – analýzu aktuálneho stavu, v akom sa obec nachádza. Definuje vnútorný potenciál územia a limitujúce faktory rozvoja obce.

## A.0 Zoznam analyzovaných východiskových koncepčných dokumentov a dát

Pri spracovaní Programu hospodárskeho a sociálneho rozvoja obce Bušovce na roky 2015-2020 boli analyzované a zohľadnené už existujúce programovacie a plánovacie dokumenty:

Tabuľka 1: Zoznam analyzovaných koncepčných dokumentov

|  |  |  |  |
| --- | --- | --- | --- |
| **Zoznam analyzovaných koncepčných dokumentov** | | | |
| **Názov dokumentu** | **Platnosť dokumentu** | **Úroveň dokumentu** | **Zdroj** |
| Plán hospodárskeho a sociálneho rozvoja obce Bušovce 2007-2013 | 2007-2013 | lokálna | [www.obecbusovce.sk](http://www.obecbusovce.sk) |
| Povodňová dokumentácia obce | priebežne | lokálna | Obecný úrad Bušovce |
| PHSR Prešovského samosprávneho kraja 2008-2015[[2]](#footnote-2) | 2008-2015 | regionálna | [www.po-kraj.sk](http://www.po-kraj.sk) |
| Územný plán veľkého územného celku Prešovského kraja – Zmeny a doplnky 2004 | od 2004 | regionálna | [www.po-kraj.sk](http://www.po-kraj.sk) |
| Národná stratégia regionálneho rozvoja SR | 2030 | národná | [www.telecom.gov.sk](http://www.telecom.gov.sk) |
| Strategický plán rozvoja dopravnej infraštruktúry SR do roku 2020 - návrh | 2020 | národná | [www.telecom.gov.sk](http://www.telecom.gov.sk) |
| Koncepcia územného rozvoja Slovenska 2001 | od 2001 | národná | [www.telecom.gov.sk](http://www.telecom.gov.sk) |
| Partnerská dohoda 2014-2020 | 2014-2020 | národná | [www.partnerskadohoda.gov.sk](http://www.partnerskadohoda.gov.sk) |
| Operačné programy 2014-2020 | 2014-2020 | národná | [www.partnerskadohoda.gov.sk](http://www.partnerskadohoda.gov.sk) |
| Stratégia Európa 2020 | 2020 | európska | www.eu2020.gov.sk |

Zdroj: MDVRR 2015, vlastné spracovanie

Okrem rôznych koncepčných dokumentov bolo pri spracovaní dokumentu použité aj veľké množstvo dát rôzneho charakteru. Ich prehľad zobrazuje nasledujúca tabuľka.

Tabuľka 2: Zoznam použitých kvalitatívnych a kvantitatívnych dát

|  |  |  |
| --- | --- | --- |
| **Zoznam použitých kvalitatívnych a kvantitatívnych dát** | | |
| **Oblasť dát/téma** | **Zdroj údajov** | **Webová stránka** |
| Obyvateľstvo | Obec Bušovce  Štatistický úrad SR  Databáza regionálnej štatistiky  Mestská a obecná štatistika  Ústredie práce sociálnych vecí a rodiny  Sčítanie obyvateľov, domov a bytov 2011 | www.obecbusovce.sk  [www.statistics.sk](http://www.statistics.sk)  www7.statistics.sk  datacube.statistics.sk  [www.upsvar.sk](http://www.upsvar.sk)  datacube.statistics.sk/SODB/ |
| Bývanie | Obec Bušovce  Sčítanie obyvateľov, domov a bytov 2011 | www.obecbusovce.sk  datacube.statistics.sk/SODB/ |
| Hospodárstvo | Obec Bušovce  Databáza regionálnej štatistiky  Štatistický úrad SR  Obchodný register  Živnostenský register | www.obecbusovce.sk  www7.statistics.sk  [www.statistics.sk](http://www.statistics.sk)  [www.orsr.sk](http://www.orsr.sk)  www.zrsr.sk |
| Školstvo a vzdelávanie | Obec Bušovce | www.obecbusovce.sk |
| Zdravotníctvo | Obec Bušovce | www.obecbusovce.sk |
| Sociálna sféra | Obec Bušovce  Ústredie práce sociálnych vecí a rodiny | www.obecbusovce.sk [www.upsvar.sk](http://www.upsvar.sk) |

Zdroj: vlastné spracovanie

## A.I Analýza vnútorného prostredia

### 1-A.I História obce

Archeologické nálezy potvrdzujú nepretržité osídlenie už od staršej doby kamennej. Obec vznikla pod názvom Stragar, ktorý v roku 1286 dostali od kráľa Ladislava IV. predkovia rodiny Švábiovcov (Sváby). Prvá písomná zmienka o obci pochádza z roku 1345 pod názvom Bussundorf. Neskôr je obec známa pod názvom Busson (1348), Bussocz  alias  Bauschendorff (1564), Bausendorf (1773), Bussowce (1808), maďarsky Busóc, nem.  Bauschendorf a od roku 1948 Bušovce.  Vyvinutá obec s farou sa spomína v roku 1345. Desiatok z obce patril kanoníkovi zo Spišskej  Kapituly.  V roku 1787 ma obec 81 domov a 589 obyvateľov, v roku  1828 mala 98 domov a 730 obyvateľov.  Zamestnávali sa poľnohospodárstvom, tkaním a bielením plátna. Majiteľmi boli prevažne Nemci. Slováci boli zväčša poľnohospodárski robotníci. Do roku 1940 tu fungoval liehovar. Po druhej svetovej vojne boli tunajší Nemci vysídlení a obec bola osídlená novým obyvateľstvom (www.obecbusovce.sk).

Obec pri svojej administratívnej činnosti používala dve pečate so znakom. Prvá pochádza možno ešte zo 17. storočia. Zobrazuje svätca v ornáte s guľou v jednej ruke a s do kruhu zvinutým hadom v druhej ruke. Pečať nemá kolopis, sú v nej len písmená: .B. .S. .C. .S. Dajú sa rozlúštiť ako: Busocence Sigillum-Comitatus Scepusiensis (Pečať Bušoviec, Spišská župa).  Asi začiatkom 19. storočia si dala obec zhotoviť ďalšiu pečať, ktorú používala aj v druhej polovici storočia. Opäť je tu postava svätca, tento krát v diakonskom oblečení, ktorá má v rukách tie isté symboly: guľu a hada. Písmená v pečatnom poli sú tie isté, kruhopis znie: BUSHOVIENSIS : SIGILVM : COMITATVS SEPVSIENSIS. Napriek netradičným atribútom určite ide o postavu sv. Štefana Prvomučeníka. Guľa symbolizuje kameň, ktorým bol ukameňovaný. Had je „hadom večného kruhu“, ktorý bol prastarým symbolom už v starom Egypte. Kresťanská mystika v ňom vidí symbol večnosti ale aj symbol Božstva (www.obecbusovce.sk).

### 2-A.I Prírodné pomery

Geologickú stavbu územia tvorí centrálnokarpatský paleogén (flyšové pásmo), ktorý je tvorený najmä pieskovcami a ílovcami, v menšej miere zlepencami a ďalšími horninami. Z hľadiska geomorfologického členenia patrí katastrálne územie obce do Alpsko-Himalájskej sústavy, podsústavy Karpaty, provincie Západné Karpaty a subprovincie Vonkajšie západné Karpaty. Ďalej sa rozdeľuje na dve oblasti. Západná časť katastra (ľavý breh rieky Poprad) patrí do Fatransko-tatranskej oblasti, celku Podtatranská kotlina a podcelku Popradská kotlina. Najzápadnejšia časť katastra patrí do časti Lomnická pahorkatina, medzi ňou a riekou Poprad sa nachádza časť Kežmarská pahorkatina. Východná časť katastra (pravý breh rieky Poprad) patrí do Podhôľno-magurskej oblasti, celku Levočské vrchy, podcelku Levočská vrchovina a časti Ľubické predhorie. Z aspektu vertikálnej disekcie reliéfu sa na väčšine územia obce nachádzajú pahorkatiny, vo východnej časti katastra v oblasti Levočských vrchov vrchoviny.

Hydrologicky patrí územie obce do úmoria Baltského mora a do povodia Popradu. Intravilán obce je situovaný západne od rieky Poprad a južne od potoka Biela, ktorý sa vlieva do Popradu. Menšími tokmi v území sú Slovenský potok, Vojnianka a Náhon, štruktúru povrchovej riečnej siete dopĺňajú ďalšie malé bezmenné toky. Rieka Poprad a potoky na území obce majú snehovo-dažďový režim odtoku, čo znamená, že najvyššiu vodnosť majú v apríli až v júli (s najvyššími prietokmi v máji) a najnižšiu v januári a februári. Kataster obce leží v dvoch hydrogeologických rajónoch – QG 139 (Kryštalinikum časti Vysokých Tatier a kvartér ich predpolia) a P 119 (Paleogén Levočských vrchov).

Takmer celé katastrálne územie obce patrí do chladnej, veľmi vlhkej klimatickej oblasti, mierne chladného okrsku (C1) s priemernou júlovou teplotou v rozmedzí 12 °C až 16 °C a priemernou ročnou teplotou okolo 4 °C. Malý cíp v severnej časti katastra v doline rieky Poprad, kde táto rieka opúšťa katastrálne územie obce, leží v mierne teplej oblasti, okrsku M5 (mierne teplý, vlhký, s chladnou až studenou zimou). Celé územie je pomerne bohaté na vlahu, priemerný ročný úhrn zrážok je od 723 mm do 900 mm. V januári dosahuje úhrn zrážok okolo 40 mm, v júli 100-140 mm. Veterné pomery v katastri obce sú podmienené cirkuláciou ovzdušia, geografickými pomermi i blízkosťou Vysokých Tatier. V ročnom priemere prevažujú západné a severozápadné vetry.

Z pôdnych typov veľkú časť poľnohospodárskeho pôdneho fondu v katastri obce zaberajú fluvizeme kultizemné, ktoré sa vyvinuli v povodí rieky Poprad. V západnej časti katastra sa nachádzajú rendziny a kambizeme rendzinové, v severnej a severozápadnej časti kambizeme pseudoglejové nasýtené a vo východnej časti v oblasti Levočských vrchov kambizeme modálne a kultizemné. Poľnohospodárske pôdy v katastri obce nie sú ohrozené veternou eróziou.

Z hľadiska fytogeografického členenia patrí západná časť katastra (ľavý breh rieky Poprad) do ihličnatej fytogeograficko-vegetačnej zóny, východná časť katastra (pravý breh rieky Poprad) do bukovej fytogeograficko-vegetačnej zóny. Prirodzenou potenciálnou vegetáciou sú bukové, jedľovo-smrekové a jedľovo-bukové lesy. Zoogeografické členenie terestrického biocyklu zaraďuje územie do provincie listnatých lesov. Zo stavovcov sú pre toto územie charakteristické najmä jeleň obyčajný, srnec hôrny, sviňa divá, zajac poľný, vlk obyčajný a líška obyčajná.

### 3-A.I Kvalita životného prostredia

#### 3.1-A.I Ochrana prírody a krajiny

Z aspektu územnej ochrany prírody leží kataster obce Bušovce v území s I. stupňom ochrany prírody a krajiny (ktorým je podľa zákona č. 543/2002 Z. z. o ochrane prírody a krajiny územie celej Slovenskej republiky). V katastri obce sa nenachádzajú žiadne chránené územia ani prvky ochrany prírody s vyšším stupňom ochrany.

Z pohľadu národných parkov sa najbližšie k obci Bušovce nachádza Tatranský národný park, 30 km severne aj Pieninský národný park. V týchto národných parkoch sú vyčlenené zóny s 2. až 5. stupňom územnej ochrany prírody. Z hľadiska osobitne chránených častí prírody SR sa v blízkosti katastra obce Bušovce nachádzajú napr. Národná prírodná rezervácia Belianske lúky so 4. stupňom ochrany (ide o jediné väčšie nedotknuté rašelinisko Popradskej kotliny, ktoré je chránené kvôli zachovaniu krovinných biocenóz s veľkým krajinárskym významom v podtatranskej poľnohospodárskej krajine a na ktorom sa nachádzajú zriedkavé lúčne a slatinné fytocenózy so vzácnymi taxónmi), Prírodná pamiatka Beliansky potok (4. stupeň ochrany), NPR Pálenica (kataster obce Lendak – 5. stupeň ochr.), Prírodná pamiatka Jaskyňa v Skalke (k.ú. Toporec) alebo Chránené vtáčie územie Levočské vrchy.

#### 3.2-A.I Odpadové hospodárstvo

Systém zberu komunálnych odpadov je v obci nastavený podľa reálnych potrieb obyvateľov a zabezpečuje sa v súlade s ustanoveniami Zákona č. 223/2001 Z. z. o odpadoch v znení neskorších predpisov. Na zber zmesového komunálneho odpadu z domácností sa používajú 110 l KUKA nádoby. Zber jednotlivých druhov odpadu zabezpečujú zmluvné organizácie.

Tabuľka 3: Frekvencia zberu komunálneho odpadu pre domácnosti

|  |  |  |
| --- | --- | --- |
| **Názov odpadu** | **Kategória**  O-ostatný  N-nebezpečný | **Frekvencia zberu** |
| zmesový KO | O | 1 x za 14 dní |
| papier | O | 1 x za mesiac |
| plasty | O | 1 x za mesiac |
| kovy | O | 1 x za mesiac |
| sklo | O | 5 x v roku |
| BRKO | O | priebežne |
| veľkoobjemový odpad | O | 2 x ročne |
| drobný stavebný odpad | O | 2 x ročne |
| textil | O | priebežne |
| elektroodpad | N | 2 x ročne |
| batérie | N | 2 x ročne |
| žiarivky a iný odpad s ortuťou | N | 2 x ročne |
| ostatný nebezpečný odpad | N | 2 x ročne |

Zdroj: Obecný úrad

Množstvo vyprodukovaných komunálnych odpadov má od roku 2007 pomerne vyrovnaný priebeh, keď osciluje okolo úrovne cca 80 t ročne. Zvýšená produkcia odpadu bola zaznamenaná v roku 2013, tá však súvisela s likvidáciou následkov požiaru, ktorý v obci v tomto roku vypukol. Negatívnou skutočnosťou je veľmi nízky podiel zhodnocovaných odpadov, ktorý sa pohybuje na úrovni do 5 % z celkovej produkcie odpadov (avšak s pozitívnym nárastom v roku 2014 – na 9,6 %). Z tohto dôvodu a tiež v nadväznosti na ciele odpadového hospodárstva v Slovenskej republike je potrebné zvýšiť úsilie samosprávy v osvetovej aktivite a uvažovať tiež nad ďalšími opatreniami v záujme podpory triedenia odpadov v domácnostiach, čo by pomohlo zvyšovať podiel zhodnocovaných odpadov.

Graf 1: Množstvo vyprodukovaných komunálnych odpadov v obci Bušovce

Zdroj: Ročné výkazy o komunálnom odpade z obce Bušovce 2007 až 2014

#### 3.3-A.I Ochrana proti povodniam

Z hľadiska manažmentu povodí sa v katastri obce Bušovce nachádzajú dve problémové lokality s potenciálom záplav pri vysokom stave vodných hladín tokov. Prvou lokalitou je okolie rieky Poprad. Na tejto rieke nastáva I. stupeň povodňovej aktivity (PA) pri dosiahnutí výšky vodnej hladiny 160 cm, druhý stupeň PA sa vyhlasuje pri vodnej hladine vo výške 210 cm a tretí stupeň pri dosiahnutí výšky 250 cm. Druhou lokalitou je okolie (v katastri obce regulovaného) toku Biela. Na tomto toku nastáva I. stupeň PA pri vodnej hladine 70 cm, druhý stupeň sa vyhlasuje pri vodnej hladine 100 cm a tretí stupeň pri 150 cm. Okrem týchto dvoch vodných tokov existuje ešte tretia lokalita – severozápadná časť intravilánu obce, kde sa pri extrémne výdatných zrážkach dostáva voda z okolitých obhospodarovaných polí a kde teda dochádza k ohrozovaniu pozemkov a budov.

### 4-A.I Obyvateľstvo

#### 4.1-A.I Počet obyvateľov a pohyb obyvateľstva

Nasledujúca tabuľka zobrazuje základné parametre stavu a pohybu obyvateľstva obce Bušovce za posledných 10 rokov. Počet obyvateľov sa v tomto období znížil o 18 (z 326 v roku 2005 na 308 v roku 2014; najnižší počet obyvateľov však bol v roku 2010 - 302). Až tri pätiny obyvateľov Bušoviec tvoria osoby narodené v inej obci, autochtónne obyvateľstvo predstavuje 39,3 % všetkých obyvateľov s trvalým pobytom v obci (podľa výsledkov SODB 2011).

Tabuľka 4: Základné charakteristiky stavu a pohybu obyvateľstva

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **2005** | **2006** | **2007** | **2008** | **2009** | **2010** | **2011** | **2012** | **2013** | **2014** |
| **Počet obyvateľov**  (k 31.12.) | 326 | 320 | 313 | 308 | 305 | 302 | 313 | 314 | 309 | 308 |
| **Živonarodení** | 3 | 1 | 4 | 0 | 1 | 0 | 2 | 5 | 2 | 1 |
| **Zomrelí** | 3 | 2 | 5 | 3 | 2 | 5 | 5 | 5 | 3 | 1 |
| **Bilancia prirodzeného pohybu** | 0 | -1 | -1 | -3 | -1 | -5 | -3 | 0 | -1 | 0 |
| **Prisťahovaní** | 10 | 1 | 1 | 9 | 3 | 5 | 6 | 2 | 0 | 8 |
| **Vysťahovaní** | 1 | 6 | 7 | 11 | 5 | 3 | 3 | 1 | 4 | 9 |
| **Migračné saldo** | 9 | -5 | -6 | -2 | -2 | 2 | 3 | 1 | -4 | -1 |
| **Bilancia celkového pohybu** | 9 | -6 | -7 | -5 | -3 | -3 | 0 | 1 | -5 | -1 |
| **Hr.m. živorodenosti** (‰) | 9,2 | 3,1 | 12,8 | 0,0 | 3,3 | 0,0 | 6,4 | 15,9 | 6,5 | 3,2 |
| **Hr.m. úmrtnosti** (‰) | 9,2 | 6,3 | 16,0 | 9,7 | 6,6 | 16,6 | 16,0 | 15,9 | 9,7 | 3,2 |
| **Hr.m. prirodzeného prírastku** (‰) | 0,0 | -3,1 | -3,2 | -9,7 | -3,3 | -16,6 | -9,6 | 0,0 | -3,2 | 0,0 |
| **Hr.m. imigrácie** (‰) | 30,7 | 3,1 | 3,2 | 29,2 | 9,8 | 16,6 | 19,2 | 6,4 | 0,0 | 26,0 |
| **Hr.m. emigrácie** (‰) | 3,1 | 18,8 | 22,4 | 35,7 | 16,4 | 9,9 | 9,6 | 3,2 | 12,9 | 29,2 |
| **Hr.m. migračného salda** (‰) | 27,6 | -15,6 | -19,2 | -6,5 | -6,6 | 6,6 | 9,6 | 3,2 | -12,9 | -3,2 |
| **Hr.m. celkového prírastku** (‰) | 27,6 | -18,8 | -22,4 | -16,2 | -9,8 | -9,9 | 0,0 | 3,2 | -16,2 | -3,2 |

Zdroj: Štatistický úrad SR databáza DATAcube, vlastné prepočty

Počet obyvateľov obce Bušovce má za ostatných 10 rokov klesajúcu tendenciu. Od roku 2005 ich počet neustále klesal až do roku 2010 (z 326 na 302), následne došlo v ďalších dvoch rokoch k nárastu (na 314) a od roku 2013 počet obyvateľov opätovne klesá (na 308 k 31.12.2014).

Graf 2: Vývoj počtu obyvateľov v obci Bušovce

Zdroj: Štatistický úrad SR databáza DATAcube, vlastné spracovanie

Úroveň natality za posledných 10 rokov mala pomerne nevyrovnaný priebeh, keď sa pohybovala v rozmedzí od 0,0 ‰ (keď sa v obci nikto nenarodil – roky 2008 a 2010) po 15,9 ‰ (5 živonarodených v roku 2012). Nevyrovnaný priebeh hr. m. živorodenosti je však pri obciach s nízkym počtom obyvateľov prirodzený. Priemerná hodnota tohto ukazovateľa za celé hodnotené obdobie, teda za posledných 10 rokov, bola len 6,0 ‰ (v priemere 1,9 živonarodených osôb ročne). Pre porovnanie, v okrese Kežmarok sa hr. m. živorodenosti pohybuje na úrovni cca 15 ‰ (pričom kežmarský okres v tomto ukazovateli patrí medzi najlepšie okresy na Slovensku), v Prešovskom kraji 11,5 ‰ a v Slovenskej republike na úrovni cca 10 ‰.

Medziročný vývoj počtu zomrelých mal, podobne ako tomu bolo u počtu živonarodených, taktiež nevyrovnaný priebeh, avšak tento ukazovateľ dosahoval rádovo vyššie hodnoty. Najmenej zomrelých za posledných 10 rokov bolo v roku 2014 (1 osoba), najviac v rokoch 2007 a 2010 až 2012 (každoročne 5 zomrelých osôb). Úroveň mortality sa pohybovala v rozmedzí od 3,2 po 16,6 ‰, pričom priemer za posledných 10 hodnotených rokov bol v Bušovciach 10,9 ‰. V obci teda môžeme pozorovať vyššiu mieru úmrtnosti akú má okres Kežmarok (7 ‰), Prešovský kraj (8 ‰) a Slovenská republika (cca 9,5 ‰).

Negatívne hodnoty hrubej miery živorodenosti s negatívnymi hodnotami hrubej miery úmrtnosti sa odzrkadľujú v bilancii prirodzeného pohybu obyvateľstva Bušoviec. Obec bola počas takmer celého hodnoteného obdobia populačne stratová (okrem rokov 2005, 2012 a 2014, kedy bola bilancia prirodzeného pohybu vyrovnaná). Najmenej priaznivý bol rok 2010 (prirodzený úbytok -5 obyvateľov). Hrubá miera prirodzeného prírastku sa tak v posledných 10 rokoch pohybovala v rozmedzí od -16,6 ‰ v spomínanom roku 2010 po 0,0 ‰ v rokoch 2005, 2012 a 2014.

Z dôvodu kombinácie nízkej natality na jednej strane a vysokej mortality na strane druhej, bola reprodukcia obyvateľstva za posledných 10 rokov nepriaznivá a prirodzenými populačnými procesmi tak v obci dochádzalo (okrem troch rokov) k úbytku obyvateľov. Celkovo sa za posledných 10 rokov prirodzeným pohybom znížil počet obyvateľov obce o 15. Za dominantné faktory, ovplyvňujúce prirodzený pohyb obyvateľstva obce, možno považovať predovšetkým vekovú štruktúru jej obyvateľov.

Graf 3: Prirodzený pohyb obyvateľstva v rokoch 2005-2014

Zdroj: Štatistický úrad SR databáza DATAcube, vlastné spracovanie

Podobne ako vývoj prirodzeného pohybu, aj vývoj migračného pohybu je nutné v obci hodnotiť negatívne. Hrubá miera imigrácie sa v obci za posledných 10 rokov pohybovala v priemere na úrovni 14,4 ‰ (priemerne sa ročne prisťahovalo 4,5 osoby). V absolútnom vyjadrení sa počet prisťahovaných medziročne pohyboval v rozmedzí od 0 v roku 2013 po 10 osôb v roku 2005. Hrubá miera imigrácie sa teda pohybovala v rozmedzí od 0,0 po 30,7 ‰.

Hrubá miera emigrácie v hodnotenom období dosahovala vyššie hodnoty, pričom jej priemerná úroveň bola až 16,1 ‰ (v priemere 5,0 vysťahovaných osôb ročne). Tento ukazovateľ sa teda pohyboval v rozmedzí od 3,1 ‰ v roku 2005 (1 vysťahovaná osoba v danom roku), kedy bol najnižší, po 35,7 ‰ v roku 2008 (11 vysťahovaných), kedy bol najvyšší.

Výsledkom hore uvedených procesov bol nepriaznivý vývoj migračného salda, ktoré sa pohybovalo v rozmedzí od -7 osôb v roku 2007 (migračný úbytok na úrovni -19,2 ‰) po 9 osôb v roku 2005 (migračný prírastok na úrovni 27,6 ‰). Kladné migračné saldo obec zaznamenala v rokoch 2005 a v rokoch 2010 až 2012. Ostatných 6 rokov bolo migračné saldo záporné. Celkovo sa za posledných 10 rokov migračným pohybom znížil počet obyvateľov obce o 5. Väčšinu hodnoteného obdobia teda obec vykazuje negatívnu bilanciu migračného salda, pričom z aspektu migrácie v nej prebiehajú prevažne depopulačné procesy. Možno teda konštatovať, že trend vývoja za posledných 10 rokov je nepriaznivý. Dominantnými faktormi ovplyvňujúcimi migračný pohyb obyvateľov Bušoviec sú predovšetkým ponuka pracovných príležitostí, možnosti uplatnenia mladých ľudí v regióne a dostupnosť bývania.

Graf 4: Migračný pohyb obyvateľstva v rokoch 2005-2014

Zdroj: Štatistický úrad SR databáza DATAcube, vlastné spracovanie

Hrubá miera prirodzeného prírastku dosahovala počas takmer celého hodnoteného obdobia záporné hodnoty (takmer každý rok sa viac ľudí narodilo ako zomrelo; okrem troch rokov, keď sa narodil aj zomrel rovnaký počet ľudí), čiže prirodzenými populačnými procesmi počet obyvateľov takmer každoročne klesal. Bilancia prirodzeného pohybu za celé hodnotené obdobie je záporná, na úrovni -15 osôb (tzn., že za posledných 10 rokov zomrelo o 15 osôb viac ako sa ich narodilo). Podobne, hrubá miera migračného salda dosahovala väčšinou záporné hodnoty (znamenajúce migračný úbytok obyvateľstva). Celkovo je migračné saldo za hodnotené obdobie záporné, na úrovni -5 osôb (tzn., že za posledných 10 rokov sa z obce vysťahovalo o 5 osôb viac ako sa do nej prisťahovalo).

Výsledkom kombinácie vyššie popísaných prirodzených populačných procesov a migračných procesov je negatívna bilancia celkového pohybu obyvateľstva Bušoviec v rokoch 2005 až 2014. Celkový prírastok obyvateľstva obec zaznamenala len v rokoch 2009, 2011 a 2012, ostatných 7 rokov dochádza k celkovému úbytku obyvateľov. Situáciu ohľadne populačného vývoja v obci možno teda hodnotiť negatívne.

Graf 5: Celkový pohyb obyvateľstva v rokoch 2005 až 2014

Zdroj: Štatistický úrad SR databáza DATAcube, vlastné spracovanie

#### 4.2-A.I Veková štruktúra

Veková pyramída obyvateľstva Bušoviec ukazuje, že v obci sa z pohľadu demografickej reprodukcie nachádza regresívny typ populácie, keďže početnosť predreprodukčnej zložky (0-14 r.) nedosahuje ani početnosť poreprodukčnej (nad 50 r.) zložky obyvateľstva (početne ju nenahradzuje). Najvyššie zastúpenie v štruktúre obyvateľstva majú vekové skupiny (podľa poradia) 40-44, 15-19, 30-34 a 35-39 ročných, čo sú (okrem vekovej skupiny 15-19 ročných) predstavitelia ešte populačne relatívne silných ročníkov konca 70. a 80. rokov. V nadväznosti na typ vekovej pyramídy možno konštatovať, že z dlhodobého hľadiska bude počet obyvateľov obce (pri nezmenených podmienkach) klesať.

Graf 6: Veková štruktúra obyvateľstva v roku 2011

Zdroj: SODB 2011, vlastné spracovanie

Priemerný vek obyvateľstva v roku 2011 predstavoval 40,29 roka (38,56 u mužov a 42,05 roka u žien). Z hľadiska priemerného veku sa obec v porovnaní s inými obcami okresu zaradila medzi obce so starým obyvateľstvom, pričom predpoklad je, že obyvateľstvo bude naďalej starnúť. V štruktúre obyvateľstva vo vzťahu k ekonomickej aktivite, teda podľa produktívnych vekových skupín, prevláda poproduktívna zložka (65+ r.) nad predproduktívnou zložkou (0-14 r.), pričom podiel produktívnej zložky (70,9 %) je pomerne priaznivý (napr. v rámci Slovenska je tento podiel cca 72 %).

Tabuľka 5: Vybrané parametre vekovej štruktúry obyvateľstva obce Bušovce

|  |  |  |  |  |  |
| --- | --- | --- | --- | --- | --- |
|  | **Počet obyvateľov** | **Veková štruktúra (%)** | | | **Priemerný vek** |
| 0-14 | 15-64 | 65+ |
| **Bušovce** | 313 | 13,4 | 70,9 | 15,7 | 40,29 |

Zdroj: SODB 2011

#### 4.3-A.I Národnostná a konfesionálna štruktúra

Národnostné zloženie obyvateľstva obce Bušovce je takmer homogénne, keďže až 92,01 % obyvateľov sa hlási k slovenskej národnosti. K rómskej národnosti sa v poslednom sčítaní (SODB 2011) prihlásilo 0,96 % obyvateľov a k nemeckej taktiež 0,96 % obyvateľov. Pri 6,07 % obyvateľov národnosť zistená nebola. V konfesionálnej štruktúre obyvateľstva dominuje rímskokatolícke vierovyznanie s podielom 83,39 %. Okrem tejto konfesie sa obyvatelia obce hlásia aj k evanjelickej cirkvi augsburského vyznania, ku gréckokatolíckej cirkvi, k pravoslávnej cirkvi a k náboženskej spoločnosti svedkov Jehovových (ku každej z týchto konfesií sa v obci hlási menej ako 10 obyvateľov). K žiadnemu náboženstvu sa nehlási 1,28 % obyvateľov obce, u 10,86 % obyvateľstva nebola zistená príslušnosť ku konfesiám (SODB 2011).

#### 4.4-A.I Vzdelanostná štruktúra

Podľa výsledkov Sčítania obyvateľov, domov a bytov v roku 2011 (SODB, 2011) má 23 % obyvateľov obce ako najvyššie dosiahnuté vzdelanie len základné vzdelanie. Stredoškolské vzdelanie bez maturity (výučný list) má tretina obyvateľov a stredoškolské vzdelanie s maturitou a vyššie má pätina obyvateľov Bušoviec. Vysokoškolské vzdelanie mali v roku 2011 štyri percentá obyvateľov obce.

Graf 7: Štruktúra obyvateľstva podľa najvyššieho ukončeného vzdelania

Poz.: v kategórii „bez vzdelania“ sú zahrnuté osoby s neukončeným základným vzdelaním a deti do 16 rokov

Zdroj: SODB 2011

#### 4.5-A.I Základné socioekonomické charakteristiky obyvateľstva

Miera ekonomickej aktivity (podiel ekonomicky aktívnych obyvateľov na počte obyvateľov v produktívnom a poproduktívnom veku) v obci Bušovce predstavuje 56,0 %. Zo 153 ekonomicky aktívnych osôb bolo v čase Sčítania obyvateľov, domov a bytov v roku 2011 pracujúcich osôb (okrem pracujúcich dôchodcov) 108, pracujúci dôchodcovia boli 3, na materskej dovolenke neboli žiadne osoby a 41 obyvateľov bolo nezamestnaných. Medzi ekonomicky aktívne osoby sa zaraďujú aj vypomáhajúci (neplatení) členovia domácností v rodinných podnikoch. V tejto kategórii bola v čase sčítania 1 osoba. Z 313 obyvateľov obce bolo 72 dôchodcov (pracujúcich aj nepracujúcich spolu), čo predstavuje 23,0 % obyvateľstva. Ďalšiu necelú jednu štvrtinu (22,4 %) všetkých obyvateľov tvorili deti do 16 rokov a študenti.

Tabuľka 6: Obyvateľstvo podľa ekonomickej aktivity

|  |  |  |  |  |
| --- | --- | --- | --- | --- |
|  | | | počet | podiel (%) |
| **Osoby nezávislé** | v tom: | ekonomicky aktívni | 153 | 48,9 |
| rodičovská dovolenka | 1 | 0,3 |
| nepracujúci dôchodcovia | 69 | 22,0 |
| ostatní nezávislí | 1 | 0,3 |
| *nezávislé osoby spolu:* | | *224* | *71,6* |
| **Osoby závislé** | v tom: | deti do 16 rokov | 51 | 16,3 |
| študenti stredných škôl | 14 | 4,5 |
| študenti vysokých škôl | 5 | 1,6 |
| ostatní závislí, nezistení | 19 | 6,1 |
| *osoby závislé spolu:* | | *89* | *28,4* |
| **Obyvateľstvo spolu** | | | **313** | **100,0** |

Zdroj: SODB 2011

#### 4.6-A.I Zamestnanosť a mzdy

Ukazovateľ „odvetvie ekonomickej činnosti“ predstavuje druh výroby alebo činnosti podniku alebo iného subjektu, ktorú obyvateľ aktuálne alebo v poslednom pracovnoprávnom vzťahu vykonával. Vzťahuje sa na obyvateľov starších ako 16 rokov, ktorí už niekedy pracovali.

Podľa SODB 2011 najväčšiu časť zo 153 ekonomicky aktívnych obyvateľov Bušoviec s výrazným náskokom pred ostatnými odvetviami predstavovali pracujúci v odvetví priemyselnej výroby (37 obyvateľov; 24 % z celkového počtu EAO). Významnejšie zastúpenie mali ešte odvetvia veľkoobchodu a maloobchodu (17 EAO, 11 %), stavebníctva (14 EAO; 9 %) a verejnej správy a obrany (13 EAO, 9 %).

Keďže sú Bušovce vidieckou obcou s minimom pracovných príležitostí, významnú úlohu v otázke zamestnanosti obyvateľstva zohráva dochádzka do zamestnania. Ako vidieť z nasledujúcej tabuľky, takmer traja zo štyroch ekonomicky aktívnych obyvateľov (71,90 %) musia za prácou dochádzať mimo obec svojho bydliska. V odvetviach vzdelávania, administratívnych a podporných služieb a v oblasti dodávky energií a odpadového hospodárstva dochádzajú za prácou mimo obec svojho bydliska všetky ekonomicky aktívne osoby. Z 15 osôb v kategórii „nezistené“ (osoby, ktoré neuviedli v ktorom odvetví pracujú) 12 dochádza za prácou mimo obec svojho bydliska.

Tabuľka 7: Ekonomicky aktívne obyvateľstvo podľa dochádzky do zamestnania a odvetvia ekonomickej činnosti

|  |  |  |  |
| --- | --- | --- | --- |
| **Odvetvie ekonomickej činnosti[[3]](#footnote-3)** | **Počet EAO** |  | |
| **z toho dochádza do zamestnania** | **podiel dochádzajúcich do zamestnania v danom odvetví (%)** |
| Poľnohospodárstvo, lesníctvo a rybolov | 7 | 4 | 57,14 |
| Priemyselná výroba, ťažba a dobývanie | 37 | 26 | 70,27 |
| Dodávka energií, odpadové hospodárstvo | 3 | 3 | 100,00 |
| Stavebníctvo | 14 | 9 | 64,29 |
| Veľkoobchod, maloobchod | 17 | 12 | 70,59 |
| Doprava a skladovanie | 9 | 8 | 88,89 |
| Ubytovacie a stravovacie služby | 7 | 4 | 57,14 |
| Činnosti v oblasti nehnuteľností, financií, poisťovania, informácií a komunikácie | 6 | 4 | 66,67 |
| Odborné, vedecké a technické činnosti | 5 | 4 | 80,00 |
| Administratívne a podporné služby | 2 | 2 | 100,00 |
| Verejná správa a obrana | 13 | 6 | 46,15 |
| Vzdelávanie | 5 | 5 | 100,00 |
| Zdravotníctvo a sociálna pomoc | 7 | 6 | 85,71 |
| Ostatné činnosti spolu | 6 | 5 | 83,33 |
| Nezistené | 15 | 12 | 80,00 |
| **Spolu** | **153** | **110** | **71,90** |

Zdroj: SODB 2011

Najdôležitejším miestom dochádzky za prácou bolo pre obyvateľov Bušoviec v čase Sčítania obyvateľov, domov a bytov 2011 mesto Kežmarok, do ktorého dochádzalo za prácou 24 obyvateľov (najmä do priemyselnej výroby). V menšom počte odchádzali obyvatelia obce za prácou do Spišskej Belej a Popradu (13, resp. 7 obyvateľov). Do inej obce v rámci okresu Kežmarok odchádzalo celkovo 39 osôb, do iných okresov v rámci SR 18 osôb a do zahraničia 3 ekonomicky aktívni obyvatelia.

Jednou z dôležitých charakteristík pracovného trhu a zároveň významným ukazovateľom vyspelosti/zaostalosti regiónu je nastavenie výšky miezd v danom regióne. Obec leží v okrese Kežmarok a ako napovedá tabuľka nižšie, tento okres patrí z hľadiska výšky priemerných nominálnych mesačných miezd zamestnancov medzi výrazne podpriemerné regióny Slovenska. V roku 2013 bola uvedená mzda v okrese Kežmarok (648 eur) nižšia ako priemer v Prešovskom kraji (721 eur) a výrazne nižšia ako v Slovenskej republike (dosahovala len 73 % priemeru SR; na Slovensku bola o 243 eur vyššia). Dokonca aj v porovnaní s okolitými okresmi Poprad a Stará Ľubovňa, ktoré ešte tvoria rádius dennej dochádzky do zamestnania z obce Bušovce, bola mzda v okrese Kežmarok výrazne nižšia. Takáto nízka úroveň priemernej nominálnej mesačnej mzdy je odrazom nízkej úrovne ekonomiky v okrese Kežmarok a, navyše, tento faktor podporuje emigráciu obyvateľstva z obce za lepšími ekonomickými podmienkami.

Tabuľka 8: Priemerná nominálna mesačná mzda zamestnanca (eur)

|  |  |  |  |  |
| --- | --- | --- | --- | --- |
|  | **2010** | **2011** | **2012** | **2013** |
| okres Kežmarok | 611 | 620 | 635 | 648 |
| okres Poprad | 738 | 755 | 790 | 782 |
| okres Stará Ľubovňa | 621 | 651 | 670 | 709 |
| Prešovský kraj | 659 | 697 | 715 | 721 |
| Slovenská republika | 828 | 853 | 881 | 891 |

Poz.: údaje za podniky s 2 a viac zamestnancami

Zdroj: Štatistický úrad SR databáza STATdat

V ostatných 10-15 rokoch, najmä v súvislosti s nástupom informačného veku a masívnym rozvojom informačno-komunikačných technológií, sa na trhu práce čoraz väčší dôraz kladie na digitálne zručnosti zamestnancov. Schopnosť osôb uplatniť sa na trhu práce je vo výraznej miere determinovaná úrovňou ich počítačových znalostí. Z tohto aspektu je pomerne priaznivým momentom digitálna gramotnosť obyvateľov Bušoviec. Viac ako polovica obyvateľov ovláda prácu s internetom (50,4 % trvalo bývajúcich obyvateľov) a dve pätiny prácu s textom (42,5 %). Prácu s elektronickou poštou ovláda 36,1 % obyvateľov a prácu s tabuľkami ovláda necelá tretina obyvateľov obce (29,4 %). Ozajstný počet obyvateľov ovládajúcich/neovládajúcich prácu s počítačom sa však môže líšiť, keďže až štvrtina obyvateľov neuviedla svoje digitálne schopnosti.

Tabuľka 9: Obyvateľstvo podľa počítačových znalostí

|  |  |  |  |  |  |  |
| --- | --- | --- | --- | --- | --- | --- |
| **Trvalo bývajúce obyvateľstvo spolu** | **práca s textom** | | | **práca s tabuľkami** | | |
| áno | nie | nezistené | áno | nie | nezistené |
| 133 | 108 | 72 | 92 | 137 | 84 |
| **práca s elektronickou poštou (e-mail)** | | | **práca s internetom** | | |
| áno | nie | nezistené | áno | nie | nezistené |
| **313** | 113 | 119 | 81 | 158 | 88 | 67 |

Zdroj: SODB 2011

#### 4.7-A.I Nezamestnanosť

Počet uchádzačov o zamestnanie sa v obci pohybuje v rozmedzí cca 30 až 60. Miera nezamestnanosti sa teda v obci za ostatných 7 rokov pohybovala v rozpätí od 20,3 % (2008) po 36,6 % (2013), pričom v posledných 3 rokoch sa pohybuje na úrovni viac ako 30 %. Pre porovnanie, k 31.12.2014 bola miera nezamestnanosti v okresoch Kežmarok, Poprad a Stará Ľubovňa 28,44 %, 14,27 %, resp. 15,86 %, v Prešovskom kraji bola na úrovni 19,77 % a v Slovenskej republike 13,85 %. V Bušovciach je teda miera nezamestnanosti vyššia ako vo všetkých porovnávaných úrovniach.

Tabuľka 10: Vývoj nezamestnanosti v obci

|  |  |  |  |  |  |  |  |
| --- | --- | --- | --- | --- | --- | --- | --- |
| k 31.12. | **2008** | **2009** | **2010** | **2011** | **2012** | **2013** | **2014** |
| **Počet UoZ** | 31 | 40 | 44 | 44 | 50 | 56 | 51 |
| **Miera nezamestnanosti (%)** | 20,3 | 26,1 | 28,8 | 28,8 | 32,7 | 36,6 | 33,3 |

Štatistický úrad SR databáza DATAcube, vlastné spracovanie

Na konci prvého kvartálu 2015 bolo v obci na Úrade práce, sociálnych vecí a rodiny evidovaných 51 uchádzačov o zamestnanie. Z tohto počtu bolo 35 mužov (68,6 %) a 16 žien (31,4 %). Z hľadiska vekovej štruktúry tvorili najvyšší podiel medzi UoZ uchádzači vo vekovej skupine 50-59 r. Najväčšie problémy s hľadaním zamestnania majú teda v obci osoby v preddôchodkovom veku.

Tabuľka 11: Štruktúra UoZ podľa veku k 31.3.2015

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **do 19 r.** | | **20-29 r.** | | **30-39 r.** | | **40-49 r.** | | **50-59 r.** | | **nad 60 r.** | | **UoZ spolu** | |
| počet | % | počet | % | počet | % | počet | % | počet | % | počet | % | **počet** | **%** |
| 0 | 0,0 | 6 | 11,8 | 12 | 23,5 | 12 | 23,5 | 20 | 39,2 | 1 | 2,0 | **51** | **100,0** |

Zdroj: UPSVaR, vlastné spracovanie

Vo všeobecnosti možno konštatovať, že so zvyšujúcim stupňom dosiahnutého vzdelania sa pre jednotlivých obyvateľov zvyšuje pravdepodobnosť uplatnenia na trhu práce. Najvyšší podiel, až 61 %, tvoria v štruktúre UoZ nezamestnaní so stredoškolským vzdelaním bez maturity. Pätina nezamestnaných má ukončenú maturitu a ďalšia takmer pätina UoZ má ako najvyššie ukončené základné vzdelanie. V obci nie je evidovaný žiadny UoZ s vysokoškolským vzdelaním.

Graf 8: Štruktúra UoZ podľa vzdelania k 31.3.2015

Zdroj: UPSVaR, vlastné spracovanie

Štruktúra uchádzačov o zamestnanie podľa doby evidencie patrí medzi najvýznamnejšie parciálne indikátory, poukazujúce na „zdravie“ ekonomickej a sociálnej sféry v tom – ktorom regióne. S nepriaznivou štruktúrou UoZ podľa doby evidencie (tzn. s vysokým podielom dlhodobo nezamestnaných osôb – nad 12 mesiacov) sa spájajú výrazné problémy ekonomického a sociálneho charakteru (vysoké sociálne dávky, „neschopnosť“ zamestnať takýchto obyvateľov, chudoba, sociálno-patologické javy a pod.). Z hľadiska štruktúry uchádzačov o zamestnanie podľa doby evidencie sa sleduje predovšetkým podiel dlhodobo nezamestnaných osôb na celkovom počte uchádzačov o zamestnanie, keďže dlhodobá nezamestnanosť patrí medzi výrazne negatívne ukazovatele socioekonomického rozvoja (resp. zaostalosti) daného regiónu.

V Slovenskej republike sa podiel krátkodobo nezamestnaných (do 6 mesiacov) pohybuje na úrovni cca 38 %, podiel strednodobo nezamestnaných (7 – 12 mesiacov) na úrovni cca 16 % a podiel dlhodobo nezamestnaných okolo úrovne 46 % (pričom Slovenská republika a špeciálne regióny východného Slovenska vykazujú dokonca najvyšší podiel dlhodobo nezamestnaných obyvateľov v rámci všetkých regiónov Európskej únie). V Bušovciach bol podiel dlhodobo nezamestnaných obyvateľov (nad 12 mesiacov) k 31.3.2015 až 80 %, pričom až 63 % z celkového počtu UoZ je nezamestnaných dokonca viac ako 2 roky.

Graf 9: Štruktúra UoZ podľa doby evidencie k 31.3.2015

Zdroj: UPSVaR, vlastné spracovanie

Štruktúra uchádzačov o zamestnanie podľa klasifikácie zamestnaní (KZAM) nám zatrieďuje nezamestnaných do skupín podľa toho, aký charakter malo pracovné miesto, ktoré zaujímal terajší uchádzač o zamestnanie pred tým, než sa stal nezamestnaným. Jednotlivé zamestnania sú v KZAM rozdelené do tried podľa charakteru práce, zložitosti, zodpovednosti a kvalifikačnej náročnosti práce. Pri KZAM sa dôraz kladie na charakter pracovného miesta a nie na to, či zamestnanec v konkrétnom zamestnaní je viac alebo menej kvalifikovaný ako iný zamestnanec v rovnakom zamestnaní.

Najvyšší podiel v štruktúre UoZ v Bušovciach majú pomocní a nekvalifikovaní pracovníci (51,0 %). Pomocní a nekvalifikovaní pracovníci sú tí UoZ, ktorí v poslednom zamestnaní vykonávali práce vyžadujúce si vedomosti na úrovni základnej školy (ako napr. jednoduché a rutinné práce vyžadujúce ručné nástroje a fyzickú silu – upratovanie, čistenie, kopanie jám, zametanie ulíc, stráženie majetku, ručné balenie, manipulácie s nákladmi a pod.). Výraznejšie zastúpenie majú aj kvalifikovaní výrobcovia a remeselníci.

Tabuľka 12: Štruktúra UoZ podľa KZAM k 31.3.2015

|  |  |  |
| --- | --- | --- |
| **Trieda KZAM** | **Počet UoZ** | **Podiel (%)** |
| 0 – Príslušníci ozbrojených síl | 0 | 0,0 |
| 1 – Zákonodarcovia, riadiaci pracovníci | 0 | 0,0 |
| 2 – Špecialisti | 0 | 0,0 |
| 3 – Technickí a odborní pracovníci | 1 | 2,0 |
| 4 – Administratívni pracovníci | 2 | 3,9 |
| 5 – Pracovníci v službách a obchode | 5 | 9,8 |
| 6 – Kvalifikovaní pracovníci v poľnohosp., lesníctve a rybárstve | 0 | 0,0 |
| 7 – Kvalifikovaní výrobcovia a remeselníci | 8 | 15,6 |
| 8 – Operátori a montéri strojov a zariadení | 6 | 11,8 |
| 9 – Pomocní a nekvalifikovaní pracovníci | 26 | 51,0 |
| A – Osoby bez pracovného zaradenia | 3 | 5,9 |
| **Spolu** | **51** | **100,0** |

Zdroj: UPSVaR, vlastné spracovanie

### 5-A.I Domový a bytový fond

Charakteristika bytového fondu Bušoviec je pomerne dobrá. Takmer všetky byty sú obývané vlastníkom daného bytu (83 z 87), pričom až takmer 84 % bytov má v bytovej jednotke tečúcu vodu. Najviac bytov má 3 obytné miestnosti (41 z 87; takmer polovica). Menej priaznivá je veková štruktúra bytov, keďže 60 % z nich bolo postavených do roku 1990, pričom až 88 % bytov, ktorých vek je známy, má viac ako 25 rokov. V súčasnosti (leto 2015) je v obci rozostavaných 9 rodinných domov.

Tabuľka 13: Byty podľa formy vlastníctva a systému dodávky vody

|  |  |  |  |  |  |  |
| --- | --- | --- | --- | --- | --- | --- |
|  | byty obývané vlastníkom | družstevné byty | byty v nájme | iná forma vlastníctva bytu | nezistené | **Spolu** |
| v obytnej jednotke je tečúca voda | 71 | 0 | 0 | 2 | 0 | **73** |
| v obytnej jednotke nie je tečúca voda | 12 | 0 | 0 | 1 | 0 | **13** |
| nezistené | 0 | 0 | 0 | 1 | 0 | **1** |
| **Byty spolu** | **83** | **0** | **0** | **4** | **0** | **87** |

Zdroj: SODB 2011

Tabuľka 14: Byty podľa obytných miestností

|  |  |  |  |  |  |  |
| --- | --- | --- | --- | --- | --- | --- |
| 1 obytná miestnosť | 2 obytné miestnosti | 3 obytné miestnosti | 4 obytné miestnosti | 5 a viac obytných miestností | nezistené | **Spolu bytov** |
| 3 | 14 | 41 | 18 | 11 | 0 | **87** |

Zdroj: SODB 2011

Tabuľka 15: Byty podľa obdobia výstavby

|  |  |  |  |  |  |  |  |
| --- | --- | --- | --- | --- | --- | --- | --- |
|  | pred r. 1919 | 1919-1945 | 1946-1990 | 1991-2000 | 2000-2011 | nezistené | spolu |
| počet bytov | 22 | 10 | 31 | 5 | 4 | 33 | 105 |

Zdroj: SODB 2011

### 6-A.I Dopravná infraštruktúra

#### 6.1-A.I Cestná, statická a pešia doprava

Obec Bušovce leží na 4,0 kilometri cesty I. triedy č. 77 (táto cesta prebieha západo-východným smerom v dĺžke 97 km, spája Spišskú Belú cez Bardejov so Svidníkom). Obcou vedú taktiež dve cesty III. triedy. Cesta č. 541003 vedie intravilánom obce od obecného úradu (a cesty I/77) v smere k zastávke železničnej dopravy. Druhá cesta III. triedy – cesta č. 541004 spája Bušovce so Slovenskou Vsou, táto je však uzavretá a neudržiavaná[[4]](#footnote-4). Z aspektu pripojenia na cesty I. triedy je teda poloha Bušoviec veľmi výhodná, keďže tie ležia priamo na ceste I/77. Najdôležitejším dopravným uzlom pre obec Bušovce je mesto Poprad, na území ktorého sa nachádzajú zastávky medzinárodnej autobusovej i železničnej prepravy ako i medzinárodné letisko a okolo ktorého tiež prechádza najdôležitejšia dopravná tepna Slovenska - diaľnica D1. Linky autobusovej dopravy zabezpečujú pre obyvateľov obce spojenie s okolitými obcami a mestami.

Miestne komunikácie v Bušovciach majú prevažne bezprašnú povrchovú úpravu s rôznym šírkovým usporiadaním. Kvalita miestnych komunikácií v časti obce západne od cesty I/77 je na dobrej úrovni, miestne komunikácie východne od cesty I/77 je však z dôvodu ich nízkej kvality vhodné rekonštruovať. Parkoviská pre osobné automobily sa v obci nenachádzajú, len v jej centrálnej časti je pri obecnom úrade vybudovaná širšia asfaltovaná plocha, kde je na jej okraji možné automobil zaparkovať. Chodníky sú v obci vybudované pozdĺž cesty I/77 od križovatky pri obecnom úrade smerom na cintorín a krátke spojovacie chodníky sú tiež v centrálnej časti obce pri rímskokatolíckom kostole.

#### 6.2-A.I Železničná a letecká doprava

Bušovcami prechádza železničná trať (s vybudovanou zastávkou), spájajúca (o. i.) Poprad so Starou Ľubovňou. Táto železničná trať však má len regionálny význam, najbližšia železnica celoštátneho a medzinárodného významu sa nachádza v Poprade. Pomerne blízko sa nachádzajú letiská medzinárodného významu. Menšie letisko sa nachádza v Poprade, odkiaľ však lieta len málo pravidelných liniek a kde sa uskutočňujú poväčšine len charterové lety. Ďalšie letisko sa nachádza v Košiciach, to ponúka širšie možnosti spojenia s Európou ako Poprad. Veľký význam má letisko v Krakowe, z ktorého množstvo operujúcich leteckých spoločností zabezpečuje spojenie s Európou.

### 7-A.I Technická infraštruktúra

V Bušovciach nie je vybudovaný verejný vodovod, kanalizácia a obec nie je ani plynofikovaná. Z hľadiska zásobovania pitnou vodou obyvatelia obce používajú vlastné studne. Na likvidáciu odpadových vôd majú obyvatelia vybudované vlastné septiky alebo domové čističky odpadových vôd. Z pohľadu zásobovania teplom obyvatelia využívajú vlastné kotolne, poväčšine na drevo. Všetky časti obce sú plne elektrifikované a v obci taktiež funguje verejné osvetlenie. V priestore intravilánu obce je rozmiestnených celkom 49 svietidiel verejného osvetlenia, ktoré sa postupne vymieňajú za nové, energeticky úsporné LED svietidlá. V čase tvorby tohto PHSR (leto 2015) bolo takto vymenených 10 LED svietidiel, ostáva teda ešte vymeniť 39 svietidiel. Kvôli bezpečnosti obyvateľov je vhodné doplniť verejné osvetlenie aj popri neosvetlenej ceste k železničnej stanici. Pokrytie intravilánu obecným rozhlasom zabezpečuje 15 rozhlasových bodov, tieto sú však v značne opotrebovanom stave a je preto vhodné uvažovať o ich výmene. Mobilný signál je v obci dostupný od všetkých mobilných operátorov a dostupné je tiež internetové pripojenie.

Tabuľka 16: Vybavenie technickou infraštruktúrou

|  |  |
| --- | --- |
| **Technická infraštruktúra** | |
| vodovod | nie |
| kanalizácia | nie |
| ČOV | nie |
| plyn | nie |
| **elektrina, verejné osvetlenie** | **áno** |
| **obecný rozhlas** | **áno** |
| **mobilný operátor** | **áno** |
| **internet** | **áno** |

Zdroj: Obecný úrad

### 8-A.I Zdravotnícka a sociálna infraštruktúra a služby

Za zdravotnou starostlivosťou musia obyvatelia obce dochádzať, keďže najbližšie ambulancie (detský lekár, praktický lekár pre dospelých...) sa nachádzajú v Sp. Belej. Ostatné špecializované zdravotnícke ambulancie sa nachádzajú najbližšie v Kežmarku, Poprade a v Starej Ľubovni, kde sú lokalizované aj nemocnice. Záchranná zdravotná služba s územnou pôsobnosťou pre Bušovce sídli v Spišskej Belej.

Najbližšia stanica Hasičského a záchranného zboru (profesionálnych hasičov) sídli v Kežmarku. V Bušovciach funguje taktiež Dobrovoľný hasičský zbor, ktorý v prípade mimoriadnej udalosti v obci spolupracuje s profesionálnymi hasičmi. V obci sa nachádza pobočka pošty a 1 predajňa zmiešaného tovaru. Pohostinské zariadenie sa tu v súčasnosti (leto 2015) nenachádza. Najbližšia pobočka banky, bankomat a čerpacia stanica sa nachádzajú v Sp. Belej, pobočka zdravotnej poisťovne v Kežmarku.

Okrem uvedených základných zariadení a služieb sociálnej infraštruktúry sa v obci nachádzajú (resp. sú pre obyvateľov dostupné) napr. aj stavebné práce, pomocné a murárske práce, stolárske a tesárske práce, drevovýroba, kovovýroba a iné.

Tabuľka 17: Základné parametre zdravotníckej a sociálnej infraštruktúry (2015)

|  |  |  |  |
| --- | --- | --- | --- |
| Praktický lekár pre dospelých | nie | **Pošta** | **áno** |
| Praktický lekár pre deti a dorast | nie | **Predajňa zmiešaného tovaru** | **áno** |
| Stomatologická ambulancia | nie | Bankomat | nie |
| Lekáreň | nie | Čerpacia stanica | nie |
| Záchranná zdravotná služba | nie | stanica Hasičského a záchr. zboru | nie |
| Stanica opatrovateľskej služby | nie | **Dobrovoľný hasičský zbor** | **áno** |

Zdroj: Obecný úrad

### 9-A.I Školstvo, kultúra a šport

Z dôvodu veľmi nízkeho potenciálneho počtu žiakov sa v Bušovciach žiadne školské zariadenie nenachádza, deti dochádzajú do škôl do Sp. Belej. Najbližšie stredné školy sa nachádzajú v Kežmarku.

Obec má postavenú spoločenskú sálu, ktorá je k dispozícii na organizáciu rôznych spoločenských podujatí. Napriek tomu, že v Bušovciach žije malý počet obyvateľov, počas roka je tu organizovaných viacero kultúrnych podujatí pre dospelých aj pre deti. Vo februári sa pre deti organizuje karneval, v máji sa oslavuje Deň matiek a v júni Deň detí. Počas leta sa každoročne pre deti organizuje detský tábor v prírode spojený s opekaním a rôznymi záujmovými činnosťami. V októbri samospráva obce vzdáva úctu starším a v decembri sa pre deti organizuje Mikuláš. Spoločenský život v obci je reprezentovaný taktiež hasičskou súťažou o pohár starostu obce, ktorá sa koná každoročne v letných mesiacoch. Okrem toho sa v rámci športových podujatí v lete koná stolnotenisový turnaj neregistrovaných hráčov. Pre potreby športového vyžitia obyvateľov má obec vybudované prírodné športové ihrisko, to sa však využíva len veľmi málo. V obci je vybudované aj detské ihrisko.

Tabuľka 18: Infraštruktúra kultúry a športu

|  |  |  |  |
| --- | --- | --- | --- |
| **Spoločenská sála** | **áno** | Telocvičňa | nie |
| Kino | nie | **Športové ihrisko prírodné** | **áno** |
| **Knižnica** | **áno** | Športové ihrisko umelé | nie |
| Ochotnícky divadelný súbor | nie | Športový klub | nie |
| Folklórny súbor | nie |  | |

Zdroj: Obecný úrad

Podobne ako je tomu v iných vidieckych obciach, aj v Bušovciach má významné postavenie v živote obce cirkev, ktorá mala odjakživa významný vplyv na náboženské, kultúrne a spoločenské dianie. V  obci sa nachádzajú dva kostoly, oba patria medzi národné kultúrne pamiatky. Prvým je rímskokatolícky kostol sv. Vavrinca Diakona z prvej pol. 14. storočia. Tento je pôvodne gotický, v 17. st. barokovo prestavaný. Druhým kostolom je filiálny evanjelický kostol z roku 1818, ktorý však už dnes patrí medzi opustené kostoly a na bohoslužobné účely sa využíva len 1x v roku. Tento evanjelický kostol je vnútri zachovalý, jeho vonkajšia omietka je však výrazne poškodená (Šťastný 2014). V západnej časti obce sa nachádza dobre udržiavaný cintorín.

### 10-A.I Administratívno-správne služby

Na kvalitu života obyvateľov obce vplýva aj dostupnosť administratívno-správnych služieb subjektov verejnej správy. Možno konštatovať, že čím viac služieb je v obci dostupných, tým väčší je komfort obyvateľstva. Dostupnosť (blízkosť; nízka náročnosť na dochádzku za danými službami, či už z hľadiska vzdialenosti alebo času) administratívno-správnych služieb patrí medzi dôležité faktory ovplyvňujúce migračný pohyb obyvateľstva v obci.

Tabuľka 19: Spádovosť obce k vybraným poskytovateľom administratívno-správnych služieb

|  |  |
| --- | --- |
| Sídlo matričného úradu | Spišská Belá |
| Sídlo pracoviska daňového úradu | Kežmarok |
| Sídlo pracoviska Obvodného oddelenia policajného zboru | Spišská Belá |
| Sídlo Okresného súdu | Kežmarok |
| Sídlo Okresného úradu | Kežmarok |
| Sídlo Územnej vojenskej správy | Prešov |
| Sídlo pobočky Úradu práce, sociálnych vecí a rodiny | Spišská Belá |

Zdroj: vlastné spracovanie

### 11-A.I Hospodárske pomery

#### 11.1-A.I Polohová atraktivita územia

V Slovenskej republike sa v plnej miere uplatňuje západo-východný gradient rozvoja, ktorý je odzrkadlením západo-východného gradientu rozvoja v Európe (v súvislosti s ekonomickou výkonnosťou krajín sa v Európe spomína taktiež severo-južný gradient rozvoja). Na Slovensku sa daná skutočnosť prejavuje tým spôsobom, že najvyspelejšie regióny sa nachádzajú v jeho západnej a najzaostalejšie v jeho východnej časti, pričom úroveň rozvoja smerom od západu na východ postupne klesá[[5]](#footnote-5) (najmä čo sa týka ukazovateľov ako tvorba HDP, miera nezamestnanosti, ekonomická aktivita obyvateľstva, príjmy obyvateľstva, tvorba nových pracovných miest, ale aj infraštruktúrne vybavenie regiónov, kvalita domového a bytového fondu a pod).

Bušovce sa nachádzajú vo východnej časti Popradskej kotliny, pričom časť chotára obce leží aj na severných svahoch Levočských vrchov. Makropolohová atraktivita obce Bušovce, ležiacej na východnom Slovensku, je teda z aspektu jej potenciálu pre pritiahnutie investícií do priemyselnej výroby veľmi nízka, keďže ekonomicky najrozvinutejšie regióny krajiny sa nachádzajú najmä na západe (s výnimkou funkčných mestských regiónov Košíc a Prešova).

Na druhej strane, poloha obce vo vzťahu k regionálnym ekonomickým centrám a vo vzťahu k dopravnej infraštruktúre nadregionálneho významu (prítomnosť ktorej významne zvyšuje lokalizačný potenciál územia pre priemyselné investície) je pomerne výhodná. Najvýraznejším ekonomickým centrom v tatranskom regióne je mesto Poprad s viac ako 50 000 obyvateľmi, ktoré predstavuje pomerne rozvinutý priemyselný uzol s dominanciou strojárskeho priemyslu. Poprad je od Bušoviec vzdialený 27 km, pričom jazda autobusom verejnej dopravy trvá cca 50 min. Menšie ekonomické centrá predstavujú okresné mestá Kežmarok a Stará Ľubovňa, ktoré sú od obce vzdialené 11, resp. 23 km, pričom jazda autobusom trvá 17 min. v prípade Kežmarku, resp. približne 34 min. v prípade Starej Ľubovne (v závislosti od dopravného spojenia). Obec leží na ceste I. triedy, pričom hlavné komunikačné línie nadregionálneho významu (diaľnica, diaľková železničná trasa) sú od nej vzdialené 27 km.

Nebolo by asi namieste domnievať sa, že priamo Bušovce majú potenciál pre prilákanie výroby s vyšším počtom zamestnancov. Skúsenosti z regionálneho vývoja na Slovensku ukazujú, že aj v okresnom meste Kežmarok a v jeho bezprostrednom okolí len veľmi zriedka vznikajú nové priemyselné prevádzky, ktoré zamestnávajú niekoľko desiatok zamestnancov. Jednoznačne najvyšší potenciál pre umiestnenie novej priemyselnej výroby v podtatranskom regióne má však relatívne málo vzdialené mesto Poprad, čo by mohlo napomôcť riešeniu zamestnanosti v regióne (a sprostredkovane aj v obci).

Mezopolohová atraktivita obce v kontexte lokalizácie významných stredísk cestovného ruchu sa javí ako priemerná. Bušovce síce ležia v blízkosti prírodných i kultúrno-historických pamiatok cestovného ruchu (napr. TANAP, PIENAP, Vyšné Ružbachy, Strážky, Kežmarok, Levoča, Stará Ľubovňa...), avšak ponuka atrakcií cestovného ruchu priamo v obci je v porovnaní s okolím pomerne slabá a subjekty, ktoré by chceli v obci pre turistov poskytovať ubytovacie a stravovacie služby by vstupovali do ťažkého konkurenčného boja so subjektmi, lokalizovanými priamo vo vyššie uvedených lokalitách cestovného ruchu.

#### 11.2-A.I Organizačná štruktúra ekonomiky

K 31.12.2014 bolo v Bušovciach v registri štatistických jednotiek vedených celkom 23 právnych subjektov. Z tohto počtu bolo 87 % podnikateľských subjektov. Spomedzi všetkých právnych subjektov bolo 22 % právnických osôb (5 subjektov) a 78 % (18 subjektov) súkromne podnikajúcich fyzických osôb nezapísaných v obchodnom registri vrátane fyzických osôb podnikajúcich na základe iného ako živnostenského oprávnenia (slobodné povolania, samostatne hospodáriaci roľníci). V štruktúre právnických osôb mali prevahu právnické osoby neziskové (3) nad ziskovými (2). Medzi fyzickými osobami – podnikateľmi mali rozhodujúce postavenie živnostníci (17 z 18). V obci nepôsobia žiadni samostatne hospodáriaci roľníci.

Vývoj v ostatných štyroch rokoch poukazuje na neustály pokles podnikateľských subjektov – od roku 2011 klesá počet ziskových právnických osôb ako aj živnostníkov. Tento pokles môže byť zapríčinený neustálym zhoršovaním podnikateľského prostredia v SR a zvyšovaním daní a odvodov.

Tabuľka 20: Subjekty podľa právnej formy v obci Bušovce

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| k 31.12. | **Subjekty spolu** | **v tom: Právnické osoby** | | | **v tom: Fyzické osoby-podnikatelia** | | | |
| **spolu** | **ziskové1** | **neziskové** | **spolu** | **živnostníci** | **SHR2** | **SP3** |
| **2010** | **27** | 8 | 5 | 3 | 19 | 19 | 0 | 0 |
| **2011** | **28** | 6 | 3 | 3 | 22 | 22 | 0 | 0 |
| **2012** | **26** | 6 | 3 | 3 | 20 | 20 | 0 | 0 |
| **2013** | **25** | 5 | 2 | 3 | 20 | 20 | 0 | 0 |
| **2014** | **23** | 5 | 2 | 3 | 18 | 17 | 0 | 1 |

1Právnické osoby, vykonávajúce sústavnú činnosť za účelom dosiahnutia zisku, podnikajúce podľa obchodného zákonníka, príspevkové organizácie vytvárajúce zisk, spoločenstvá vlastníkov pozemkov

2 Samostatne hospodáriaci roľníci

3 Slobodné povolania (lekári, audítori, advokáti, komerční právnici...)

Zdroj: Štatistický úrad SR databáza DATAcube, vlastné spracovanie

#### 11.3-A.I Poľnohospodárstvo a priemysel

Poľnohospodárska výroba v obci prešla počas posledných desaťročí (a najmä počas obdobia transformácie) obrovským útlmom. Na tento útlm malo vplyv viacero faktorov (napr. z hľadiska rastlinnej výroby - krajina s krátkym vegetačným obdobím, mierne teplým letom a s dlhou a studenou zimou; pôdne pomery; slabšia úrodnosť, vysoké náklady v porovnaní s výnosmi; zmena spoločenských preferencií obyvateľstva – uvoľnenie predchádzajúceho silného puta obyvateľov k pôde; ľahká a cenovo výhodná dostupnosť poľnohospodárskych komodít v obchodoch a pod.).

V štruktúre poľnohospodárskej pôdy v katastri obce dominuje orná pôda (523,6 ha). Väčšiu časť poľnohospodárskeho pôdneho fondu zaberajú aj trvalé trávne porasty (156,4 ha). V poľnohospodárskej výrobe má teda vzhľadom k rozsiahlym plochám ornej pôdy priaznivé podmienky rastlinná výroba. Malá časť obyvateľstva hospodári na súkromných poliach, na ktorých v rámci samozásobovania pestuje najmä zemiaky, pšenicu a krmoviny. Na svojich hospodárskych dvoroch sa obyvatelia venujú chovu domácich zvierat.

Tabuľka 21: Štruktúra pôdneho fondu (k 31.12.2014; v ha)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Poľnohospodárska pôda** | | | | | | | | | |
| orná pôda | chmeľnice | | vinice | | záhrady | ovocné sady | | TTP | spolu |
| 523,6 | 0,0 | | 0,0 | | 5,6 | 0,0 | | 156,4 | 685,6 |
| **Nepoľnohospodárska pôda** | | | | | | | | | |
| lesné pozemky | | vodné plochy | | zastavané plochy a nádvoria | | | ostatné plochy | | spolu |
| 99,7 | | 40,7 | | 34,8 | | | 42,3 | | 217,5 |
| **Celková výmera územia** | | | | | | | | | **903,1** |

Zdroj: Štatistický úrad SR databáza DATAcube, vlastné spracovanie

Najväčším subjektom poľnohospodárskej výroby v Bušovciach je spoločnosť AT TATRY, s.r.o., ktorej sídlo je v Spišskej Belej. Táto spoločnosť, podnikajúca od roku 1996 a zamestnávajúca takmer 50 zamestnancov, sa v súčasnosti zameriava na rastlinnú aj živočíšnu výrobu. V roku 2014 obhospodarovala viac ako 2 600 ha poľnohospodárskej pôdy, z toho 1 700 ha ornej pôdy a 900 ha trvale trávnych porastov. Okrem katastrálneho územia obce Bušovce táto spoločnosť hospodári aj v katastrálnych územiach okolitých obcí Podhorany, Toporec, Holumnica, Slovenská Ves, Vojňany, Jurské a miest Spišská Belá a Podolínec. V Bušovciach nie sú evidovaní žiadni samostatne hospodáriaci roľníci so sídlom v obci, ktorí by túto činnosť vykonávali v katastrálnom území Bušoviec ako hlavný zdroj obživy. Ako vedľajší zdroj obživy však na pozemkoch v katastri Bušoviec hospodária dvaja SHR z obce Bušovce, okrem nich ešte ďalší štyria SHR z okolitých obcí.

Mimoriadne dôležitým projektom z hľadiska tvorby podmienok pre ďalší potenciálny rozvoj územia je projekt pozemkových úprav, ktorý v súčasnosti (rok 2015) v obci Bušovce prebieha. V rámci tohto projektu dôjde ku komasácii pozemkov a k sprehľadneniu a zjednodušeniu vlastníckych vzťahov k pozemkom, čo je výrazne pozitívny determinant rozvoja územia (napr. pri rôznej výstavbe – budovanie cyklistických trás, príprava stavebných pozemkov, hospodárenie na ornej pôde a pod.). Majiteľov pozemkov v projekte pozemkových úprav zastupuje Združenie účastníkov pozemkových úprav Bušovce.

Priemyselná výroba s vyšším počtom zamestnancov sa v obci nenachádza a aj v minulosti bola veľmi chudobná. Súviselo to najmä s nevhodnými lokalizačnými faktormi pre umiestnenie priemyselnej výroby a s chudobnou surovinovou bázou v okolí. V súčasnosti má v obci vybudovanú prevádzku piliarska výroba a tiež firma zaoberajúca sa kovovýrobou. Obyvatelia obce pracujúci v priemysle dochádzajú do práce najčastejšie do priemyselných podnikov lokalizovaných v Spišskej Belej, Kežmarku a v Poprade.

#### 11.4-A.I Cestovný ruch

Cestovný ruch predstavuje interdisciplinárne odvetvie hospodárstva, na realizácii ktorého sa podieľa mnoho ďalších oblastí, ako sú napr. poľnohospodárstvo (v ostatnom období najmä ekologické poľnohospodárstvo a agroturistika), priemysel, stavebníctvo, služby a pod. Lokalizačné predpoklady cestovného ruchu vyjadrujú príťažlivosť územia pre účastníkov cestovného ruchu, vytvárajú motiváciu pre návštevu danej lokality. Delíme ich na prírodné a umelo vytvorené (kultúrno-správne).

Bušovce majú z hľadiska pritiahnutia turistov pomerne dobrú polohu neďaleko najvýznamnejšej oblasti cestovného ruchu na Slovensku – Tatranského národného parku. Okrem tohto národného parku sa v blízkosti obce nachádzajú na Spiši aj mnohé ďalšie prírodné (napr. travertínové jazero vo Vyšných Ružbachoch, NPR Belianske lúky, v Zamagurí Pieninský národný park...) a kultúrnohistorické pamiatky (napr. kaštieľ Strážky, kostoly, hrad a unikátne námestie v Kežmarku, námestie v Levoči, Spišský hrad, Spišská Sobota, Ľubovniansky hrad, skanzen pod Ľubovnianskym hradom a ďalšie). Medzi lokalizačné predpoklady CR patria aj kultúrno-spoločenské a športové podujatia, ktoré taktiež prispievajú k atraktivite okolitého regiónu a významne zvyšujú jeho návštevnosť. Počas roka sa ich v blízkom okolí koná obrovské množstvo. Medzi najvýznamnejšie možno zaradiť medzinárodný festival remesiel a ľudovej kultúry EĽRO v Kežmarku, Mariánsku púť v Levoči, hradné dni na hrade Ľubovňa, Zamagurské folklórne slávnosti, Nestville Open Day v Hniezdnom, Hradobranie na Spišskom hrade, ale aj univerzálnu noc múzeí a galérií. Lokalizačné predpoklady cestovného ruchu (prírodné aj umelo vytvorené) v okolitom regióne sú teda na výbornej úrovni.

Okrem lokalizačných predpokladov hrajú veľmi dôležitú úlohu v rámci rozvoja regiónu aj realizačné predpoklady cestovného ruchu, medzi ktoré patrí doprava a materiálno-technická základňa (stravovacie, ubytovacie a športovo-technické zariadenia, zariadenia služieb a obchodu a špeciálne zariadenia). Dopravná infraštruktúra je v regióne na dobrej úrovni. V posledných rokoch prebehla rekonštrukcia mnohých ciest, mostov a chodníkov, čo zabezpečilo zvýšenú kvalitu cestných komunikácií v regióne. Dopravné spojenie s okolitými regiónmi je zabezpečené autobusovou a železničnou dopravou. Zo športovo-technických zariadení sa v regióne nachádza množstvo zjazdoviek, lanoviek a vlekov. Ubytovacie kapacity sú v regióne reprezentované hotelmi (najmä v Tatrách), miestnymi penziónmi a rekreačnými chatami s menším počtom postelí, ktoré sa nachádzajú takmer v každej obci. Najviac stravovacích zariadení s celoročnou prevádzkou sa nachádza v centrách cestovného ruchu – v Tatrách a v mestách (v ktorých je, prirodzene, vyššia koncentrácia obyvateľstva).

Poloha Bušoviec je teda pomerne dobrá, ich slabou stránkou sú však lokalizačné a realizačné predpoklady rozvoja cestovného ruchu priamo v obci, teda také, ktoré by dokázali pritiahnuť turistov. Obec nemá vybudované žiadne umelé viacúčelové športové ihrisko, prírodné ihrisko je neudržiavané a okrem motela „Night club“ (ktorý len veľmi ťažko možno považovať za zariadenie cestovného ruchu) sa tu nenachádzajú žiadne komerčné ubytovacie a stravovacie zariadenia. V obci sa nachádzajú tri národné kultúrne pamiatky, prostredníctvom ktorých je však (bohužiaľ) len veľmi ťažké zabezpečiť rozvoj cestovného ruchu v obci. Ide o rímskokatolícky kostol sv. Vavrinca z prvej pol. 14. storočia, pôvodne gotický, v 17. st. barokovo prestavaný. Druhou pamiatkou je filiálny evanjelický kostol z roku 1818, ktorý však už dnes patrí medzi opustené kostoly a na bohoslužobné účely sa využíva len 1x v roku. Navyše, hoci tento evanjelický kostol je vnútri zachovalý, jeho vonkajšia omietka je výrazne poškodená a keďže sa jedná o dominantnú stavbu obce, pri prejazde ňou tak tento kostol pôsobí esteticky veľmi zlým dojmom ako schátralá stavba. Treťou národnou kultúrnou pamiatkou je barokovo-klasicistická kúria z 90-tych rokov 18. storočia s hospodárskymi budovami, v ktorej sa v súčasnosti nachádza sklad a poľnohospodárska výroba.

V prípade, že by sa v obci vybudovali rôzne zariadenia cestovného ruchu, tie by vstupovali do ostrého konkurenčného boja so zariadeniami v obciach, ležiacich priamo v národných parkoch, príp. so zariadeniami v bezprostrednej blízkosti kultúrno-historických pamiatok. Aby dokázala obec vo väčšej miere pritiahnuť turistov, musela by vybudovať takú atrakciu cestovného ruchu, ktorá je v širokom okolí jedinečná (príp. nemusela by byť jedinečná atrakcia, muselo by sa však vybudovať viacero vzájomne prepojených zariadení, kvôli ktorým by sa turistovi oplatilo zastaviť a ostať). S ohľadom na vyššie uvedené skutočnosti možno konštatovať, že potenciál rozvoja cestovného ruchu v obci je nízky a že cestovný ruch bude aj v budúcnosti zohrávať v rozvoji obce Bušovce pravdepodobne len veľmi obmedzenú úlohu.

### 12-A.I Finančná analýza

Finančné hospodárenie obce sa realizuje prostredníctvom rozpočtu obce, zostavovaného podľa dikcie § 9 zákona č. 369/1990 Zb. o obecnom zriadení na obdobie jedného kalendárneho roka. Pravidlá rozpočtového hospodárenia obce upravuje zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov. V § 5 uvedeného zákona sú príjmy obce definované nasledovne:

1. výnosy miestnych daní a poplatkov podľa osobitného predpisu
2. nedaňové príjmy z vlastníctva a z prevodu vlastníctva majetku obce a z činnosti obce a jej rozpočtových organizácií podľa tohto alebo osobitného zákona,
3. úroky a iné príjmy z finančných prostriedkov obce,
4. sankcie za porušenie finančnej disciplíny uložené obcou,
5. dary a výnosy dobrovoľných zbierok v prospech obce,
6. podiely na daniach v správe štátu podľa osobitného predpisu,
7. dotácie zo štátneho rozpočtu na úhradu nákladov preneseného výkonu štátnej správy v súlade so zákonom o štátnom rozpočte na príslušný rozpočtový rok a dotácie zo štátnych fondov,
8. ďalšie dotácie zo štátneho rozpočtu v súlade so zákonom o štátnom rozpočte na príslušný rozpočtový rok,
9. účelové dotácie z rozpočtu VÚC alebo z rozpočtu inej obce na realizáciu zmlúv podľa osobitných predpisov,
10. prostriedky z EÚ a iné prostriedky zo zahraničia poskytnuté na tento účel,
11. iné príjmy ustanovené osobitnými predpismi.

Obec môže na plnenie svojich úloh použiť aj prostriedky mimorozpočtových peňažných fondov, prostriedky získané z rozdielu medzi výnosmi a nákladmi z podnikateľskej činnosti po zdanení, návratné zdroje financovania a združené prostriedky.

V súlade s § 9 zákona č. 583/2004 Z. z. o rozpočtových pravidlách územnej samosprávy zostavuje viacročný rozpočet. Tento viacročný rozpočet predstavuje ekonomický nástroj finančnej politiky obce, v ktorom sú v rámci jej pôsobnosti vyjadrené zámery rozvoja územia a potrieb obyvateľov vrátane programov obce najmenej na tri rozpočtové roky.

#### 12.1-A.I Analýza príjmov a výdavkov

Obec Bušovce nemá zriadené rozpočtové organizácie s právnou subjektivitou. Celkové hospodárenie obce bolo v každom z posledných 4 hodnotených rokov prebytkové. Bežný rozpočet bol od roku 2011 každoročne prebytkový, avšak kapitálový rozpočet bol, naopak, schodkový. Keďže sú Bušovce obcou s veľmi malým počtom obyvateľov, vzhľadom k systému nastavenia financovania samospráv v Slovenskej republike obci ostávajú len veľmi obmedzené vlastné zdroje na pokrytie svojich (z hľadiska rozvoja potrebných) kapitálových výdavkov. Obci sa v rokoch 2011 až 2014 len vo veľmi obmedzenej miere darilo získavať zdroje na financovanie týchto kapitálových výdavkov. Zdroje na kapitálové výdavky Bušovce získavali najmä predajom svojich pozemkov (kapitálové príjmy) a každoročným použitím prostriedkov rezervného fondu (príjmové finančné operácie). Výsledkom takto nastaveného systému financovania kapitálových výdavkov je každoročné znižovanie objemu finančných prostriedkov v rezervnom fonde obce. Kapitálové výdavky čerpané za posledné 4 roky (napr. na rekonštrukciu vodného náhonu, zakúpenie softvéru, nákup kosačky, krovinorezu, motorovej píly a pod.) boli použité účelne, z hľadiska rozvoja obce na potrebné veci. Je však potrebné mať na zreteli, že tieto výdavky z hľadiska hospodárenia nebudú generovať zvýšené príjmy obce (resp. znížené výdavky) a v budúcnosti si niektoré z nich budú vyžadovať ďalšie výdavky. Možno teda konštatovať, že takýto spôsob financovania obce je z dlhodobého hľadiska neudržateľný, nakoľko dochádza k neustálemu znižovaniu jej finančných zdrojov. Z tohto dôvodu je nevyhnutne potrebné, aby sa obec Bušovce v záujme svojho rozvoja aktívne zapojila do zverejňovaných výziev (z rôznych zdrojov) a snažila sa tak získať na pokrytie svojich kapitálových výdavkov nenávratné zdroje financovania.

Tabuľka 22: Hospodárenie obce v rokoch 2011-2014

|  |  |  |  |  |
| --- | --- | --- | --- | --- |
|  | **skutočnosť k 31.12. (eur)** | | | |
| **2011** | **2012** | **2013** | **2014** |
| Bežné príjmy | 63 822,31 | 62 974,00 | 59 686,00 | 66 044,85 |
| Bežné výdavky | 61 945,39 | 62 268,00 | 57 884,00 | 62 330,11 |
| **Bežný rozpočet** | **1 876,92** | **706,00** | **1 802,00** | **3 714,74** |
| Kapitálové príjmy | 646,55 | 5 918,00 | 0,00 | 3 000,00 |
| Kapitálové výdavky | 4 890,48 | 12 083,00 | 1 190,00 | 6 490,99 |
| **Kapitálový rozpočet** | **-4 243,93** | **-6 165,00** | **-1 190,00** | **-3 490,00** |
| *Prebytok (schodok) bežného a kapitálového rozpočtu* | *-2 367,01* | *-5 459,00* | *612,00* | *223,75* |
| Príjmy z finančných operácií | 4 005,48 | 5 824,00 | 1 190,00 | 4 500,00 |
| Výdavky z finančných operácií | 0,00 | 0,00 | 0,00 | 0,00 |
| **Rozdiel finančných operácií** | **4 005,48** | **5 824,00** | **1 190,00** | **4 500,00** |
| **HOSPODÁRENIE OBCE** | **1 638,47** | **365,00** | **1 802,00** | **4 723,75** |

Zdroj: Záverečné účty obce Bušovce za roky 2011 až 2014, upravené

V poslednom hodnotenom roku, v roku 2014, boli celkové príjmy obce 73 544,85 eur. Z tejto sumy predstavovali bežné príjmy až 89,08 %, kapitálové príjmy 4,80 % a príjmové finančné operácie 6,12 %. Najväčšiu zložku celkových príjmov obce tvoria podielové dane od štátu (64,98 %). Vlastné príjmy obce z dane z nehnuteľností a z ostatných miestnych daní a poplatkov tvorili 14,57 % z celkových príjmov. Účelovo viazané prostriedky – granty a transfery (napr. prostriedky na ŽP, voľby a pod.) tvorili 7,36 % podiel.

Tabuľka 23: Štruktúra príjmov obce v roku 2014

|  |  |  |  |
| --- | --- | --- | --- |
|  | eur | Podiel na bežných príjmoch (%) | Podiel na celkových príjmoch (%) |
| **Bežné príjmy celkom** | **66 044,85** | **100,00** | **89,80** |
| Daňové príjmy | 58 501,51 | 88,58 | 79,55 |
| * *podielové dane* | *47 788,55* | *72,36* | *64,98* |
| * *dane z nehnuteľností* | *7 808,04* | *11,82* | *10,62* |
| * *iné miestne dane a poplatky* | *2 904,92* | *4,40* | *3,95* |
| Nedaňové príjmy | 2 131,18 | 3,23 | 2,90 |
| Granty a transfery | 5 412,16 | 8,19 | 7,36 |
| **Kapitálové príjmy celkom** | **3 000,00** | **-** | **4,08** |
| **Príjmové finančné operácie** | **4 500,00** | **-** | **6,12** |
| **Príjmy spolu** | **73 544,85** | **-** | **100,00** |

Poz.: medzi nedaňové príjmy patria príjmy z podnikania, vlastníctva majetku, administratívnych poplatkov, úrokov a výnosov z vkladov.

Zdroj: Záverečný účet obce 2014, upravené

Celkové výdavky v roku 2014 boli vo výške 68 821,10 eur. Z tejto sumy bežné výdavky predstavovali 62 330,11 eur (90,57 % celkových výdavkov) a kapitálové výdavky boli vo výške 6 490,99 eur. Výdavkové finančné operácie v roku 2014 neboli. Bežné výdavky tvorili až 94,38 % bežných príjmov. Tieto výdavky predstavujú finančné zdroje na bežný chod samosprávy, sú spotrebovávané bez toho, aby prinášali priamy efekt pre rozvoj obce. Jedná sa najmä o mzdy a odvody zamestnancov obce a prevádzkové výdavky za tovary a služby.

Z hľadiska percentuálnej bilancie príjmov a výdavkov vo vzťahu k rozpočtovaným prostriedkom na rok 2014 možno konštatovať, že k 31.12.2014 predstavovali bežné príjmy 100,42 % plnenie, kapitálové príjmy 18,75 % plnenie a príjmové finančné operácie 17,65 % plnenie. Pri celkových príjmoch došlo k 74,46 % plneniu vo vzťahu k rozpočtovaným prostriedkom. Naproti tomu, u bežných výdavkov došlo k 97,75 % čerpaniu, u kapitálových výdavkov k 18,54 % čerpaniu a výdavkové finančné operácie neboli rozpočtované ani čerpané. Pri celkových výdavkoch došlo k 69,98 % čerpaniu. Celkové hospodárenie obce v roku 2014 bolo prebytkové.

#### 12.2-A.I Prehľad majetku a zdrojov

Hodnota dlhodobého majetku obce Bušovce k 31.12.2014 bola 160 859,00 eur. V dlhodobom majetku je teda viazaných 86 % zdrojov obce. Jeho výrazne dominantnú zložku (117 375,58 eur) tvorí dlhodobý hmotný majetok v podobe stavieb, významnejšie zdroje má obec aj v dlhodobom finančnom majetku (43 180,19 eur). Obežný majetok k 31.12.2014 predstavoval 24 337,93 eur.

Na konci roku 2014 obec evidovala pohľadávky v celkovej výške 905,85 eur, pričom celú sumu predstavovali krátkodobé pohľadávky (za odvoz TKO a na dani z nehnuteľností). Celkové záväzky obce k uvedenému dátumu boli vo výške 11 839,87 eur. Dominantnú zložku tejto sumy tvorili krátkodobé záväzky (voči dodávateľom, poisťovniam a pod.). Obec nemá prijatý žiadny úver.

Tabuľka 24: Bilancia aktív a pasív k 31.12.2014 (eur)

|  |  |
| --- | --- |
| **AKTÍVA** | **185 725,91** |
| **Neobežný majetok spolu** | **160 859,00** |
| Dlhodobý nehmotný majetok | 303,23 |
| Dlhodobý hmotný majetok | 117 375,58 |
| Dlhodobý finančný majetok | 43 180,19 |
| **Obežný majetok spolu** | **24 337,93** |
| Zásoby | 379,16 |
| Zúčtovanie medzi subjektmi VS | 0,00 |
| Pohľadávky | 905,85 |
| Finančné účty | 23 052,92 |
| **Časové rozlíšenie** | **528,98** |

Zdroj: Záverečný účet obce za rok 2014

|  |  |
| --- | --- |
| **PASÍVA** | **185 725,91** |
| **Vlastné imanie** | **173 794,04** |
| Výsledok hospodárenia | 173 794,04 |
| -minulé roky | - |
| -účtovné obdobie | - |
| **Záväzky** | **11 839,87** |
| Rezervy | 450,00 |
| Zúčtovanie medzi subjektmi VS | 3 000,00 |
| Záväzky | 8 389,87 |
| Bankové úvery a ostatné | 0,00 |
| **Časové rozlíšenie** | **92,00** |

Z celkovej analýzy hospodárenia obce Bušovce vyplýva, že obec nemá žiadne úvery, ktoré by zaťažovali jej financie. Disponuje však len veľmi obmedzenými prostriedkami, ktoré sú v drvivej väčšine spotrebovávané na chod samosprávy a obci tak neostávajú financie na rozvojové projekty. Kapitálové výdavky sú financované predajom pozemkov a neustálym používaním rezervného fondu, čím dochádza k znižovaniu objemu financií v ňom. Obci sa nedarí získavať financie na pokrytie svojich rozvojových výdavkov z nenávratných zdrojov financovania a z uvedených dôvodov je teda takýto spôsob financovania obce dlhodobo neudržateľný.

### 13-A.I Vyhodnotenie dotazníkového prieskumu

Dotazníkový prieskum názorov obyvateľstva bol realizovaný na prelome mesiacov júl a august v kombinovanej forme – v tlačenej aj online verzii. Do každej domácnosti v obci bol distribuovaný jeden výtlačok tlačenej verzie dotazníka spolu s ponukou možnosti vyplnenia jeho online verzie. Zároveň bola rozšírená aj informácia o možnosti dodania ďalších tlačených verzií dotazníka v prípade potreby. Obyvatelia mali na vyplnenie dotazníka dva týždne. Celkovo bolo vyplnených spolu 22 dotazníkov, z toho 16 v tlačenej podobe a 6 v online formulári.

V dotazníku boli použité otvorené, uzavreté aj polouzavreté druhy otázok, ktoré boli rozdelené do troch tematických okruhov: otázky skúmajúce demografickú a socioekonomickú štruktúru respondentov, druhým okruhom boli otázky týkajúce sa spokojnosti respondentov s vybratými tematickými oblasťami a ich participácia na živote obce a tretím okruhom boli otázky zisťujúce návrhy respondentov ohľadom rozvoja obce. V závere dotazníka bola použitá aj otázka skúmajúca celkovú spokojnosť respondentov s obcou ako miestom života.

Formulár 5 (A3): Plánovací formulár prieskumu

|  |  |
| --- | --- |
| **Charakteristika prieskumu** | **Popis** |
| **Dôvody vykonania prieskumu** | Zapojenie verejnosti do prípravy PHSR; tvorba partnerstva na miestnej úrovni; mobilizácia miestnej komunity a jej participácia na definovaní rozvojových priorít |
| **Ciele prieskumu** | Získať názory verejnosti na kvalitu života v obci z hospodárskeho, sociálneho a environmentálneho hľadiska, zistiť jej spokojnosť s fungovaním obce a pomocou názorov obyvateľov definovať problémy a priority rozvoja obce |
| **Spôsob realizácie** | Riadiaci tím zostavil dotazník z obsahového hľadiska; tlačená podoba dotazníka bola distribuovaná do každej domácnosti v obci, jeho digitálna podoba bola vytvorená v prostredí formuláre google docs; publicita dotazníka bola zabezpečená aj prostredníctvom web stránky obce |
| **Finančné nároky** | Priame náklady predstavujú náklady na tlač dotazníkov |
| **Časové nároky** | Zostavenie obsahovej štruktúry dotazníka – 1 týždeň; distribúcia do domácností a spätný zber – 2 týždne; vyhodnotenie – 2 týždne |
| **Zodpovednosť za realizáciu** | Zostavenie dotazníka – riadiaci tím; distribúcia a zber tlačenej verzie – obec; zostavenie online verzie – externý odborník; vyhodnotenie dotazníka – externý odborník |

Zdroj: MDVRR 2015, vlastné spracovanie

***Súhrnné výsledky prieskumu***

Z dôvodu slabej návratnosti dotazníka je jeho výpovedná hodnota veľmi nízka a v žiadnom prípade nemôžu byť získané výsledky extrapolované na celú výskumnú vzorku, teda na všetkých obyvateľov obce. Majúc na zreteli uvedené fakty, súhrnné výsledky dotazníkového prieskumu sú nasledovné:

*1. OKRUH OTÁZOK: demografická a socioekonomická štruktúra respondentov*

* Prieskumu sa zúčastnilo 13 žien a 9 mužov. Z hľadiska vekovej štruktúry tvorili najvyšší podiel respondenti vo veku 19-29 rokov (27 %), jednotlivé vekové kategórie však boli zastúpené pomerne rovnomerne. Viac ako dve pätiny respondentov (43 %) majú najvyššie ukončené stredné odborné vzdelanie a ďalšia 1/4 respondentov má vysokoškolské vzdelanie. Z hľadiska ekonomickej aktivity sa prieskumu zúčastnilo 11 zamestnancov, rovnako po 3 dôchodcovia a nezamestnaní, po 2 študenti a osoby na materskej/rodičovskej dovolenke a 1 podnikateľ. 10 respondentov odchádza za prácou do inej obce v rámci Slovenska, 7 nepracuje (sú dôchodcovia, nezamestnaní, študenti...) a 2 pracujú z domu. Ostatní na túto otázku odpoveď neuviedli.

Graf 10: Štruktúra respondentov podľa veku

Graf 11: Štruktúra respondentov podľa vzdelania

Zdroj: vlastné spracovanie

*2. OKRUH OTÁZOK: spokojnosť respondentov s vybranými tematickými oblasťami a ich participácia na živote obce*

* **Technická infraštruktúra** – takmer všetci respondenti boli nespokojní s absenciou kanalizácie a ČOV a dve tretiny so skutočnosťou, že v obci nie je vybudovaný verejný vodovod. Viacero respondentov sa dožadovalo aj plynofikácie obce.
* **Kultúra, šport a zdravotníctvo** – kým s ponukou kultúrnych aktivít v obci vyjadrili spokojnosť len 3 respondenti, až 13 bolo s touto ponukou nespokojných. Ostatní túto skutočnosť posúdiť nevedeli alebo sa nevyjadrili. Rovnako tomu bolo aj s možnosťami športového vyžitia v obci, kde 13 respondentov bolo nespokojných a len 3 spokojní. V podobnom duchu sa respondenti vyjadrovali aj k spokojnosti s voľnočasovými aktivitami pre deti a mládež, keď 60 % z nich bolo s ponukou aktivít pre deti a mládež nespokojných a 30 % bolo spokojných. Zdravotná starostlivosť bola hodnotená mierne negatívne. Samospráve sa tak na základe odpovedí vytvára priestor na rozšírenie ponuky kultúrnych a športových aktivít v obci.
* **Miestne komunikácie a chodníky** – najväčšia nespokojnosť zo všetkých skúmaných oblastí bola vyjadrená so stavom miestnych komunikácií a chodníkov (so stavom ciest bolo nespokojných 84 % respondentov, pričom až polovica zo všetkých respondentov bola „veľmi nespokojná“, so stavom chodníkov bolo nespokojných 63 % respondentov).
* **Starostlivosť o verejné priestranstvá** – v otázke týkajúcej sa starostlivosti o zeleň a verejné priestranstvá boli odpovede rozdelené rovnomerne, keď polovica bola so starostlivosťou spokojná a polovica nespokojná. So starostlivosťou o cintorín bola vyslovená pomerne veľká spokojnosť (13 spokojných oproti 3 nespokojným).
* **Bývanie** – za veľmi dôležitý rozvojový faktor/disparitu obce možno považovať dostupnosť bývania (či už z dôvodu „pritiahnutia“ obyvateľov z okolitých obcí alebo kvôli tomu, aby domáce obyvateľstvo ostávalo bývať v obci a neemigrovalo kvôli nedostupnosti bývania). Obe otázky (o dostupnosti stavebných pozemkov a o dostupnosti bytov) nevedela posúdiť polovica respondentov (50 %, resp. 57 %). Druhá polovica respondentov, ktorá tieto otázky posúdiť vedela, s nimi vyjadrila prevažnú nespokojnosť. Možno teda predpokladať, že v rámci rozvojových aktivít obce existuje u obyvateľstva podpora pre prípravu stavebných pozemkov.
* **Odpadové hospodárstvo** – odpadové hospodárstvo obce sa na základe odpovedí respondentov javí byť nastavené pomerne dobre, reálne tu však existuje veľký priestor na jeho zlepšenie. Takmer všetci respondenti (okrem dvoch) odpad triedia a všetkým vyhovuje systém odvozu odpadu. Systém poplatkov za odvoz však vyhovuje už „len“ 70 % respondentov a 15 % tento systém nevyhovuje. Respondenti, ktorí vyjadrili nespokojnosť, navrhujú zaviesť množstvový systém zberu odpadu (aby každý platil len za toľko odpadu, koľko reálne vyprodukuje) alebo zvýhodniť v platení poplatku tých obyvateľov, ktorí dôsledne triedia odpad. Napriek tomu, že (ako už bolo spomenuté) takmer všetci respondenti odpad triedia, v celkovej produkcii odpadov v obci Bušovce majú zhodnocované odpady dlhodobo len extrémne nízky – cca 1 % podiel. To nasvedčuje, že veľká časť obyvateľstva, ktorá sa dotazníkového prieskumu nezúčastnila, s najvyššou pravdepodobnosťou odpad netriedi. V rámci zefektívnenia triedeného zberu odpadov je preto vhodné zaviesť rôzne opatrenia (napr. zaviesť množstvový systém zberu odpadov, uvažovať s osadením kontajnerov na vybrané zložky triedeného zberu, zlepšiť informovanosť obyvateľov a osvetu ohľadom triedenia odpadov a pod.).
* **Iné oblasti** – prevažnú nespokojnosť vyjadrili respondenti tak s prácou obecného úradu (55 % nespokojných, 40 % spokojných respondentov a 5 % nevedelo posúdiť), ako aj s osvetovými aktivitami obce (39 % nespokojných, 28 % spokojných respondentov a 33 % nevedelo posúdiť). K podpore podnikateľského prostredia sa polovica respondentov vyjadriť nevedela a ďalšia jedna štvrtina bola rovnako spokojná a nespokojná.
* **Aktivita respondentov** – aktivita respondentov a ich participácia na spoločenskom živote obce sa javí byť pomerne dobrá. Tri štvrtiny respondentov sa vždy zúčastňujú volieb do samospráv a ďalších 15 % aspoň príležitostne. O rokovania obecného zastupiteľstva a o rozpočet obce sa zaujímajú 4 z 5 respondentov a rovnako 80 % respondentov aspoň príležitostne komunikuje so starostom ohľadom svojich návrhov a požiadaviek. Polovica respondentov sa vždy a polovica aspoň príležitostne zúčastňuje kultúrnych podujatí, podobne sa väčšina respondentov zúčastňuje športových podujatí. Do života cirkvi sa zapájajú všetci respondenti okrem dvoch. Z hľadiska participácie respondentov na živote obce možno teda konštatovať, že sa pomerne výrazne zapájajú do usmerňovania jej chodu a do aktivít v nej organizovaných. Nakoľko sa však prieskumu zúčastnilo len 22 obyvateľov Bušoviec, nemožno zhodnotiť participáciu „mlčiacej väčšiny“ na živote obce.

*3. OKRUH OTÁZOK: návrhy respondentov*

* **Oblasť, ktorá by sa mala riešiť prioritne** – obyvatelia sa mohli vyjadriť, čo by chceli v najbližšom období v obci riešiť prioritne. Vybrať si mohli z 18 navrhnutých oblastí, pričom podľa svojho uváženia mohli doplniť aj ďalšiu oblasť, na ktorú by sa mala obec podľa nich zamerať. Výrazne najvyššiu podporu získala oprava miestnych ciest s 18 hlasmi. Za ňou sa „umiestnila“ úprava verejných priestranstiev, výstavba kanalizácie a ČOV, starostlivosť o seniorov, rozšírenie kultúrnych podujatí v obci a ďalšie oblasti.

Graf 12: Prioritné oblasti rozvoja podľa odpovedí respondentov

Zdroj: vlastné spracovanie

* **Využitie priestoru, pozemku v obci** – tretina respondentov vedela v obci identifikovať priestor alebo pozemok, ktorý je podľa nich nevyužitý, príp. využitý zle. Ide o nasledovné priestory:
* „futbalové ihrisko“ – nedbá sa o jeho údržbu; pasú sa na ňom kravy namiesto športovania; je absolútne nevyužité;
* bývalá „Palančáreň“ – na lúke vybudovať multifunkčné ihrisko pre deti a mládež;
* „priestor pri moste, smer na Slovenskú Ves“ – vybudovať posed so smetným košom;
* „sála obecného úradu“ – obyvateľstvom nevyužívaná, užívajú ju len aktivační pracovníci na „zašívanie“.
* **Čo by sa malo v obci zlepšiť, príp. čo v nej chýba** – na túto otvorenú otázku mohli respondenti odpovedať ľubovoľne. V odpovediach sa vyskytlo až 18 rôznych podnetov, návrhov a odporúčaní, resp. problémov a oblastí, s ktorými je obyvateľstvo nespokojné. Odpovede respondentov boli rozdelené do dvoch skupín podľa počtu hlasov: a) návrhy, ktoré podporuje viacero respondentov, b) návrhy, ktoré boli uvedené len raz.

1. návrhy (podnety) s podporou viacerých respondentov: najvyššiu podporu získala oprava obecných ciest vrátane opravy cesty k železničnej stanici (táto je však už v správe PSK). Kritizovaný bol aj stav samotnej stanice a obyvatelia na nej požadujú vybudovať prístrešok. Rovnako požadujú skvalitniť ponuku voľnočasových aktivít, zlepšiť vybavenie ihrísk a rozšíriť ponuku kultúrnych a športových podujatí v obci. Nespokojnosť bola vyjadrená so starostlivosťou o „dolný koniec“ (poriadok, kosenie, čistenie potoka, orezávanie stromov, rozhlas a pod.) a tiež s medziľudskými a susedskými vzťahmi v obci;
2. návrhy (podnety) uvedené len raz: plynofikovať obec; osadiť v obci zberné nádoby na triedený odpad; zlepšiť kontrolu aktivačných pracovníkov; osadiť lavičku v priestore kostola; vybudovať bezbariérový vjazd na chodník; vybudovať chodník okolo hlavnej cesty; zlepšiť informovanosť obyvateľov ohľadom rokovaní zastupiteľstva; vybudovať most za obcou do lesa; zriadiť krčmu; zlepšiť prácu animátorov pri detských akciách.

*4. ZÁVEREČNÝ OKRUH OTÁZOK: Celková spokojnosť s obcou ako miestom života*

* 52 % respondentov vyjadrilo celkovú spokojnosť s obcou ako miestom života (odpovede na škále „skôr spokojný/spokojný/veľmi spokojný“). Celkovú nespokojnosť (odpovede na škále „skôr nespokojný/nespokojný/veľmi nespokojný“) vyjadrilo 48 % respondentov. K dôvodom celkovej nespokojnosti sa respondenti vyjadrovali nasledovne (zoradené podľa počtu odpovedí): zlé cesty; zanedbaná úprava vzhľadu obce a slabá aktivita v obci; málo spoločenských (kultúrnych aj športových) podujatí a akcií pre deti v obci; nevyužívané ihrisko a sála; zanedbaná železničná zastávka; nedostatočná kontrola a slabá práca aktivačných pracovníkov; zlé susedské vzťahy.

Graf 13: Celková spokojnosť respondentov s obcou ako miestom života

Zdroj: vlastné spracovanie

* Odpovede na otázku plánovania ďalšieho zotrvania (bývania) v obci boli prevažne pozitívne, keďže 17 respondentov plánuje v obci žiť aj naďalej, 3 neplánujú a 2 sa nevedeli vyjadriť.

### 14-A.I Ex-post hodnotenie predchádzajúceho PHSR

Predchádzajúci PHSR mala obec spracovaný pod názvom *Plán hospodárskeho a sociálneho rozvoja obce Bušovce*. Z dokumentu nie je jasné kedy a na aké obdobie bol spracovaný, štruktúrovaný je veľmi komplikovane. Skladá sa z 10 častí, postavených na rovnocennú úroveň. 1. časť predstavuje analytickú časť, 2. časť nesie názov „Strategická vízia“ (pričom táto nie je sformulovaná a obsahom tejto 2. časti sú navrhované opatrenia v rámci technickej a vodohospodárskej infraštruktúry, ktoré sú, navyše, sformulované veľmi všeobecne), 3. až 9. časť sa venuje priamo vybraným oblastiam (cestovný ruch, podpora a rozvoj podnikania, poľnohospodárstvo, lesníctvo a vidiecky rozvoj, sociálna oblasť a zdravotníctvo, životné prostredie, vzdelávanie a školstvo, výstavba), v rámci ktorých pomenúva obrovské množstvo konkrétne aj veľmi všeobecne formulovaných opatrení a 10. časť pod názvom „Rámec opatrení vlády“ obsahuje inštitucionálnu podporu, koncepčné a legislatívne východiská podpory regionálneho rozvoja v SR a v EÚ. Predchádzajúci PHSR obce neobsahuje návrh merateľných indikátorov, sledovaním ktorých by bolo možné vykonať ex-post hodnotenie.

Od roku 2007 obec Bušovce realizovala celkovo 5 projektov, pričom všetky tieto projekty boli investičné a všetky boli financované z obecného rozpočtu. Bušovciam sa teda nepodarilo získať žiadne zdroje na financovanie investičných projektov z „vonkajšieho“ prostredia. Celkovo bolo týmito 5 projektmi preinvestovaných takmer 57 000 eur, čo je veľmi nízka suma a obec tak trpí značnou investičnou poddimenzovanosťou. Najvyššie investičné náklady z realizovaných projektov si vyžiadala rekonštrukcia cesty na hornom konci (takmer 26 000 eur). Na základe uvedených skutočností možno konštatovať, že plnenie predchádzajúceho PHSR obce Bušovce nebolo úspešné.

Formulár 6 (Ú6): Ex - post hodnotenie predchádzajúceho PHSR

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Ex-post hodnotenie predchádzajúceho PHSR** | | | | | | | | | | | | | | | | | | | | | |
| v tis. EUR | | | | | | | | | | | | | | | | | | | | | |
| č. | Názov investíce - projektu | Číslo a názov aktivity v predchádz.PHSR | Klasifikácia investície (stavby) - triedy | Rok začatia | Ukazovateľ | Cena podľa vykonávacieho projektu | | Objem finančných prostriedkov v príslušnom roku spolu | | | | Finančné prostriedky podľa zdrojov | | | | | | | | | |
|
|
|
| Rok dokončenia | Merná jednotka | Celkom | Z toho stavebná č. | Rok | Objem fin. prostr. | Z toho verej. Invest. | Štátny rozpočet | | Rozpočet PSK | Rozpočet obce | Štátne účelové fondy | Úvery so št. záruk. | Rozpočet EÚ | Kód OP | Súkr. zdroje | Iné zdroje |
|
|
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | | 12 | 13 | 14 | 15 | 16 | 17 | 18 | 19 |
| 1 | Rekonštrukcia obecnej cesty 1-33 |  | 2112 - Miestne komunikácie | 2007 |  | 7,13 | 7,13 |  |  |  |  | |  |  |  |  |  |  |  |  |
| 2007 | 7,13 | 7,13 |  | |  | 7,13 |  |  |  |  |  |  |
| 2007 |  |  |  |  |  | |  |  |  |  |  |  |  |  |
| 2 | Rekonštrukcia cesty horný koniec |  | 2112 - Miestne komunikácie | 2009 |  | 25,73 | 25,73 |  |  |  |  | |  |  |  |  |  |  |  |  |
| 2009 | 25,73 | 25,73 |  | |  | 25,73 |  |  |  |  |  |  |
| 2009 |  |  |  |  |  | |  |  |  |  |  |  |  |  |
| 3 | Rekonštrukcia verejného osvetlenia |  | 2224 - Miestne elektr. a telekomunik. rozvody a vedenia | 2007 |  | 11,54 |  | 2007 | 2,89 | 2,89 |  | |  | 2,89 |  |  |  |  |  |  |
|  |  |  |  | |  |  |  |  |  |  |  |  |
| 2010 |  | 2010 | 8,65 | 8,65 |  | |  | 8,65 |  |  |  |  |  |  |
| 4 | Úprava parku pri kostole |  | 2420 - Ostatné inžinierske stavby, i.n. | 2009 |  | 8,38 |  |  |  |  |  | |  |  |  |  |  |  |  |  |
| 2009 | 8,38 | 8,38 |  | |  | 8,38 |  |  |  |  |  |  |
| 2009 |  |  |  |  |  | |  |  |  |  |  |  |  |  |
| 5 | Regulácia potoka |  | 2152 - Priehrady | 2011 |  | 4,09 | 4,09 |  |  |  |  | |  |  |  |  |  |  |  |  |
| 2011 | 4,09 | 4,09 |  | |  | 4,09 |  |  |  |  |  |  |
| 2011 |  |  |  |  |  | |  |  |  |  |  |  |  |  |

Zdroj: MDVRR 2015, obecný úrad

### 15-A.I Ex-ante hodnotenie stavu projektovej pripravenosti investícií

V nasledujúcom formulári sú uvedené len tie investičné zámery, na ktoré má v súčasnosti obec už spracovanú príslušnú dokumentáciu. Ostatné investičné aj neinvestičné zámery obce na nasledujúce obdobie sú uvedené v ďalšej časti dokumentu (pozri najmä formuláre P1, P2, P3 a F2). Obec Bušovce má v čase vypracovania tohto PHSR (leto 2015) pripravenú jednu projektovú dokumentáciu – na výstavbu chodníka pozdĺž hlavnej cesty (cesty I. triedy). Táto výstavba sa plánuje realizovať v roku 2016, pričom jej predpokladané investičné náklady podľa projektového zámeru predstavujú čiastku 17 000 eur a ich zdrojom by mal byť obecný rozpočet.

Formulár 7 (A7): Ex - ante hodnotenie stavu projektovej pripravenosti investícií

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Ex-ante hodnotenie - stav projektovej pripravenosti investícií k termínu vypracovania nového PHSR (pipe\_line)** | | | | | | | | | | | | | | | | | | | |
| v tis. EUR | | | | | | | | | | | | | | | | | | | |
| por. č. | Politika - oblasť | Názov investície | Klasifikácia stavby - triedy | Rok začatia- plán | Technická príprava mesiac/rok | Cena podľa stavebného zámeru | | Navrhovaný objem finančných prostriedkov v príslušnom roku spolu | | | Finančné prostriedky podľa zdrojov | | | | | | | | |
|
|
|
| Rok dokončenia-plán | **ÚR:** | Celkom | Z toho stavebná časť | Rok | Objem fin. prostr. celkom | Z toho verej. investície | Štátny rozpočet | Rozpočet PSK | Rozpočet obce | Štátne účelové fondy | Úvery so záruk. štátu | Rozpočet EÚ | Kód OP | Súkr. zdroje | Iné zdroje |
| **SP:** |
| **PD:** |
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| 1 | Hospodárska | Výstavba chodníka v súbehu s hlavnou cestou | 2112 – Miestne komunikácie | 2016 |  | 17,00 | 17,00 |  |  |  |  |  |  |  |  |  |  |  |  |
|  | *2016* | 17,00 | 17,00 |  |  | 17,00 |  |  |  |  |  |  |
| 2016 |
|  |  |  |  |  |  |  |  |  |  |  |  |  |

Zdroj: MDVRR 2015, obecný úrad

## A.II Analýza vonkajšieho prostredia

Vonkajšie prostredie v kontexte tohto Programu hospodárskeho a sociálneho rozvoja predstavuje pre obec tie oblasti, ktoré síce ovplyvňujú jej rozvoj (v rôznej miere, či už významne alebo len okrajovo), avšak obec ich zároveň nedokáže svojou činnosťou nijako ovplyvniť. V makroregionálnej mierke je dôležitým činiteľom rozvoja obce európsky rozvojový koncept „Red octopus“, ktorý stanovuje hlavné rozvojové centrá Európy. Ide o tzv. „červenú chobotnicu“ (pomenovanie podľa tvaru tejto rozvojovej siete), ktorá spája najrozvinutejšie európske sídelné a aglomeračné centrá a centrá, ktoré majú najväčší potenciál ďalšieho rozvoja. Jedno z ramien „červenej chobotnice“ prechádza aj Slovenskom, avšak len jeho juhozápadnou časťou. Bušovce sú teda od tohto ramena značne vzdialené.

Koncepcia územného rozvoja Slovenska 2001 (KURS 2001) vyhodnotila jednotlivé sídelné centrá Slovenska ako terciárne centrá, t.j. centrá na základe ich terciárnej obslužnosti (úrovne vybavenosti vybranou vyššou občianskou vybavenosťou). Takýmto spôsobom bolo na národnej úrovni vytvorených päť skupín obcí (okrem Bratislavy a Košíc, ktoré stoja samostatne a nepatria do žiadnej skupiny), ktoré naznačujú úroveň obsluhy ako pre vlastné mesto, tak pre jeho zázemie (prvé tri skupiny sa pritom členia na dve podskupiny). Najbližšie centrá osídlenia pre Bušovce predstavujú mestá Spišská Belá (4. skupina), Kežmarok (2b. skupina), Poprad (1b. skupina), Podolínec (5. skupina), Stará Ľubovňa (3a. skupina), Levoča (3a. skupina) a Spišská Nová Ves (2a. skupina).

Okrem centier osídlenia KURS 2001 na Slovensku stanovila jadrové ťažiská osídlenia, ktoré sú navzájom pospájané rozvojovými osami I. stupňa. Ostatné sídelné centrá sú pospájané osami II. a III. stupňa. Tieto rozvojové a urbanizačné osi sú súčasťou vyváženej hierarchizovanej sídelnej štruktúry. Podporujú sídelné väzby medzi obcami a rovnovážny sídelný rozvoj vrátane rozvoja vidieka. Vytvárajú podmienky pre dostupnosť k infraštruktúram, zachovanie a rozvoj prírodného a kultúrneho dedičstva a zabezpečujú požiadavky, ktoré sú na sídelnú štruktúru kladené z hľadiska ekonomických, sociálnych a environmentálnych potrieb.

Koncepcia územného rozvoja Slovenska 2001 stanovuje tri stupne rozvojových osí, ktoré vychádzajú z nasledovných kritérií:

* rozvojová os prvého stupňa – prepája centrá osídlenia prvej skupiny a ťažiská osídlenia prvej úrovne v štáte a porovnateľné centrá mimo hraníc krajiny, zahŕňajúc najmenej jednu cestnú komunikáciu a jednu železnicu rýchlostného typu,
* rozvojová os druhého stupňa – prepája centrá osídlenia druhej skupiny a ťažiská osídlenia druhej úrovne s centrami osídlenia prvej skupiny a ťažiskami osídlenia prvej úrovne, resp. prepája centrá osídlenia druhej skupiny a ťažiská osídlenia druhej úrovne medzi sebou, zahŕňajúc najmenej jednu cestnú komunikáciu a jednu železnicu nadregionálneho významu alebo jednu rýchlostnú cestu,
* rozvojová os tretieho stupňa – prepája stredné centrá a ťažiská osídlenia tretej úrovne navzájom, ako aj ostatné vyhodnocované centrá osídlenia s ostatnými centrami osídlenia druhej skupiny.

Z pohľadu rozvoja územia najdôležitejšia, teda rozvojová os I. stupňa, prepája Bratislavu a Košice (o. i.) severoslovenským dopravným koridorom, čiže najbližšie k Bušovciam sa táto os nachádza v oblasti Popradu a Levoče. Z Popradu do Spišskej Belej smeruje rozvojová os II. stupňa, zo Spišskej Belej do Starej Ľubovne je vedená os III. stupňa. Bušovce teda ležia na rozvojovej osi III. stupňa.

Veľmi dôležitým aspektom v analýze vonkajšieho prostredia je aj stratégia štrukturálnej politiky Európskej únie a jej priemet do slovenských pomerov. Počas programovacieho obdobia EÚ 2000-2006 (čo pre Slovensko znamenalo roky 2004-2006) používala Európska únia stratégiu regionálnej politiky založenú na rovnomernom prístupe samospráv k štrukturálnym fondom (tzv. „pokropením regiónov investíciami“, kde každá samospráva mala rovnaký prístup k týmto fondom). Od programovacieho obdobia 2007 - 2013 sa však už stratégia regionálnej politiky EÚ zmenila, keďže táto sa už nezamerala na znižovanie regionálnych disparít formou podpory zaostalých regiónov, ale na základe skúseností z regionálneho rozvoja zo západoeurópskych krajín, rozhodla sa posilňovať predovšetkým vytýčené póly rastu, ktoré sú najviac konkurencieschopné a majú najväčší potenciál rozvoja (týmto opatrením sa taktiež sledovalo posilnenie vonkajšej konkurencieschopnosti EÚ ako celku voči ostatným aktérom vo svetovom hospodárstve). Jednotlivými krajinami vytýčené póly rastu mali byť nositeľmi rozvoja v jednotlivých regiónoch a postupom času by sa rozvoj z týchto pólov rastu mal šíriť do ich bezprostredného okolia (teda do zaostalejších oblastí v ich okolí). Na Slovensku tak boli od programovacieho obdobia 2007-2013 na základe Koncepcie územného rozvoja Slovenska stanovené inovačné a kohézne póly rastu (niektoré mestá a obce v ich bezprostrednom zázemí), pričom najväčšia časť podpory zo štrukturálnych fondov smeruje práve do nich.

Výrazným vonkajším rozvojovým impulzom pre obec by mohla byť zvýšená podpora zo strany vlády formou investičných stimulov pre tie priame zahraničné investície, ktoré sa plánujú realizovať priamo v okrese Kežmarok (príp. jeho bezprostredného okolia). Skúsenosti však ukazujú, že od roku 2002, kedy sa začalo s poskytovaním investičnej pomoci, jednotlivé slovenské vlády touto formou podporovali smerovanie priamych zahraničných investícií primárne do najrozvinutejších regiónov Slovenska (najmä do trojuholníka Bratislava – Trnava – Nitra, do Košíc a oblasti stredného Považia po Žilinu). Do oblasti podtatranského regiónu a do Kežmarku (okresu patriaceho z hľadiska výšky miery nezamestnanosti medzi najproblémovejšie okresy Slovenska) smerovala len úplne minimálna časť investičnej pomoci vlády. Z prostredia investičnej pomoci teda len ťažko očakávať priaznivé rozvojové impulzy pre región v blízkej budúcnosti.

Spomínaná politika územnej podpory vo forme investičnej pomoci a množstvo ďalších faktorov (napr. faktor sídelnej hierarchie, faktor makropolohovej atraktivity, faktor veľkej dopravnej infraštruktúry, faktor historickej marginality, faktor depresnosti priľahlých prihraničných regiónov a pod.; Korec 2005) prispeli (a naďalej prispievajú) k veľmi nerovnovážnemu regionálnemu vývoju v rámci Slovenska, keď sa medzi jednotlivými jeho regiónmi vytvorili pomerne výrazné regionálne disparity. Vytvorila sa tak významná priestorová polarizácia spoločnosti s existenciou centier na strane jednej a periférií (vnútorných aj prihraničných periférnych regiónov) na strane druhej. Uvedené skutočnosti upozorňujú na veľmi obmedzený potenciál budúceho rozvoja obce Bušovce, prichádzajúci z vonkajšieho prostredia.

### 1-A.II Štrukturálne fondy v programovom období 2014-2020

Jednou z možných ciest získavania finančných prostriedkov na realizáciu investičných akcií (okrem ďalších možných zdrojov, uvedených v časti „Indikatívny finančný plán“) sú Európske štrukturálne a investičné fondy. Napriek tomu, že tieto európske štrukturálne a investičné fondy sú z aspektu regionálneho rozvoja definované ako „doplnkové“ zdroje financovania, v súčasnom modeli regionálnej politiky a nastavenia financovania samospráv sú práve tieto prostriedky z EŠIF hlavným zdrojom financií, bez ktorého by len ťažko boli samosprávy schopné financovať svoje rozvojové investičné projekty. V programovom období EÚ 2014 – 2020 bude Slovensko čerpať európske štrukturálne a investičné fondy v rámci Cieľa Investovanie do rastu a zamestnanosti a v rámci Cieľa Európska územná spolupráca. V rámci Cieľa Investovanie do rastu a zamestnanosti sa budú čerpať financie prostredníctvom nasledujúcich operačných programov:

* Integrovaný regionálny operačný program (OP IROP),
* OP Ľudské zdroje (OP ĽZ),
* OP Integrovaná infraštruktúra (OP II),
* OP Výskum a inovácie (OP VaI),
* OP Kvalita životného prostredia (OP KŽP),
* OP Efektívna verejná správa (OP EVS),
* Technická pomoc,
* Program rozvoja vidieka,
* Rybné hospodárstvo.

V rámci Cieľa Európska územná spolupráca bude Slovensko čerpať financie prostredníctvom nasledujúcich operačných programov:

**Programy cezhraničnej spolupráce**

* SK – CZ 2014 – 2020,
* SK – AT 2014 – 2020,
* PL – SK 2014 – 2020,
* SK – HU 2014 – 2020,
* ENI HU – SK – RO – UA 2014 – 2020.

**Programy nadnárodnej spolupráce**

* Stredná Európa,
* ETC Dunaj.

**Programy medziregionálnej spolupráce**

* INTERREG,
* ESPON,
* INTERACT,
* URBACT.

Pre obec Bušovce sú najvýznamnejším a najpravdepodobnejším zdrojom financovania rozvojových projektov v rámci EŠIF prostriedky z Programu rozvoja vidieka 2014 – 2020 a z Programu cezhraničnej spolupráce PL – SK 2014 – 2020. Významným a pravdepodobným zdrojom financovania rozvojových projektov v rámci EŠIF by mohli byť aj financie poskytované v rámci výziev vyhlasovaných prostredníctvom Miestnej akčnej skupiny Tatry – Pieniny LAG (ktorej je obec členom) v rámci stratégie CLLD[[6]](#footnote-6). Nevyhnutnou podmienkou však je, aby sa tejto Miestnej akčnej skupine podarilo získať Štatút MAS.

**Program rozvoja vidieka 2014 – 2020** bude financovať rozvojové projekty obcí v rámci Opatrenia č. 7 – **Základné služby a obnova dedín vo vidieckych oblastiach**. Oprávnenými žiadateľmi o podporu budú v rámci tohto Opatrenia najmä **obce do 1 000 obyvateľov** vrátane, pričom celková finančná alokácia na realizáciu Opatrenia č. 7 je 119 500 000,00 eur.

V rámci spomínaného Opatrenia č. 7 Programu rozvoja vidieka budú mať obce do 1 000 obyvateľov možnosť uchádzať sa o finančné prostriedky cez štyri Podopatrenia:

**Podopatrenie 7.2. – Podpora na investície do vytvárania, zlepšovania alebo rozširovania všetkých druhov infraštruktúr malých rozmerov vrátane investícií do energie z obnoviteľných zdrojov a úspor energie**

Popis operácie:

* výstavba, rekonštrukcia, modernizácia, dostavba kanalizácie, vodovodu alebo čistiarne odpadových vôd;
* výstavba a rekonštrukcia miestnych komunikácií, lávok, mostov, chodníkov a záchytných parkovísk, autobusových zastávok, výstavba, rekonštrukcia a údržba odvodňovacích kanálov, prehlbovanie existujúcich obecných studní. V prípade investícií do miestnych komunikácií, tie budú umožnené len v malom rozsahu a za predpokladu, že prispievajú k oživeniu znevýhodnenej vidieckej oblasti, kde môže zlepšiť prepojenie medzi vidieckymi oblasťami a širšou dopravnou sieťou, príp. budú prispievať k miestnemu ekonomickému rozvoju (napr. k rozvoju vidieckeho cestovného ruchu a pod.);
* zlepšenie vzhľadu obcí – úprava a tvorba verejných priestranstiev, námestí, parkov a pod.

**Podopatrenie 7.3 – Podpora na širokopásmovú infraštruktúru vrátane jej budovania, zlepšovania a rozširovania, pasívnu širokopásmovú infraštruktúru a poskytovanie širokopásmového prístupu a elektronickej verejnej správy**

Popis operácie:

* vytvorenie prístupu k širokopásmovému internetu prostredníctvom budovania prístupových sietí s rýchlosťou min. 30 Mbit/s, vrátane zriadenia verejne prístupného miesta;
* oprávnené budú projekty zavádzania tzv. “poslednej míle”. Riešenie prístupových sietí bude nadväzovať na ukončenie prvej fázy výstavby regionálnych sietí, financovanej z OP II, resp. tam, kde už sú regionálne siete dostupné a je preukázané zlyhanie trhu;
* oprávnené sú činnosti, ktoré sa týkajú investícií do infraštruktúry širokopásmového internetu, napr.:
* vytvorenie a zabezpečenie prístupu k širokopásmovej infraštruktúre vrátane zariadení na prenos a zber signálu (backhaul) a pozemných zariadení (napr. pevné, pozemné, bezdrôtové alebo satelitné technológie alebo kombinácie týchto technológií);
* budovanie pasívnej širokopásmovej infraštruktúry (napr. inžinierske siete, ako je kladenie káblových rozvodov a zapájanie iných sieťových prvkov, ako sú napr. neaktivované optické vlákna atď.) v súčinnosti s ostatnými infraštruktúrami (energetické, dopravné, vodné, kanalizačné siete atď.).

**Podopatrenie 7.4 – Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry**

Popis operácie:

* investície súvisiace s vytváraním podmienok pre trávenie voľného času vrátane príslušnej infraštruktúry –napr. výstavba/rekonštrukcia/modernizácia športovísk a detských ihrísk, amfiteátrov, investície do rekonštrukcie nevyužívaných objektov v obci pre komunitnú/spolkovú činnosť vrátane rekonštrukcie existujúcich kultúrnych domov;
* zriadenie nových, prístavba, prestavba, rekonštrukcia a modernizácia existujúcich domov smútku vrátane ich okolia;
* investície súvisiace so zvyšovaním kvality života obyvateľov – investície spojené s odstraňovaním malých tzv. divokých skládok odpadov resp. opusteného odpadu;
* investície súvisiace so zvýšením bezpečnosti a prevencie proti vandalizmu na verejných priestoroch (montáž kamerových systémov a iných bezpečnostných prvkov);
* investície súvisiace s vytváraním podmienok pre rozvoj podnikania – rekonštrukcie nevyužívaných objektov v obci pre podnikateľskú činnosť, výstavba/rekonštrukcia tržníc pre podporu predaja miestnych produktov a pod.;
* investície do využívania obnoviteľných zdrojov energie vrátane investícií spojených s úsporou energie – len ako súčasť investícií do miestnych služieb.

**Podopatrenie 7.5 – Podpora investícií pre verejné využívanie rekreačnej infraštruktúry, informačnej a drobnej infraštruktúry cestovného ruchu**

Popis operácie:

* investície, ktoré súvisia s vytvorením, udržiavaním, obnovou a skvalitňovaním turisticky zaujímavých objektov, bodov a miest vrátane príslušnej infraštruktúry – miestne kultúrne, historické, prírodné a iné objekty a zaujímavosti, zriadenie múzejných a galerijných zariadení a pod.;
* investície do rekreačnej infraštruktúry, turistických informácií a informačných tabúľ v turistických lokalitách na verejné využitie, budovanie drobných obslužných zariadení pre turistov, informačné body, smerové tabule, KIOSKy a pod.;
* budovanie, rekonštrukcia náučných chodníkov, cykloturistických chodníkov, ich napojenie na náučné chodníky, budovanie doplnkovej infraštruktúry (odpočinkové miesta, prístrešky, stojany na bicykle a pod.), výstavba vyhliadkových veží, budovanie, údržba a obnova cykloturistického značenia na existujúcich cykloturistických trasách a pod.

### 2-A.II STEEP analýza

Pri stretávaní sa s rôznymi problémami a výzvami je potrebné si uvedomiť, že ich riešenie môže byť v budúcnosti ovplyvnené rôznymi vonkajšími faktormi, ktoré obec nedokáže ovplyvniť. Úlohou STEEP analýzy (analýzy externého prostredia) je napomáhať tvorcom rozhodnutí predvídať budúci možný vývoj a na tieto zmeny sa pripraviť.

Formulár 8 (A8): STEEP analýza

|  |  |  |  |  |  |
| --- | --- | --- | --- | --- | --- |
| **Sociálne** | **Technologické** | **Ekonomické** | **Ekologické** | **Politické** | **Hodnoty** |
| Starnutie obyvateľstva, emigrácia mladých ľudí do miest | Úroveň technológie poskytovateľa | Nové trhy a nové príležitosti (napr. cestovný ruch) | Vplyv rôznych subjektov na ŽP | Politika vlády v hospodárskej, sociálnej a environmentálnej oblasti | Zmena postojov k lokálnemu rozvoju |
| Zmeny postojov a správania – aktívny tretí sektor | Dostupná technológia a využívaná technológia | Klesajúce trhy v niektorých poskytovaných službách | Možnosti obnovy a tvorby ŽP | Štrukturálna politika Európskej únie | Zmena životného štýlu |
| Zmeny správania obyvateľov | Technológia využívaná obyvateľmi, podnikateľmi | Dostupnosť finančných zdrojov | Politika ŽP | Legislatívne zmeny | Tímová spolupráca |
| Móda | Kontakt s obyvateľmi prostredníctvom technológie | Daňová politika | Podpora tvorby a ochrany ŽP | Zmena vlády ako výsledok volieb | Osobné hodnoty |

Zdroj: MDVRR 2015, vlastné spracovanie

## A.III Zhodnotenie súčasného stavu územia

Mimoriadne významný vplyv na súčasný stav obce Bušovce mala stavebná uzávera, ktorá v obci existovala v rokoch 1960 až 2004, kedy bola rozhodnutím Ministerstva životného prostredia SR zrušená. Táto stavebná uzávera v obci existovala z dôvodu plánovanej výstavby vodného diela na jej území, zrušená bola až po vyradení zo zoznamu výhľadových vodohospodárskych diel v roku 2004. V obci bol tak až do spomínaného roku pozastavený akýkoľvek rozvoj (Šťastný 2014).

Zhodnotenie súčasného stavu územia je spracované formou SWOT analýzy. Tá bola vypracovaná na základe auditu rozvojových zdrojov obce a výsledkov dotazníkového prieskumu, vykonaného medzi obyvateľmi obce.

### 1-A.III SWOT analýza

Formulár 9 (A10): SWOT analýza

|  |  |
| --- | --- |
| **Silné stránky** | **Slabé stránky** |
| * dostatok ornej pôdy pre rastlinnú výrobu * skúsenosti obyvateľstva s poľnohospodárskou výrobou * čiastočné samozásobenie obyvateľstva poľnohospodárskymi produktmi * množstvo prírodných a kultúrno-historických pamiatok v okolí * výhodná geografická poloha pre rozvoj cestovného ruchu a cezhraničnej spolupráce * dobrá starostlivosť o miestny cintorín * relatívne dobré komunikačné spojenie s okolím | * klesajúci počet obyvateľov * emigrácia mladých obyvateľov * nepriaznivá veková štruktúra obyvateľstva * vysoký podiel nezamestnaných v preddôchodkovom veku * vysoký podiel dlhodobo nezamestnaných UoZ * vysoká miera nezamestnanosti * nedostatok pracovných príležitostí * nevybudovaná technická infraštruktúra – vodovod, kanalizácia, ČOV ani plyn * slabá ponuka stavebných pozemkov * nízka kvalita miestnych komunikácií v časti obce východne od cesty I/77 * málo vybudovaných chodníkov * schátralé budovy v centrálnej časti obce * slabé realizačné predpoklady rozvoja CR * extrémne nízky podiel zhodnocovaných odpadov * nízka atraktivita pre prilákanie investorov do priemyselnej výroby * nedostatok vlastného investičného kapitálu * slabá ponuka obchodov a služieb v obci * absencia zdravotníckych zariadení v obci |
| **Príležitosti** | **Ohrozenia** |
| * výstavba kanalizácie a ČOV * výstavba verejného vodovodu * plynofikácia obce * zavedenie energeticky úspornejšieho verejného osvetlenia * príprava stavebných pozemkov * podpora budovania cyklistickej infraštruktúry * rekonštrukcia ciest a výstavba chodníkov * zavedenie efektívneho systému triedenia odpadov * zlepšenie environmentálneho povedomia obyv. * vytvorenie dominanty obce rekonštrukciou fasády evanjelického kostola * využitie EŠIF * získanie financií a realizácia projektov v prípade získania štatútu MAS občianskym združením Tatry-Pieniny LAG * možnosti podpory nezamestnaných občanov v rámci AOTP (menšie obecné služby, regionálna zamestnanosť...) * vytváranie a skvalitňovanie podmienok pre podporu zdravia detí ponukou a realizáciou športových a duševných záujmových aktivít * rozšírenie ponuky kultúrnych podujatí | * odliv mladých obyvateľov za prácou a bývaním * starnutie obyvateľstva * zvyšovanie počtu nezamestnaných obyvateľov * pomalé tempo prispôsobovania sa strednej a staršej generácie novým technológiám * nízka hladina miezd v regióne, podporujúca emigráciu obyvateľstva * neustále zvyšovanie daňového zaťaženia podnikajúcich osôb zo strany vlády * nedostatok investorov, podnikateľských činností * konkurencia okolitých destinácií CR z hľadiska prilákania turistov (Tatry, Stredný Spiš, Stará Ľubovňa) * nedostatočné využitie možných zdrojov z EÚ * vysoká administratívna náročnosť pre získanie financií z EŠIF * nevhodné nastavenie financovania samospráv s nízkym počtom obyvateľov * neustále zvyšovanie administratívnej záťaže výkonu miestnej samosprávy bez kompenzácie z hľadiska paralelného zvyšovania zdrojov (finančných, personálnych) |

Zdroj: vlastné spracovanie

### 2-A.III Kľúčové faktory a disparity územia

Vyhodnotením silných stránok a príležitostí zo SWOT analýzy boli identifikované hlavné faktory rozvoja obce. Podobne, na základe vyhodnotenia slabých stránok a ohrození boli identifikované hlavné disparity obce.

**Hlavné faktory rozvoja:**

* podpora rozvoja individuálnej bytovej výstavby
* podpora rozvoja poľnohospodárstva a agroturistiky
* zvyšovanie environmentálneho povedomia obyvateľstva
* realizácia projektov MAS
* podpora cezhraničných kontaktov a ochota participovať na cezhraničnej spolupráci
* využitie zdrojov z EŠIF na realizáciu investičných a neinvestičných projektov.

**Hlavné disparity rozvoja:**

* emigrácia obyvateľstva – z obce emigruje predovšetkým mladé obyvateľstvo, a to z dôvodu absencie ponuky pracovných miest, slabej ponuky služieb a možností sebarealizácie
* nízky potenciál pre prilákanie investícií do priemyselnej výroby – obec má veľmi nízky lokalizačný potenciál pre prilákanie investícií do priemyselnej výroby
* slabá ponuka pracovných príležitostí – malá obec nedokáže vygenerovať dostatočný počet pracovných príležitostí pre svoje obyvateľstvo
* nezamestnanosť obyvateľstva – obyvateľstvo, ktoré si nevie nájsť prácu a neemigruje, upadá kvôli absencii dostatočného príjmu na živobytie do sociálnych problémov
* nízka úroveň miezd – úroveň miezd v regióne pôsobí ako demotivačný faktor a generuje podmienky pre emigráciu obyvateľstva
* slabé realizačné predpoklady cestovného ruchu – v obci nie sú žiadne ubytovacie a stravovacie zariadenia ani akékoľvek zariadenia, ktoré by dokázali pritiahnuť turistov
* veľká rozdrobenosť pozemkov – limitujúci faktor rozvojových aktivít z dôvodu veľkej náročnosti z hľadiska vysporiadania vlastníckych vzťahov (napr. pre IBV, budovanie chodníkov, cyklotrás a pod.; - v súčasnosti však už začal prebiehať projekt pozemkových úprav, ktorý by mal tento nepriaznivý stav odstrániť, príp. zmierniť)
* zlý stav miestnych komunikácií – cestné komunikácie vo východnej časti obce sú v zlom stave, chýbajú vybudované chodníky (tie sa nachádzajú len v okolí cintorína)
* slabo vybudovaná technická infraštruktúra – obec nemá vybudovaný vodovod, kanalizáciu, ČOV a nie je ani plynofikovaná.

# B-Strategická časť

**Programu hospodárskeho a sociálneho rozvoja**

Rozvoj rôznych regiónov, od lokálnej po makroregionálnu úroveň, je nutné chápať, realizovať, uvažovať a posudzovať v čo možno najširších súvislostiach a väzbách, nie izolovane. Z tohto dôvodu je preto pre stanovenie rozvojovej stratégie obce nevyhnutné rešpektovať aj prognostické varianty rozvoja územných celkov vyššej úrovne, či už z hľadiska strednodobého alebo dlhodobého horizontu. Východiská pre prognózy budúceho vývoja sú prezentované v rôznych strategických dokumentoch národnej úrovne. Stratégia Európa 2020 predstavuje víziu európskeho sociálneho trhového hospodárstva v 21. storočí, definuje ciele, ktoré sa majú do roku 2020 naplniť a pre tieto ciele stanovuje aj ukazovatele na ich hodnotenie. Základom tejto stratégie sú tri vzájomne sa doplňujúce priority:

1. **Inteligentný rast** – vytvorenie hospodárstva založeného na znalostiach a inovácii,
2. **Udržateľný rast** – podpora ekologickejšieho a konkurencieschopnejšieho hospodárstva, ktoré efektívne využíva zdroje,
3. **Inkluzívny rast** – podpora hospodárstva s vysokou mierou zamestnanosti, ktoré zabezpečí sociálnu a územnú súdržnosť.

Stratégiu Európa 2020 aplikujú všetky členské štáty Európskej únie, teda aj Slovensko. Navyše, na podporu jej aplikácie a v záujme zlepšenia hospodárskej výkonnosti jednotlivých členských štátov vydáva Európska komisia pre tieto štáty rôzne odporúčania. Slovensko dostalo odporúčania na zlepšenie stavu v oblasti verejných financií, daní, trhu práce, vzdelávania a odbornej prípravy, sieťových odvetví, podnikateľského prostredia a efektívnosti verejnej správy. Stratégia Európa 2020 sa premieta aj do opatrení regionálnej politiky, podporujúcich rozvoj jednotlivých regiónov SR.

Strategická časť Programu hospodárskeho a sociálneho rozvoja obce Bušovce na roky 2015 – 2020 nadväzuje na analytickú časť, ktorá predstavuje komplexnú analýzu územia. Táto časť PHSR obsahuje stratégiu rozvoja obce s ohľadom na jej vnútorné špecifiká a danosti. Jej súčasťou je strategická vízia, formulácia a návrh stratégie rozvoja, ako aj formulácia cieľov v hospodárskej, sociálnej a environmentálnej oblasti.

## B.I Strategická vízia a strategický cieľ obce

Vízia je želanou predstavou obyvateľov o budúcnosti, o tom, ako by mala obec vyzerať. Je teda nástrojom na motiváciu, opisom ideálneho stavu, ktorý by sme chceli v budúcnosti dosiahnuť. Stanovuje rámec pre definovanie strategických cieľov a priorít na strednodobý časový horizont. Analýzou súčasného stavu obce, analýzou doteraz realizovaných a plánovaných projektov, na základe analýzy hlavných faktorov rozvoja a na základe funkcií, ktoré plní samospráva obce bola sformulovaná nasledovná **strategická vízia** obce Bušovce:

***Obec Bušovce je miestom s atraktívnym prostredím pre život. Všestranným rozvojom a využívaním svojho vnútorného potenciálu zabezpečuje zvyšovanie kvality života všetkých svojich obyvateľov, ktorým poskytuje kvalitné služby.***

Na dosiahnutie uvedenej strategickej vízie bude potrebné naplniť strategický cieľ rozvoja obce Bušovce na roky 2015 – 2020. **Strategickým cieľom** rozvoja obce je

*„vytvoriť podmienky na zvyšovanie kvality života jej obyvateľov aktívnym prístupom k podpore hospodárskej a sociálnej oblasti pri súčasnom zveľaďovaní životného prostredia obce“*.

## B.II Stratégia rozvoja

Cieľom strategickej časti programu je navrhnúť priority a opatrenia, ktoré budú viesť k naplneniu stanovenej vízie. Ide o návrh takých priorít a opatrení, ktorých riešenie je buď priamo v kompetencii obce alebo tiež takých, ktoré síce nie sú priamo v jej kompetencii, avšak obec ich dokáže svojou činnosťou a svojimi schopnosťami ovplyvniť žiaducim smerom.

Definovanie stratégie rozvoja obce vychádza najmä z detailného poznania jej vnútorného prostredia a z poznania potrieb obyvateľstva, pričom priamo nadväzuje na výsledky analýz. Stratégia vychádza zo základného predpokladu, že príslušné orgány verejnej správy od národnej po regionálnu úroveň budú zabezpečovať koordinovaný prístup v záujme dosiahnutia realizácie plánovaných zmien a že bude existovať dobrá informovanosť kľúčových aktérov regionálneho rozvoja.

Stratégia rozvoja obce je spracovaná v súlade s aktualizovanou Národnou stratégiou regionálneho rozvoja Slovenskej republiky, ktorá definuje hlavné faktory rozvoja slovenských regiónov, analyzuje regionálne disparity a prognózuje hospodársky vývoj v týchto regiónoch. Táto stratégia, spracovaná v súlade so stratégiou Európa 2020, definuje 5 prioritných oblastí na dosiahnutie cieľa – vytvoriť konkurencieschopnú, pracovné miesta vytvárajúcu a na poznatkoch založenú ekonomiku:

* PO 1 – Ľudské zdroje – zvýšenie kvality ľudského kapitálu,
* PO 2 – Ekonomická výkonnosť a konkurencieschopnosť hospodárstva,
* PO 3 – Štrukturálne zmeny,
* PO 4 – Poznatkovo orientovaná ekonomika,
* PO 5 – Ochrana a tvorba životného prostredia.

Týchto 5 prioritných oblastí Národnej stratégie regionálneho rozvoja je premietnutých do navrhovaných priorít v stratégii rozvoja obce, pričom sú prispôsobené podmienkam obecnej samosprávy tak, že PO 2 až PO 4 z Národnej stratégie RR sú v PHSR zjednotené do Prioritnej oblasti Hospodárska politika, PO 1 predstavuje v PHSR Prioritnú oblasť Sociálna politika a PO 5 predstavuje oblasť Environmentálna politika.

Pre naplnenie definovanej vízie si teda obec Bušovce stanovila tri hlavné rozvojové oblasti a v rámci nich nasledovné priority:

**Podnikateľské prostredie**

**Doprava a komunikácie**

**Technická infraštruktúra**

**Partnerská spolupráca**

**Hospodárska**

**oblasť**

**Bývanie**

**Verejné priestranstvá**

**Sociálna infraštruktúra**

**Kultúra a šport**

**Sociálna**

**oblasť**

**Odpadové hospodárstvo**

**Ochrana ŽP a majetku**

**Environmentálna**

**oblasť**

1. **Hospodárska oblasť** – táto prioritná oblasť pozostáva zo štyroch priorít: podnikateľské prostredie (podpora malého a stredného podnikania, rozvoj poľnohospodárstva a lesníctva, podpora samostatne hospodáriacich roľníkov, podpora miestnych podnikateľov v CR), doprava a komunikácie (rekonštrukcia miestnych komunikácií, výstavba parkoviska a chodníka), technická infraštruktúra (výstavba vodovodu, kanalizácie a ČOV, rekonštrukcia verejného osvetlenia a rozhlasu) a partnerská spolupráca (spolupráca s okolitými obcami a partnerskými obcami, cezhraničná spolupráca).
2. **Sociálna oblasť** – prioritná oblasť pozostávajúca zo štyroch rozvojových priorít: bývanie (podpora individuálnej bytovej výstavby), verejné priestranstvá (vybudovanie kamerového systému obce), sociálna infraštruktúra (rekonštrukcia budovy obecného úradu a spoločenskej sály, rekonštrukcia hasičskej zbrojnice) a kultúra a šport (rekonštrukcia a výstavba nových športových ihrísk a podpora kultúrnych a športových podujatí).
3. **Environmentálna oblasť** – tretia prioritná oblasť pozostáva z dvoch rozvojových priorít: odpadové hospodárstvo (skvalitňovanie triedeného zberu odpadov a boj proti čiernym skládkam) a ochrana životného prostredia a majetku (protipovodňové opatrenia).

Prostredníctvom týchto troch prioritných oblastí a definovaných priorít, ktoré sú v programovej časti dokumentu rozpracované do jednotlivých opatrení, projektov a aktivít, bude obec napĺňať definovanú strategickú víziu rozvoja. Splnením jednotlivých cieľov a stanovených opatrení bude zabezpečovať zvyšovanie kvality života svojich obyvateľov.

Formulár 10 (S1): Hierarchia rozvojových cieľov

|  |  |  |  |
| --- | --- | --- | --- |
| **Vízia**  *„Obec Bušovce je miestom s atraktívnym prostredím pre život. Všestranným rozvojom a využívaním svojho vnútorného potenciálu zabezpečuje zvyšovanie kvality života všetkých svojich obyvateľov, ktorým poskytuje kvalitné služby“* | | | |
| **Strategický cieľ**  *„vytvoriť podmienky na zvyšovanie kvality života jej obyvateľov aktívnym prístupom k podpore hospodárskej a sociálnej oblasti pri súčasnom zveľaďovaní životného prostredia obce“* | | | |
| **Prioritná oblasť** | **Hospodárska** | **Sociálna** | **Environmentálna** |
| **Globálny cieľ** | *Rozvíjať podnikateľské prostredie, miestne hospodárstvo a budovať dopravnú a technickú infraštruktúru* | *Zvyšovať kvalitu ľudských zdrojov, podporovať skvalitňovanie občianskej vybavenosti a zabezpečovať pre obyvateľov dôstojné podmienky spoločenského vyžitia* | *Zabezpečiť pre obyvateľov obce ako aj jej návštevníkov kvalitné životné prostredie* |
| **Priority** | * **podnikateľské prostredie** * **doprava a komunikácie** * **technická infraštruktúra** * **partnerská spolupráca** | * **bývanie** * **verejné priestranstvá** * **sociálna infraštruktúra** * **kultúra a šport** | * **odpadové hospodárstvo** * **ochrana ŽP a majetku** |
| **Opatrenia** | 1.1 Podpora MSP, remeselníkov, poľnohospodárov a lesníkov  1.2 Skvalitnenie miestnej dopravnej infraštruktúry  1.3 Zlepšenie technickej vybavenosti obce  1.4 Spolupráca s okolitými a partnerskými obcami vrátane cezhraničnej spolupráce | 2.1 Tvorba podmienok pre bývanie  2.2 Úprava verejných priestranstiev a zvyšovanie bezpečnosti obyvateľov  2.3 Zlepšenie kvality sociálnej infraštruktúry a verejných budov  2.4 Podpora spoločenského a kultúrneho života  2.5 Skvalitnenie ponuky športového vyžitia a trávenia voľného času | 3.1 Podpora zhodnocovania odpadov  3.2 Boj proti čiernym skládkam  3.3 Prevencia pred živelnými pohromami |

Zdroj: MDVRR 2015, vlastné spracovanie

# C-Programová časť

**Programu hospodárskeho a sociálneho rozvoja**

Programová časť PHSR nadväzuje na strategickú časť a obsahuje opatrenia a projekty na zabezpečenie realizácie programu rozvoja, vrátane ich priradenia k jednotlivým cieľom a prioritám. Táto časť obsahuje podrobnejšie rozpracovanie cieľov v hospodárskej, sociálnej a environmentálnej oblasti na úroveň opatrení a aktivít. Táto časť obsahuje:

* konkrétne opatrenia a projekty vrátane ich priradenia k jednotlivým cieľom a prioritám,
* súbor ukazovateľov, výsledkov a dopadov vrátane východiskových a cieľových hodnôt.

## C.I Opatrenia, projekty a aktivity podľa prioritných oblastí

Konkrétne projekty a aktivity, ktoré samospráva plánuje v strednodobom horizonte realizovať, sú uvedené v nasledujúcom formulári. Konkrétne činnosti, ktoré samospráva plánuje realizovať formou projektového zámeru, sú v tomto aj v ďalších formulároch uvedené ako „**Projekt**“. Činnosti, ktoré sa neplánujú realizovať formou projektového zámeru, sú uvedené ako „**Aktivita**“.

Formulár 11 (P1): Prehľad opatrení, projektov a aktivít podľa oblastí

|  |  |
| --- | --- |
| **Prioritná oblasť 1 – HOSPODÁRSKA** | |
| **Opatrenie** | **Projekt/Aktivita** |
| 1.1 Podpora MSP, remeselníkov, poľnohospodárov a lesníkov | ***Aktivita:*** *1.1.1* *Podpora rozvoja služieb a podnikateľských aktivít v obci*   * príprava pozemkov, budov, priestorových a technických podmienok pre vznik nových služieb a rozvoj podnikateľských aktivít * podpora subjektov lesného hospodárstva a zhodnocovania drevnej hmoty * podpora poľnohospodárov a samostatne hospodáriacich roľníkov |
| 1.2 Skvalitnenie miestnej dopravnej infraštruktúry | **Projekt:** 1.2.1 Rekonštrukcia miestnych komunikácií  *Aktivity:*   * rekonštrukcia miestnych komunikácií, položenie asfaltového povrchu   **Projekt:** 1.2.2Výstavba chodníka pre peších  *Aktivity:*   * výstavba chodníka pozdĺž hlavnej cesty   **Projekt:** 1.2.3 Výstavba parkoviska pri cintoríne  *Aktivity:*   * vybudovanie asfaltovanej parkovacej plochy pri miestnom cintoríne |
| 1.3 Zlepšenie technickej vybavenosti obce | **Projekt:** 1.3.1 Výstavba kanalizácie a ČOV  *Aktivity:*   * výstavba splaškovej, dažďovej kanalizácie a ČOV * vybudovanie kanalizačných prípojok   **Projekt:** 1.3.2 Výstavba verejného vodovodu  *Aktivity:*   * vybudovanie verejného vodovodného potrubia   **Projekt:** 1.3.3 Rekonštrukcia verejného osvetlenia  *Aktivity:*   * výmena starých svetelných bodov za nové, energeticky úspornejšie * vybudovanie nových bodov verejného osvetlenia smerom k železničnej zastávke   **Projekt:** 1.3.4 Rekonštrukcia obecného rozhlasu  *Aktivity:*   * výmena starých za nové body bezdrôtového rozhlasu * doplnenie nových bodov bezdrôtového rozhlasu |
| 1.4 Spolupráca s okolitými a partnerskými obcami vrátane cezhraničnej spolupráce | ***Aktivita:*** *1.4.1 Rozvoj partnerskej spolupráce*   * rozvoj spolupráce s partnerskými obcami/mestami * participácia na projektoch cezhraničnej spolupráce |
| **Prioritná oblasť 2 – SOCIÁLNA** | |
| **Opatrenie** | **Projekt/Aktivita** |
| 2.1 Tvorba podmienok pre bývanie | **Projekt:** 2.1.1 Podpora individuálnej bytovej výstavby  *Aktivity:*   * príprava pozemkov pre výstavbu rodinných domov |
| 2.2 Úprava verejných priestranstiev a zvyšovanie bezpečnosti obyvateľov | **Projekt:** 2.2.1 Vybudovanie kamerového systému obce  *Aktivity:*   * inštalácia monitorovacích kamier |
| 2.3 Zlepšenie kvality sociálnej infraštruktúry a verejných budov | **Projekt:** 2.3.1 Rekonštrukcia budovy obecného úradu  *Aktivity:*   * rekonštrukcia exteriéru obecného úradu (strecha, zateplenie budovy) * stavebno-technické úpravy interiéru budovy * výmena nábytku a ostatného zariadenia * zriadenie spoločenskej miestnosti pre mládež na trávenie voľného času   **Projekt:** 2.3.2 Rekonštrukcia spoločenskej sály  *Aktivity:*   * stavebno-technické úpravy interiéru spoločenskej sály * úprava sály na konanie spoločenských podujatí   **Projekt:** 2.3.3 Rekonštrukcia budovy hasičskej zbrojnice a obecnej knižnice  *Aktivity:*   * rekonštrukcia strešnej krytiny a fasády * stavebno-technické úpravy interiéru budovy * rekonštrukcia miestnosti obecnej knižnice |
| 2.4 Podpora spoločenského a kultúrneho života | ***Aktivita:*** *2.4.1 Podpora kultúrnych a športových podujatí*   * podpora kultúrnych podujatí * podpora športových podujatí |
| 2.5 Skvalitnenie ponuky športového vyžitia a trávenia voľného času | **Projekt:** 2.5.1 Rekonštrukcia futbalového štadióna a výstavba sociálnych zariadení  *Aktivity:*   * výstavba šatní, rekonštrukcia zábradlia, osadenie lavičiek * terénne povrchové úpravy   **Projekt:** 2.5.2 Výstavba multifunkčného ihriska  *Aktivity:*   * výstavba viacúčelovej športovej plochy s umelou povrchovou úpravou   **Projekt:** 2.5.3 Rekonštrukcia detského ihriska  *Aktivity:*   * rekonštrukcia a osadenie nových lavičiek, preliezok, hojdačiek a pieskoviska |
| **Prioritná oblasť 3 – ENVIRONMENTÁLNA** | |
| **Opatrenie** | **Projekt/Aktivita** |
| 3.1 Podpora zhodnocovania odpadov | **Projekt:** 3.1.1 Výstavba kompostoviska na biologický odpad  *Aktivity:*   * vybudovanie obecného kompostoviska   **Projekt:** 3.1.2 Podpora budovania súkromných kompostovísk  *Aktivity:*   * nákup domácich kompostérov   **Projekt:** 3.1.3 Inštalácia odpadových košov na triedený odpad  *Aktivity:*   * nákup a inštalácia zberných nádob na triedený odpad |
| 3.2 Boj proti čiernym skládkam | **Projekt:** 3.2.1 Likvidácia čiernych skládok v katastri obce a zakúpenie fotopascí  *Aktivity:*   * zakúpenie a inštalovanie fotopascí * monitorovanie a likvidácia čiernych skládok odpadu |
| 3.3 Prevencia pred živelnými pohromami | **Projekt:** 3.3.1 Protipovodňové opatrenia  *Aktivity:*   * úprava a regulácia brehov miestnych potokov a riek * výstavba odvodňovacích priekop a kanálov, ochrana budov pred povodňovou vodou z polí * prehĺbenie a odvodnenie odvodňovacieho kanála pri kúrii a futbalovom ihrisku |

Zdroj: MDVRR 2015, Obecný úrad, vlastné spracovanie

## C.II Súbor ukazovateľov, výsledkov a dopadov

Súčasťou programovej časti je aj stanovenie ukazovateľov pre hodnotenie PHSR. Ukazovatele výsledkov a dopadov pre PHSR obce sú spracované v nasledujúcom formulári. Rozdelené sú do troch kategórií:

* ukazovatele výstupu – práce, tovary a služby, financované počas realizácie aktivít projektu,
* ukazovatele výsledku – okamžitý efekt realizácie aktivít projektu, príp. služby poskytnuté cieľovej skupine,
* ukazovatele dopadu – dlhodobý efekt vplyvu na danú prioritnú oblasť alebo cieľovú skupinu.

Východiskové hodnoty dopadových ukazovateľov v rámci hodnotenia dopadov pre PHSR obce boli stanovené ako nulové v roku 2015, cieľové hodnoty boli stanovené pre rok 2020.

Formulár 12 (P2): Zoznam ukazovateľov cieľov/prioritných oblastí PHSR

|  |  |  |  |  |  |  |
| --- | --- | --- | --- | --- | --- | --- |
| **Typ ukazovateľa** | **Ukazovateľ** | **Informačný zdroj/odkaz** | **Merná jednotka** | **Východisková hodnota** | **Cieľová hodnota** | |
| **2015** | **2018** | **2020** |
| **Hospodárska oblasť** | | | | | | |
| Opatrenie 1.1. - Podpora MSP, remeselníkov, poľnohospodárov a lesníkov | | | | | | |
| Dopad | Podporení podnikatelia | OcÚ | počet | 0 | 1 | 2 |
| Dopad | Pripravené priestory vhodné na podnikanie | OcÚ | počet | 0 | 0 | 1 |
| Opatrenie 1.2. - Skvalitnenie miestnej dopravnej infraštruktúry | | | | | | |
| Dopad | Zrekonštruované miestne komunikácie | OcÚ | m | 0 | 600 | 600 |
| Výsledok | Vybudované chodníky pre peších | OcÚ | m | 0 | 250 | 250 |
| Výsledok | Vybudované parkovacie miesta pri cintoríne | OcÚ | počet | 0 | 10 | 10 |
| Opatrenie 1.3. - Zlepšenie technickej vybavenosti obce | | | | | | |
| Dopad | Pripojení obyvatelia na kanalizáciu | OcÚ, ŠÚSR | počet | 0 | 0 | 320 |
| Výstup | Nové kanalizačné prípojky | OcÚ, ŠÚSR | počet | 0 | 0 | 100 |
| Výsledok | Vybudovaná ČOV | OcÚ, ŠÚSR | počet | 0 | 0 | 1 |
| Dopad | Pripojení obyvatelia na verejný vodovod | OcÚ, ŠÚSR | počet | 0 | 0 | 320 |
| Výstup | Zrekonštruované body verejného osvetlenia | OcÚ | počet | 0 | 0 | 49 |
| Výstup | Osadené nové koncové body rozhlasu | OcÚ | počet | 0 | 0 | 15 |
| Opatrenie 1.4. - Spolupráca s okolitými a partnerskými obcami vrátane cezhraničnej spolupráce | | | | | | |
| Dopad | Získanie partnerských obcí | OcÚ | počet | 0 | 1 | 2 |
| Výsledok | Podporené projekty partnerskej spolupráce | OcÚ | počet | 0 | 1 | 2 |
| **Sociálna oblasť** | | | | | | |
| Opatrenie 2.1. - Tvorba podmienok pre bývanie | | | | | | |
| Dopad | Pripravené stavebné pozemky | OcÚ | ha | 0 | 0,5 | 0,5 |
| Opatrenie 2.2. - Úprava verejných priestranstiev a zvyšovanie bezpečnosti obyvateľov | | | | | | |
| Výstup | Osadené bezpečnostné kamery | OcÚ | počet | 0 | 5 | 5 |
| Opatrenie 2.3. - Zlepšenie kvality sociálnej infraštruktúry a verejných budov | | | | | | |
| Výsledok | Zrekonštruovaná budova obec. úradu - exteriér | OcÚ | počet | 0 | 1 | 1 |
| Výsledok | Zrekonštruovaná budova obec. úradu - interiér | OcÚ | počet | 0 | 1 | 1 |
| Výstup | Zriadená spoločenská miestnosť pre mládež | OcÚ | počet | 0 | 1 | 1 |
| Výsledok | Zrekonštruovaná spoločenská sála | OcÚ | počet | 0 | 1 | 1 |
| Výsledok | Zrekonštruovaná budova hasič. zbrojnice - exteriér | OcÚ | počet | 0 | 1 | 1 |
| Výsledok | Zrekonštruovaná budova hasič. zbrojnice - interiér | OcÚ | počet | 0 | 1 | 1 |
| Výsledok | Zrekonštruovaná miestnosť obecnej knižnice | OcÚ | počet | 0 | 1 | 1 |
| Opatrenie 2.4. - Podpora spoločenského a kultúrneho života | | | | | | |
| Výsledok | Podporené kultúrne podujatia | OcÚ | počet/rok | 0 | 4 | 4 |
| Výsledok | Podporené športové podujatia | OcÚ | počet/rok | 0 | 3 | 3 |
| Opatrenie 2.5. - Skvalitnenie ponuky športového vyžitia | | | | | | |
| Dopad | Zrekonštruované športové ihriská | OcÚ | počet | 0 | 0 | 1 |
| Výsledok | Vybudované sociálne zariadenia | OcÚ | počet | 0 | 0 | 1 |
| Výsledok | Postavené multifunkčné ihrisko | OcÚ | počet | 0 | 1 | 1 |
| Výsledok | Zrekonštruované detské ihrisko | OcÚ | počet | 0 | 1 | 1 |
| **Environmentálna oblasť** | | | | | | |
| Opatrenie 3.1. - Podpora zhodnocovania odpadov | | | | | | |
| Dopad | Vybudované obecné kompostovisko | OcÚ | počet | 0 | 1 | 1 |
| Výstup | Zakúpené domáce kompostéry | OcÚ | počet | 0 | 45 | 45 |
| Výstup | Inštalované odpadové koše na triedený odpad | OcÚ | počet | 0 | 16 | 16 |
| Dopad | Zvýšený podiel zhodnocovaných odpadov | OcÚ | % | 0 | 10 | 10 |
| Opatrenie 3.2. - Boj proti čiernym skládkam | | | | | | |
| Výstup | Zakúpené fotopasce | OcÚ | počet | 0 | 5 | 5 |
| Výsledok | Zlikvidované čierne skládky | OcÚ | počet | 0 | 5 | 5 |
| Opatrenie 3.3. - Prevencia pred živelnými pohromami | | | | | | |
| Výsledok | Vybudované nové odvodňovacie kanály | OcÚ | m | 0 | 0 | 500 |
| Výsledok | Zrekonštruované staré odvodňovacie kanály | OcÚ | m | 0 | 0 | 400 |

Zdroj: MDVRR 2015, Obecný úrad, vlastné spracovanie

Súhrnný prehľad projektových zámerov na nasledujúce obdobie poskytuje Formulár P3.

Formulár 13 (P3): Súhrnný prehľad projektových zámerov obce

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **P. č.** | **Typ zámeru** | **Klasifikácia stavby** | **Zameranie projektu  (názov vystihujúci zámer)** | **Oblasť, na ktorú je projektový zámer orientovaný** | | **Ukazovatele výstupov** | | **Stav pripravenosti projektového zámeru** | | **Predpokladaný termín realizácie  (od - do)** | **Predpokladané náklady (tis. eur)** | **Priorita zámeru** | | **Spolupráca s partnerom pri realizácii** | **Realizácia projektu je viazaná na podmienku** |
| **Oblasť** | **Kategória** | **Ukazovateľ / jednotka** | **Plánovaná hodnota** | **Stav** | **Iné - doplňte** | **Priorita** | **Iné – doplňte** |
| **1** | **4** | **5** | **6** | **8** | **8a** | **9** | **9a** | **10** | **10a** | **11** | **12** | **13** | **13a** | **14** | **15** |
| **1** | Neinvestičný |  | Podpora rozvoja služieb a podnikateľských aktivít v obci | Zamestnanosť |  | podporení podnikatelia / počet | 2 | V štádiu úvah | - | 2015-2020 | 6,00 € | Zámer je v súčasnosti len v polohe úvah | - | N | N/A |
| **2** | Investičný | 2112 - Miestne komunikácie | Rekonštrukcia miestnych komunikácií | Technická infraštruktúra | Doprava, komunikácie, MHD | dĺžka zrekon. asfalt. povrchu / m | 600 | V štádiu úvah | - | 2015-2016 | 60,00 € | Zámer je v súčasnosti len v polohe úvah | - | N | N/A |
| **3** | Investičný | 2112 - Miestne komunikácie | Výstavba chodníka pre peších | Technická infraštruktúra | Doprava, komunikácie, MHD | dĺžka vybud. chodníkov / m | 250 | V štádiu úvah | - | 2015-2016 | 17,00 € | Realizácia je závislá od získania finančných prostriedkov | - | N | N/A |
| **4** | Investičný | 2112 - Miestne komunikácie | Výstavba parkoviska pri cintoríne | Technická infraštruktúra | Doprava, komunikácie, MHD | park. miesta / počet | 10 | V štádiu úvah | - | 2016 | 20,00 € | Realizácia je závislá od získania finančných prostriedkov | - | N | N/A |
| **5** | Investičný | 2223 - Miestne kanalizácie | Výstavba kanalizácie a ČOV | Technická infraštruktúra | Kanalizácia, čistiareň odpadových vôd | pripojení obyv. na ČOV / počet | 320 | V štádiu úvah | - | 2019-2020 | 1 600,00 € | Realizácia je závislá od získania finančných prostriedkov | - | A | EIA |
| **6** | Investičný | 2222 - Miestne potrubné rozvody vody | Výstavba verejného vodovodu | Technická infraštruktúra | Rozvody elektriny, vody a plynu | pripojení obyv. na verejný vodovod / počet | 320 | V štádiu úvah | - | 2019-2020 | 1 000,00 € | Realizácia je závislá od získania finančných prostriedkov | - | A | EIA |
| **7** | Investičný | 2224 – Miestne elektrické a telekomunikačné rozvody a vedenia | Rekonštrukcia verejného osvetlenia | Technická infraštruktúra | Verejné osvetlenia | zrekonštr. body verej. osvetlenia / počet | 49 | V štádiu úvah | - | 2019 | 90,00 € | Zámer je v súčasnosti len v polohe úvah | - | A | N/A |
| **8** | Investičný | 2224 – Miestne elektrické a telekomunikačné rozvody a vedenia | Rekonštrukcia obecného rozhlasu | Technická infraštruktúra | Obecný rozhlas | zrekonštr. body rozhlasu / počet | 15 | V štádiu úvah | - | 2019 | 25,00 € | Realizácia je závislá od získania finančných prostriedkov | - | N | N/A |
| **9** | Neinvestičný |  | Rozvoj spolupráce s partnerskými obcami; Participácia na projektoch cezhraničnej spolupráce | Cestovný ruch |  | podporené partnerské projekty | 2 | V štádiu úvah | - | 2015-2020 | 1,80 € | Realizácia je závislá od získania finančných prostriedkov | - | A | N/A |
| **10** | Investičný | 2420 - Ostatné inžinierske stavby, i.n. | Podpora individuálnej bytovej výstavby | Sociálna infraštruktúra | Bývanie | pripravená plocha pozemkov / m2 | 5000 | V štádiu úvah | - | 2017 | 2,00 € | Zámer je v súčasnosti len v polohe úvah | - | A | EIA |
| **11** | Investičný | 2224 - Miestne elektrické a telekomunikačné rozvody a vedenia | Vybudovanie kamerového systému | Sociálna infraštruktúra | Bezpečnosť | osadené kamery / počet | 5 | V štádiu úvah | - | 2018 | 15,00 € | Zámer je v súčasnosti len v polohe úvah | - | A | N/A |
| **12** | Investičný | 1220 - Budovy pre administratívu | Rekonštrukcia budovy obecného úradu | Sociálna infraštruktúra | Občianska vybavenosť | zrekonšt. objekty/ počet | 1 | V štádiu úvah | - | 2017-2018 | 120,00 € | Realizácia je závislá od získania finančných prostriedkov | - | N | N/A |
| **13** | Investičný | 1261 - Budovy na kultúrnu a verejnú zábavu | Rekonštrukcia spoločenskej sály | Sociálna infraštruktúra | Občianska vybavenosť | zrekonšt. objekty/ počet | 1 | V štádiu úvah | - | 2017-2018 | 15,00 € | Realizácia je závislá od získania finančných prostriedkov | - | N | N/A |
| **14** | Investičný | 1274 – Ostatné budovy, i.n. | Rekonštrukcia budovy hasičskej zbrojnice a obecnej knižnice | Sociálna infraštruktúra | Bezpečnosť | zrekonšt. objekty/ počet | 1 | V štádiu úvah | - | 2018 | 80,00 € | Realizácia je závislá od získania finančných prostriedkov | - | N | N/A |
| **15** | Neinvestičný |  | Podpora kultúrnych a športových podujatí | Sociálna infraštruktúra |  | podporené podujatia za rok / počet | 7 |  | - | 2015-2020 | 3,00 € | Budeme realizovať aj bez prípadnej dotácie | - | A | N/A |
| **16** | Investičný | 2411 - Športové ihriská | Rekonštrukcia futbalového štadióna a výstavba sociálnych zariadení | Sociálna infraštruktúra | Šport, voľný čas | zrekonštr. objekty / počet | 1 | V štádiu úvah |  | 2020 | 20,00 € | Realizácia je závislá od získania finančných prostriedkov | - | A | N/A |
| **17** | Investičný | 2411 - Športové ihriská | Výstavba multifunkčného ihriska | Sociálna infraštruktúra | Šport, voľný čas | vybudované ihriská/počet | 1 | V štádiu úvah | - | 2017 | 18,00 € | Realizácia je závislá od získania finančných prostriedkov | - | A | N/A |
| **18** | Investičný | 2411 - Športové ihriská | Rekonštrukcia detského ihriska | Sociálna infraštruktúra | Šport, voľný čas | zrekonšt. ihriská/počet | 1 | V štádiu úvah | - | 2018 | 6,00 € | Zámer je v súčasnosti len v polohe úvah | - | N | N/A |
| **19** | Investičný | 2420 - Ostatné inžinierske stavby, i.n. | Výstavba kompostoviska na biologický odpad | Technická infraštruktúra | Odpadové hospodárstvo | vybud. kompostoviská / počet | 1 | V štádiu úvah | - | 2018 | 14,00 € | Realizácia je závislá od získania finančných prostriedkov | - | N | N/A |
| **20** | Investičný | 2420 - Ostatné inžinierske stavby, i.n. | Podpora budovania súkromných kompostovísk | Technická infraštruktúra | Odpadové hospodárstvo | zakúpené kompostéry / počet | 45 | V štádiu úvah | - | 2017-2018 | 10,00 € | Realizácia je závislá od získania finančných prostriedkov | - | N | N/A |
| **21** | Investičný |  | Inštalácia odpadových košov na triedený odpad | Technická infraštruktúra | Odpadové hospodárstvo | zakúpené MOK / počet | 16 | V štádiu úvah | - | 2018 | 5,00 € | Realizácia je závislá od získania finančných prostriedkov | - | N | N/A |
| **22** | Neinvestičný |  | Likvidácia čiernych skládok a zakúpenie fotopascí | Životné prostredie | Odstraňovanie environmentálnych záťaží | odstránené čierne skládky; zakúpené fotopasce / počet; počet | 5;5 | V štádiu úvah | - | 2016-2018 | 3,00 € | Realizácia je závislá od získania finančných prostriedkov | - | N | N/A |
| **23** | Investičný | 2152 - Priehrady | Protipovodňové opatrenia | Životné prostredie | Prevencia pred prírodnými nešťastiami | dĺžka odvod. kanálov / m | 500 | V štádiu úvah | - | 2020 | 15,00 € | Realizácia je závislá od získania finančných prostriedkov | - | A | N/A |

Zdroj: MDVRR 2015, Obecný úrad, vlastné spracovanie

# D-Realizačná časť

**Programu hospodárskeho a sociálneho rozvoja**

Realizačná časť je zameraná na popis postupov inštitucionálneho a organizačného zabezpečenia realizácie programu rozvoja obce, systém monitorovania a hodnotenia plnenia programu rozvoja obce na základe stanovenia merateľných ukazovateľov a vecný a časový harmonogram realizácie programu rozvoja obce formou akčných plánov. Realizačná časť obsahuje:

* akčný plán,
* popis úloh jednotlivých partnerov pri realizácii PHSR,
* popis postupov inštitucionálneho a organizačného zabezpečenia,
* stručný popis komunikačnej stratégie PHSR k jednotlivým cieľovým skupinám,
* popis systému monitorovania a hodnotenia plnenia PHSR.

## D.I Akčný plán obce

Akčný plán predstavuje konkrétny harmonogram činností/projektov/aktivít súvisiacich s rozvojom obce v nadväznosti na prioritné oblasti sociálno-ekonomického rozvoja. Tento plán vychádza zo stratégie, je jej logickou súčasťou a realizuje sa prostredníctvom konkrétnych projektov a aktivít. Obsahuje predpokladané termíny plnenia jednotlivých úloh, zoznam inštitúcií zodpovedných za ich plnenie a predpokladané zdroje financovania.

Formulár 14 (R1): Akčný plán

|  |  |  |  |
| --- | --- | --- | --- |
| **Opatrenie, projekt/aktivita** | **Termín** | **Zodpovedný** | **Financovanie (tis. eur)** |
| **HOSPODÁRSKA OBLASŤ** | | | |
| **1.1 Podpora MSP, remeselníkov, poľnohospodárov a lesníkov** | | | |
| ***Aktivita:*** *1.1.2* *Podpora rozvoja služieb a podnikateľských aktivít v obci* | od 2015 priebežne | obec | 1,20 |
| **1.2 Skvalitnenie miestnej dopravnej infraštruktúry** | | | |
| **Projekt:** 1.2.1 Rekonštrukcia miestnych komunikácií | 2015-2016 | obec | 60,00 |
| **Projekt:** 1.2.2 Výstavba chodníka pre peších | 2015-2016 | obec | 17,00 |
| **Projekt:** 1.2.3Výstavba parkoviska pri cintoríne | 2016 | obec | 20,00 |
| **1.3 Zlepšenie technickej vybavenosti obce** | | | |
| **Projekt:** 1.3.1 Výstavba kanalizácie a ČOV | 2019-2020 | obec, PVS, a.s. | 1 600,00 |
| **Projekt:** 1.3.2 Výstavba verejného vodovodu | 2019-2020 | obec, PVS, a.s. | 1 000,00 |
| **Projekt:** 1.3.3 Rekonštrukcia verejného osvetlenia | 2019 | obec, VSD, a.s. | 90,00 |
| **Projekt:** 1.3.4 Rekonštrukcia obecného rozhlasu | 2019 | obec | 25,00 |
| **1.4 Spolupráca s okolitými a partnerskými obcami vrátane cezhraničnej spolupráce** | | | |
| ***Aktivita:*** *1.4.1 Rozvoj partnerskej spolupráce* | od 2015 priebežne | obec | 1,80 |
| **SOCIÁLNA OBLASŤ** | | | |
| **2.1 Tvorba podmienok pre bývanie** | | | |
| **Projekt:** 2.1.1 Podpora individuálnej bytovej výstavby | 2017 | obec | 2,00 |
| **2.2 Úprava verejných priestranstiev a zvyšovanie bezpečnosti obyvateľov** | | | |
| **Projekt:** 2.2.1 Vybudovanie kamerového systému obce | 2018 | obec | 15,00 |
| **2.3 Zlepšenie kvality sociálnej infraštruktúry a verejných budov** | | | |
| **Projekt:** 2.3.1 Rekonštrukcia budovy obecného úradu | 2017-2018 | obec | 120,00 |
| **Projekt:** 2.3.2 Rekonštrukcia spoločenskej sály | 2017-2018 | obec | 15,00 |
| **Projekt:** 2.3.3 Rekonštrukcia budovy hasičskej zbrojnice a obecnej knižnice | 2018 | obec | 80,00 |
| **2.4 Podpora spoločenského a kultúrneho života** | | | |
| ***Aktivita:*** *2.4.1 Podpora kultúrnych a športových podujatí* | od 2015 priebežne | obec | 3,00 |
| **2.5 Skvalitnenie ponuky športového vyžitia a trávenia voľného času** | | | |
| **Projekt:** 2.5.1 Rekonštrukcia futbalového štadióna a výstavba sociálnych zariadení | 2020 | obec | 20,00 |
| **Projekt:** 2.5.2 Výstavba multifunkčného ihriska ihriska | 2017 | obec | 18,00 |
| **Projekt:** 2.5.3 Rekonštrukcia detského ihriska | 2018 | obec | 6,00 |
| **ENVIRONMENTÁLNA OBLASŤ** | | | |
| **3.1 Podpora zhodnocovania odpadov** | | | |
| **Projekt:** 3.1.1 Výstavba kompostoviska na biologický odpad | 2018 | obec | 14,00 |
| **Projekt:** 3.1.2 Podpora budovania súkromných kompostovísk | 2017-2018 | obec | 10,00 |
| **Projekt:** 3.1.3 Inštalácia odpadových košov na triedený odpad | 2018 | obec | 5,00 |
| **3.2 Boj proti čiernym skládkam** | | | |
| **Projekt:** 3.2.1 Likvidácia čiernych skládok a zakúpenie fotopascí | 2016-2018 | obec | 3,00 |
| **3.3 Prevencia pred živelnými pohromami** | | | |
| **Projekt:** 3.3.1 Protipovodňové opatrenia | 2020 | obec | 15,00 |

Zdroj: Weisová, Bernátová 2012, vlastné spracovanie

## D.II Administratívne, organizačné a inštitucionálne zabezpečenie PHSR

Partnermi pri realizácii PHSR sú najmä obyvatelia obce. V úvodnej fáze prípravy dokumentu bol vypracovaný i dotazník, ktorý bol samosprávou distribuovaný do domácností a ktorý bol taktiež zverejnený na web stránke obce ako online formulár. Obyvatelia boli aj takto prizvaní do procesu spracovania a zúčastnili sa tiež verejných stretnutí, kde komunikovali svoje požiadavky a podieľali sa tak na definovaní silných a slabých stránok svojej obce. V závere procesu spracovania aktívne pristupovali k prerokovaniu finálneho návrhu PHSR obce. Rovnako boli prizvaní ku konzultácii jednotlivých častí strategického dokumentu aj poslanci OcZ.

Vypracovaním a schválením tohto programu hospodárskeho a sociálneho rozvoja plní obec jeden zo základných princípov regionálnej politiky, ktorým je princíp programovania. Implementácia navrhovaných projektov a aktivít si bude vyžadovať konkrétnych ľudí, ktorí budú tieto projekty/aktivity uskutočňovať od začiatku do konca a ktorí za nich budú aj zodpovední. Vzhľadom na poddimenzovanosť samosprávy z aspektu ľudských zdrojov sa predpokladá, že niektoré projekty/aktivity bude potrebné realizovať v spolupráci s externými poradcami, odborníkmi.

Riadiacim orgánom PHSR na úrovni obce je **obecné zastupiteľstvo**. Výkonným orgánom PHSR na úrovni obce je jej **starosta**. Ten zodpovedá za systém riadenia PHSR, ako aj za systém čerpania získaných dotácií, použitia úverových zdrojov a v prípade získania pomoci zo štrukturálnych fondov aj za čerpanie tejto pomoci.

Administratívne zabezpečenie realizácie tohto programu je teda nevyhnutnou podmienkou jeho plnenia. Realizácia si však bude vyžadovať pravidelnú systematickú prácu. Z tohto dôvodu sa odporúča zriadiť pri obecnom zastupiteľstve komisiu strategického rozvoja. Táto komisia by vystupovala ako poradný orgán, ktorého úlohou by bolo vypracovať a posúdiť Správu o realizácii PHSR, stav finančného čerpania prostriedkov, podieľať sa na určovaní priorít realizácie PHSR a zúčastňovať sa dôležitých stretnutí, týkajúcich sa rozvoja obce. V prípade potreby by táto komisia mala za úlohu prehodnotiť plán na ďalšie obdobie, eventuálne doplniť úlohy a opatrenia, ktoré neboli uvedené v tomto programe a pod.

Samospráva tak bude raz ročne (do leta, do začiatku prípravy rozpočtu na ďalší rok) získavať a spracovávať pripomienky poslancov, zamestnancov OcÚ, partnerov a verejnosti. Spracovanie pripomienok bude trvať do stanoveného termínu (napr. do septembra príslušného roku), kedy bude zastupiteľstvu predložené hodnotenie PHSR za predchádzajúci rok a aj jeho prípadná aktualizácia. Obecné zastupiteľstvo vo vzťahu k realizácii PHSR berie na vedomie návrh strategickej časti dokumentu, schvaľuje celý dokument PHSR a každoročne schvaľuje vyhodnotenie jeho plnenia. Úlohou obecného zastupiteľstva je taktiež schvaľovanie spolufinancovania pripravovaných projektov. Obecné zastupiteľstvo teda každoročne schvaľuje hodnotiace a monitorovacie správy a rozhoduje o prípadných zmenách a aktualizácii programu.

## D.III Stručný popis komunikačnej stratégie

Súčasťou každého z pripravovaných a realizovaných projektov PHSR budú, či už z dôvodu povinného informovania a publicity (najmä pri projektoch financovaných z európskych štrukturálnych fondov) alebo v rámci komunikácie medzi obcou a cieľovými skupinami pri príprave a realizácii projektov, rôzne formy komunikácie. V prípade realizácie projektov z EŠIF budú v záujme informovania verejnosti osadené informačné tabule, príp. budú organizované úvodné a záverečné konferencie, semináre, workshopy a pod.

V podmienkach obce prebieha komunikácia predovšetkým osobným stykom verejnosti a záujmových skupín s jej volenými orgánmi a zamestnancami. Významným komunikačným kanálom najmä pre mladšie a stredné vekové kategórie obyvateľstva je webová stránka obce. Staršie vekové kategórie uprednostňujú najmä obecný rozhlas a úradnú tabuľu. Ďalším nástrojom komunikácie budú pozvánky na priamu účasť verejnosti na zasadnutiach obecného zastupiteľstva. Prostredníctvom uvedených komunikačných kanálov bude až do ukončenia platnosti PHSR prebiehať neustála komunikácia s obyvateľmi týkajúca sa náležitostí a realizácie tohto Programu hospodárskeho a sociálneho rozvoja.

## D.IV Systém monitorovania a hodnotenia

Cieľom systému monitorovania a hodnotenia je získavanie informácií o reálnom plnení PHSR a o jeho prípadnom negatívnom vývoji. Dôsledkom dobrého nastavenia systému monitorovania a hodnotenia bude prípadná zmena spôsobu realizácie, podľa potreby aj definovanie a prijatie nových opatrení.

Ako už bolo spomenuté vyššie, samospráva bude raz ročne (do leta, do začiatku prípravy rozpočtu na ďalší rok) získavať a spracovávať pripomienky poslancov, zamestnancov OcÚ, zainteresovaných partnerov a verejnosti. Spracovanie pripomienok bude trvať do stanoveného termínu (napr. do septembra príslušného roku), kedy bude zastupiteľstvu predložené hodnotenie PHSR za predchádzajúci rok a aj jeho prípadná aktualizácia.

Monitorovanie Programu hospodárskeho a sociálneho rozvoja sa teda bude vykonávať priebežne počas celého trvania PHSR až do ukončenia jeho platnosti. Tento proces bude vychádzať z údajov uvedených vo Formulári P2 – ukazovatele výstupu, výsledku a dopadu projektu. Výstupom monitorovania PHSR bude monitorovacia správa za príslušný rok schválená obecným zastupiteľstvom, ktorej súčasťou môže byť aj prípadná monitorovacia správa schválená riadiacim orgánom v rámci implementácie projektov z EŠIF. Za prípravu monitorovacej správy konkrétneho projektu bude zodpovedať jeho garant podľa povahy projektu. Za prípravu monitorovacej správy PHSR bude zodpovedať samospráva obce – či už prostredníctvom starostu obce, hlavného kontrolóra, poslancov, zriadenej komisie strategického rozvoja, zamestnancov obecného úradu, príp. inej poverenej osoby.

Formulár 15 (R5): Plán hodnotenia a monitorovania

|  |  |  |
| --- | --- | --- |
| **Plán priebežných hodnotení PHSR na programové obdobie 2015 - 2020** | | |
| **Typ hodnotenia** | **Vykonať prvýkrát** | **Dôvod vykonania/ periodicita** |
| Strategické hodnotenie | najskôr v roku 2017 | podľa rozhodnutia obce a vzniknutej spoločenskej potreby |
| Operatívne hodnotenie | v prípade potreby | kontrola súladu programu s reálnou situáciou |
| Tematické hodnotenie časti PHSR | 2016 | téma hodnotenia identifikovaná ako riziková časť vo výročnej monitorovacej správe za predchádzajúci kalendárny rok |
| Ad hoc mimoriadne hodnotenie | v prípade potreby | pri značnom odklone od stanovených cieľov;  pri návrhu na revíziu PHSR |
| Ad hoc hodnotenie celého PHSR alebo jeho časti | 2016-2020 | na základe rozhodnutia starostu, kontrolného orgánu, podnetu poslancov, správy auditu a pod. |

Zdroj: MDVRR 2015, vlastné spracovanie

# E-Finančná časť

**Programu hospodárskeho a sociálneho rozvoja**

Finančná časť obsahuje finančné zabezpečenie jednotlivých opatrení a aktivít, inštitucionálnu a organizačnú stránku realizácie programu rozvoja obce. Táto časť obsahuje:

* indikatívny finančný plán na celú realizáciu PHSR,
* model viaczdrojového financovania jednotlivých opatrení, aktivít (projektov) za účasti sociálno-ekonomických partnerov v území v prepojení na programový rozpočet obce,
* hodnotiacu tabuľku pre výber projektov.

## F.I Indikatívny finančný plán

Výška potrebných finančných prostriedkov je v tomto PHSR uvedená pri jednotlivých projektoch a opatreniach. Uvedené sumy sú stanovené odhadom, keďže bez spracovania projektovej dokumentácie nie je možné ex-ante určiť konkrétnu (presnú) sumu, potrebnú na realizáciu projektu. Pri rozhodovaní o financovaní jednotlivých projektov sa bude prihliadať na ich dôležitosť a na ich prínos pre rozvoj obce. Niektoré projekty/aktivity sa budú môcť realizovať v rámci bežnej prevádzky samosprávy, iné si však budú vyžadovať náročnejšie zdroje z hľadiska finančného aj personálneho zabezpečenia.

Potenciálne zdroje, ktoré sa samospráva môže snažiť získať na realizáciu opatrení a aktivít uvedených v tomto PHSR, sú najmä:

* bankové úvery,
* štátne dotácie z účelových fondov (napr. Environmentálny fond, ŠFRB),
* financovanie z národných projektov (napr. úrady práce, soc. vecí a rodiny - AOTP),
* rozpočet samosprávneho kraja,
* európske štrukturálne a investičné fondy,
* nadácie, neinvestičné fondy,
* účelové fondy zahraničných zastupiteľstiev v SR,
* Svetová banka,
* sponzorské dary podnikateľov, súkromných osôb, neziskového sektora a pod.,
* vlastné zdroje (rozpočet obce).

Celkovým prehľadom plánovaných finančných prostriedkov počas celej doby platnosti schváleného Programu hospodárskeho a sociálneho rozvoja je Indikatívny rozpočet – sumarizácia.

Formulár 16 (F1): Indikatívny rozpočet - sumarizácia

|  |  |  |  |  |  |  |  |
| --- | --- | --- | --- | --- | --- | --- | --- |
|  | **rok** | | | | | | **Spolu**  **(tis. eur)** |
| 2015 | 2016 | 2017 | 2018 | 2019 | 2020 |
| **Hospodárska oblasť** | 25,50 | 72,50 | 0,50 | 0,50 | 1 415,50 | 1 300,50 | **2 815,00** |
| **Sociálna**  **oblasť** | 0,50 | 0,50 | 88,50 | 168,50 | 0,50 | 20,50 | **279,00** |
| **Environmentálna oblasť** | 0,00 | 1,00 | 3,00 | 28,00 | 0,00 | 15,00 | **47,00** |
| **SPOLU (tis. eur)** | **26,00** | **74,00** | **92,00** | **197,00** | **1 416,00** | **1 336,00** | **3 141,00** |

Zdroj: MDVRR 2015, vlastné spracovanie

## F.II Model viaczdrojového financovania a finančný rámec

Financovanie jednotlivých projektov sa bude realizovať z viacerých zdrojov, pričom závisieť bude od aktuálnej finančnej situácie obce a aktuálnych potrieb. Financovanie sa tak bude opierať o zdroje obce, o národné zdroje, o zdroje z EŠIF, VÚC, o súkromné a ďalšie zdroje.

Intervenčná matica predstavuje odhad objemu potrebných zdrojov na realizáciu jednotlivých projektových zámerov. Finálna podoba a konkrétna výška investícií bude známa až po vypracovaní projektovej dokumentácie a vychádzať bude najmä z procesu verejného obstarávania.

Formulár 17 (F5): Model viaczdrojového financovania - intervenčná matica

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Viaczdrojové financovanie (tis. eur)** | | | | | | | | |
| **Opatrenie** | **Celkové náklady** | **Verejné zdroje** | | | | | **Súkromné zdroje** | **iné zdroje** |
| EÚ | Štát | VÚC | Obec | Spolu |
| Opatrenie 1.1 | 1,20 |  |  |  | 1,20 | 1,20 |  |  |
| Opatrenie 1.2 | 97,00 | 68,00 | 8,00 |  | 21,00 | 97,00 |  |  |
| Opatrenie 1.3 | 2 715,00 | 2 231,25 | 348,00 |  | 135,75 | 2 715,00 |  |  |
| Opatrenie 1.4 | 1,80 |  |  |  | 1,80 | 1,80 |  |  |
| Opatrenie 2.1 | 2,00 |  |  |  | 2,00 | 2,00 |  |  |
| Opatrenie 2.2 | 15,00 | 12,75 | 1,50 |  | 0,75 | 15,00 |  |  |
| Opatrenie 2.3 | 215,00 | 182,75 | 21,50 |  | 10,75 | 215,00 |  |  |
| Opatrenie 2.4 | 3,00 |  |  | 2,00 | 1,00 | 3,00 |  |  |
| Opatrenie 2.5 | 44,00 | 15,30 | 1,80 |  | 4,80 | 21,90 |  | 22,10 |
| Opatrenie 3.1 | 29,00 |  | 27,55 |  | 1,45 | 29,00 |  |  |
| Opatrenie 3.2 | 3,00 |  | 2,85 |  | 0,15 | 3,00 |  |  |
| Opatrenie 3.3 | 15,00 | 12,75 | 1,50 |  | 0,75 | 15,00 |  |  |
| **SPOLU** | **3 141,00** | **2 522,80** | **412,70** | **2,00** | **181,40** | **3 118,90** |  | **22,10** |

Zdroj: MDVRR 2015, vlastné spracovanie

Finančný rámec na realizáciu PHSR pre potreby súhrnného prehľadu plánovaných projektov a aktivít je formulárom s podrobnou štruktúrou plánovaných finančných prostriedkov na opatrenia, projekty a aktivity PHSR na celé jeho obdobie. Obsahuje podrobné členenie predpokladaných finančných zdrojov, potrebných na realizáciu jednotlivých projektov.

Formulár 18 (F2): Finančný rámec pre realizáciu PHSR

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Číslo opatrenia** | **Kód a názov projektu/aktivity** |  | **Hlavný ukazovateľ-výsledku, dopadu** | **Termín začatia a ukončenia realizácie projektu / aktivity** | **RN Spolu (tis. eur)** | Verejné zdroje celkom | Verejné zdroje | | Súkromné zdroje | Úverové zdroje | EIB príspevok (informatívne) | Iné zdroje |
| **Klasifikácia stavieb - trieda** | Národné celkom | EÚ (EŠIF) celkom |
|  | **rok** | **a=b+e+f+g+h** | b=c+d | c | d | e | f | g | h |
| **I. Hospodárska politika** | | | |  | **2 815,00 €** | 2 729,50 € | 430,25 € | 2 299,25 € | 0,00 € | 0,00 € | 0,00 € | 85,50 € |
| Opat. 1.1 | **1.1.1 Podpora rozvoja služieb a podnikateľských aktivít v obci** |  | **podporení podnikatelia** | **2015-2020** | **1,20 €** | 1,20 € | 1,20 € |  |  |  |  |  |
| Opat. 1.2 | **1.2.1 Rekonštrukcia miestnych komunikácií** | **2112 - Miestne komunikácie** | **600 m zrekonštr. komunikácií** | **2015-2016** | **60,00 €** | 60,00 € | 9,00 € | 51,00 € |  |  |  |  |
| **1.2.2 Výstavba chodníka pre peších** | **2112 - Miestne komunikácie** | **250 m vybudovaných chodníkov** | **2015-2016** | **17,00 €** | 17,00 € | 17,00 € |  |  |  |  |  |
| **1.2.3 Výstavba parkoviska pri cintoríne** | **2112 - Miestne komunikácie** | **10 parkovacích miest** | **2016** | **20,00 €** | 20,00 € | 3,00 € | 17,00 € |  |  |  |  |
| Opat. 1.3 | **1.3.1 Výstavba kanalizácie a ČOV** | **2223 - Miestne kanalizácie** | **320 obyvateľov pripojených na ČOV** | **2019-2020** | **1 600,00 €** | 1 600,00 € | 240,00 € | 1 360,00 € |  |  |  |  |
| **1.3.2 Výstavba verejného vodovodu** | **2222 - Miestne potrubné rozvody vody** | **320 pripojených obyvateľov** | **2019-2020** | **1 000,00 €** | 1 000,00 € | 150,00 € | 850,00 € |  |  |  |  |
| **1.3.3 Rekonštrukcia verejného osvetlenia** | **2224 - Miestne elektrické a telekomunikačné rozvody a vedenia** | **49 zrekonštruovaných svetelných bodov** | **2019** | **90,00 €** | 4,50 € | 4,50 € |  |  |  |  | 85,50 € |
| **1.3.4 Rekonštrukcia obecného rozhlasu** | **2224 - Miestne elektrické a telekomunikačné rozvody a vedenia** | **15 zrekonštruovaných rozhlasových bodov** | **2019** | **25,00 €** | 25,00 € | 3,75 € | 21,25 € |  |  |  |  |
| Opat. 1.4 | **1.4.1 Rozvoj partnerskej spolupráce** |  | **2 podporené partnerské projekty** | **2015-2020** | **1,80 €** | 1,80 € | 1,80 € |  |  |  |  |  |
| **II. Sociálna politika** | | | |  | 279,00 € | 256,90 € | 46,10 € | 210,80 € | 0,00 € | 0,00 € | 0,00 € | 22,10 € |
| Opat. 2.1 | **2.1.1 Podpora individuálnej bytovej výstavby** | **2420 - Ostatné inžinierske stavby, i.n.** | **0,5 ha pripravenej plochy pre výstavbu RD** | **2017** | **2,00 €** | 2,00 € | 2,00 € |  |  |  |  |  |
| Opat. 2.2 | **2.2.1 Vybudovanie kamerového systému obce** | **2224 - Miestne elektrické a telekomunikačné rozvody a vedenia** | **5 osadených kamier** | **2018** | **15,00 €** | 15,00 € | 2,25 € | 12,75 € |  |  |  |  |
| Opat. 2.3 | **2.3.1 Rekonštrukcia budovy obecného úradu** | **1220 - Budovy pre administratívu** | **zrekonštr. exteriér a interiér OcÚ** | **2017-2018** | **120,00 €** | 120,00 € | 18,00 € | 102,00 € |  |  |  |  |
| **2.3.2 Rekonštrukcia spoločenskej sály** | **1261 - Budovy na kultúrnu a verejnú zábavu** | **pripravené priestory na spoločenské podujatia** | **2017-2018** | **15,00 €** | 15,00 € | 2,25 € | 12,75 € |  |  |  |  |
| **2.3.3 Rekonštrukcia budovy hasičskej zbrojnice a obecnej knižnice** | **1274 - Ostatné budovy, i.n.** | **zrekonštruovaná budova hasičskej zbrojnice a miestnosť obecnej knižnice** | **2018** | **80,00 €** | 80,00 € | 12,00 € | 68,00 € |  |  |  |  |
| Opat. 2.4 | **2.4.1 Podpora kultúrnych a športových podujatí** |  | **7 podporených kult. a šport. podujatí ročne** | **2015-2020** | **3,00 €** | 3,00 € | 3,00 € |  |  |  |  |  |
| Opat. 2.5 | **2.5.1 Rekonštrukcia futbalového štadióna a výstavba sociálnych zariadení** | **2411 - Športové ihriská** | **zrekonštruovaný areál futbalového ihriska** | **2020** | **20,00 €** | 3,00 € | 3,00 € |  |  |  |  | 17,00 € |
| **2.5.2 Výstavba multifunkčného ihriska** | **2411 - Športové ihriská** | **vybudované multifunkčné ihrisko** | **2017** | **18,00 €** | 18,00 € | 2,70 € | 15,30 € |  |  |  |  |
| **2.5.3 Rekonštrukcia detského ihriska** | **2411 - Športové ihriská** | **zrekonštruované detské ihrisko** | **2018** | **6,00 €** | 0,90 € | 0,90 € |  |  |  |  | 5,10 € |
| **III. Environmentálna politika** | | | |  | 47,00 € | 47,00 € | 34,25 € | 12,75 € | 0,00 € | 0,00 € | 0,00 € | 0,00 € |
| Opat. 3.1 | **3.1.1 Výstavba kompostoviska na biologický odpad** | **2420 - Ostatné inžinierske stavby, i.n.** | **vybudované obecné kompostovisko** | **2018** | **14,00 €** | 14,00 € | 14,00 € |  |  |  |  |  |
| **3.1.2 Podpora budovania súkromných kompostovísk** |  | **nárast objemu zhodnocovaného BRKO** | **2017-2018** | **10,00 €** | 10,00 € | 10,00 € |  |  |  |  |  |
| **3.1.3 Inštalácia odpadových košov na triedený odpad** |  | **nárast objemu zhodnocovaného triedeného odpadu** | **2018** | **5,00 €** | 5,00 € | 5,00 € |  |  |  |  |  |
| Opat. 3.2 | **3.2.1 Likvidácia čiernych skládok a zakúpenie fotopascí** |  | **zlikvidovaných 5 čiernych skládok** | **2016-2018** | **3,00 €** | 3,00 € | 3,00 € |  |  |  |  |  |
| Opat. 3.3 | **3.3.1 Protipovodňové opatrenia** | **2152 - Priehrady** | **900 m novovybudovaných a zrekonštr. odvodňovacích kanálov** | **2020** | **15,00 €** | 15,00 € | 2,25 € | 12,75 € |  |  |  |  |
| **Celkom** | | | |  | **3 141,00 €** | **3 033,40 €** | **510,60 €** | **2 522,80 €** | **0,00 €** | **0,00 €** | **0,00 €** | **107,60 €** |

Zdroj: MDVRR 2015, Obecný úrad, vlastné spracovanie

## F.III Systém hodnotenia a zaraďovania projektov do financovania

Dôležitým momentom v procese realizácie PHSR bude schvaľovanie financovania jednotlivých projektových zámerov obecným zastupiteľstvom. Pri výbere projektov bude preto nutné prihliadať na ich dôležitosť a význam či už z legislatívneho hľadiska alebo vo vzťahu k rozvoju obce.

Nasledujúca hodnotiaca tabuľka pre výber projektov je upravená pre potreby obce. Najvyššiu prioritu (úroveň dôležitosti) majú projekty, ktorých realizácia vyplýva priamo z legislatívy a projekty, ktoré budú riešiť výrazne naliehavú havarijnú alebo mimoriadnu situáciu. Kategória s vysokou prioritou zahŕňa projekty s oporou vo VZN obce, projekty Miestnej akčnej skupiny, oblastnej organizácie cestovného ruchu, projekty s vydaným právoplatným stavebným povolením (príp. aj projekty s ukončeným procesom verejného obstarávania), projekty, na ktoré sa dajú získať zdroje z EŠIF a/alebo ich realizácia je zároveň nutná pre rozvoj obce a projekty, ktoré majú vysokú podporu u obyvateľstva. Kategória so strednou úrovňou dôležitosti obsahuje tie projekty, ktoré majú možnosť byť spolufinancované z európskych štrukturálnych a investičných fondov a/alebo ich realizácia je zároveň vhodná pre rozvoj obce. Kategóriu 4 a 5 predstavujú projekty nachádzajúce sa vo fáze úvah (bez spracovania prvotných analýz, projektovej dokumentácie, stavebného povolenia a pod.).

Formulár 19 (F3): Hodnotiaca tabuľka pre výber projektov

|  |  |  |  |
| --- | --- | --- | --- |
| **Kategória** | **Úroveň dôležitosti** | **Hodnotiace kritérium**  **(podmienky pre zaradenie do úrovne dôležitosti)** | **Projekt/Aktivita** |
| 1 | Najvyššia | a) projekty vyplývajúce zo zákona alebo legislatívy EÚ  b) projekty riešiace havarijnú alebo mimoriadnu situáciu |  |
| 2 | Vysoká | a) projekty s oporou vo VZN obce  b) projekty s právoplatným stavebným povolením  c) projekty MAS  d) projekty OOCR  e) projekty miestnych rozvojových organizácií  f) projekty s vysokou podporou obyvateľov  g) projekty s potenciálom spolufinancovania z EŠIF a z iných zdrojov a/alebo projekty, ktorých realizácia je pre rozvoj obce nutná | 1.2.1; 1.3.1; 1.3.2; 2.1.1; 2.3.1; 2.3.2; 2.4.1; 2.5.2; 3.1.2; 3.1.3 |
| 3 | Stredná | projekty s potenciálom spolufinancovania z EŠIF a z iných zdrojov a/alebo projekty, ktorých realizácia je pre rozvoj obce vhodná | 1.1.1; 1.2.2; 1.2.3; 1.3.3; 1.3.4; 2.3.3; 3.3.1 |
| 4 | Nízka | projekty v štádiu zámerov / úvah | 1.4.1; 2.2.1; 2.5.1; 2.5.3; 3.2.1 |
| 5 | Najnižšia | ostatné | 3.1.1 |

Zdroj: MDVRR 2015, vlastné spracovanie

# Záver

Formulár 20 (S2): Záznam z verejného prerokovania

|  |  |
| --- | --- |
| **Zápis o verejnom prerokovaní strategického dokumentu** | |
| Názov dokumentu: | **Program hospodárskeho a sociálneho rozvoja obce**  **Bušovce na roky 2015-2020** |
| Pripomienkovanie realizoval: | Obecný úrad, externý odborník |
| Termín prerokovania: | 19.10.2015 |
| Oznam uverejnený (kde): | [www.obecbusovce.sk](http://www.obecbusovce.sk), úradná tabuľa |
| Text dokumentu k dispozícii (kde): | [www.obecbusovce.sk](http://www.obecbusovce.sk), obecný úrad – od 22.9.2015 |
| Spôsob doručenia pripomienok: | poštou, osobne, e-mailom |
| Priebeh verejného pripomienkovania: | Do 19.10.2015 do 17:00 neboli z radov verejnosti doručené žiadne pripomienky k vypracovanému dokumentu. Dňa 19.10.2015 sa o 17:00 hod. uskutočnilo v zasadacej miestnosti obecného úradu verejné prerokovanie Programu hospodárskeho a sociálneho rozvoja obce Bušovce na roky 2015-2020. Oznam o verejnom prerokovaní dokumentu bol medzi obyvateľstvo distribuovaný prostredníctvom úradnej tabule a web stránky obce. Prerokovania sa z radov verejnosti nezúčastnil nikto. |
| Počet pripomienok: | Celkový počet: 0  Akceptované: 0 |
| Zápis vypracoval: | RNDr. Radomír Babiak, PhD., spracovateľ  Dňa: 19.10.2015 |

Zdroj: Weisová, Bernátová 2012, vlastné spracovanie

Formulár 21 (Z1): Schválenie PHSR

|  |  |
| --- | --- |
| **Schválenie PHSR** | |
| Dokument | Názov: **Program hospodárskeho a sociálneho rozvoja obce Bušovce na roky 2015 – 2020**  Štruktúra dokumentu: dokument je štruktúrovaný podľa zákona č. 539/2008 Z. z. o podpore regionálneho rozvoja a podľa Metodiky na vypracovanie Programu hospodárskeho a sociálneho rozvoja obce/obcí/VÚC, vydanej Ministerstvom dopravy, výstavby a regionálneho rozvoja, verzia 2.0, február 2015. |
| Spracovanie | Forma a obdobie spracovania: spracovanie PHSR vykonala obec v partnerstve s externým odborníkom, ktorý koordinoval proces tvorby dokumentu a zabezpečoval dodržiavanie metodických postupov. Dokument bol spracovaný v mesiacoch júl – október 2015.  Riadiaci tím: riadiaci tím pozostával z 3 členov a v procese spracovania mal 5 pracovných zasadaní.  Pracovné skupiny: pracovná skupina hospodárska mala 3 členov (počet pracovných zasadaní 1), pracovná skupina sociálna 3 členov (1 zasadanie) a pracovná skupina environmentálna 3 členov (1 zasadanie).  Autor dokumentu: RNDr. Radomír Babiak, PhD.  Účasť verejnosti a komunikácia s ňou: verejnosť bola vyzývaná participovať na procese spracovania PHSR prostredníctvom web stránky obce, úradnej tabule a osobným podaním, jej názory boli zozbierané formou dotazníkového prieskumu a osobného prerokovania.  Náklady na spracovanie: 500,- eur |
| Prerokovanie | Verejné prerokovanie: 19.102015  Prerokovanie v orgánoch samosprávy: |
| Schválenie | Návrh na uznesenie zastupiteľstva: „Obecné zastupiteľstvo schvaľuje Program hospodárskeho a sociálneho rozvoja obce Bušovce na roky 2015 – 2020“. |

Zdroj: Weisová, Bernátová 2012, vlastné spracovanie

# Prílohy

## Zoznam členov riadiaceho tímu a pracovných skupín

|  |  |  |  |
| --- | --- | --- | --- |
| **Riadiaci tím** | | **Pracovná skupina – Sociálna** | |
| **Daniel Jurek** | koordinátor | Beáta Chlebáková | člen |
| **Ing. Lucia Novotná** | člen | Ľubomíra Šmáliková | člen |
| **RNDr. Radomír Babiak, PhD.** | člen | RNDr. Radomír Babiak, PhD. | člen |
|  |  |  |  |
| **Pracovná skupina - Hospodárska** | | **Pracovná skupina – Environmentálna** | |
| Mgr. Gabriela Miturová | člen | Miroslav Kolesár | člen |
| Ing. Lucia Novotná | člen | Anna Pňakovičová | člen |
| RNDr. Radomír Babiak, PhD. | člen | RNDr. Radomír Babiak, PhD. | člen |

## Zoznam informačných zdrojov použitých v PHSR

Babiak, R. (2012): *Prihraničný región a jeho možnosti rozvoja: Empirický príklad Zamaguria*. [Rigorózna práca]. Prešov: Prešovská univerzita, 2012

Bazálne environmentálne informácie o sídlach Slovenska (www.beiss.sk)

Halás, M. (2008): Priestorová polarizácia spoločnosti s detailným pohľadom na periférne regióny Slovenska. *Sociologický časopis/Czech Sociological Review*, 2008, Vol. 44, No. 2

Koncepcia územného rozvoja Slovenska 2001

Korec, P. (2005): *Regionálny rozvoj Slovenska v rokoch 1989-2004*. Bratislava: Geografika, 2005. ISBN 80-969338-0-9, 227 s.

MDVRR (2015): *Metodika na vypracovanie programu hospodárskeho rozvoja a sociálneho rozvoja obce/obcí/VÚC*. Bratislava: Ministerstvo dopravy, výstavby a regionálneho rozvoja, verzia 2.0, február 2015, 62 s.

Mušinka, A., Škobla, D., Hurrle, J., Matlovičová, K., Kling, J. (2014): *Atlas rómskych komunít na Slovensku 2013*. Bratislava: UNDP, 2014. ISBN 978-80-89263-18-9, 120 s.

Národná stratégia regionálneho rozvoja SR

Obvodná poľovnícka komora, okresná organizácia Slovenského poľovníckeho zväzu v Kežmarku

Operačné programy 2014-2020

Partnerská dohoda 2014-2020

PHSR Prešovského samosprávneho kraja 2008-2015

Povodňová dokumentácia obce Bušovce

Program rozvoja vidieka 2014-2020

Register národných kultúrnych pamiatok

Register pozemkových spoločenstiev

Register účtovných závierok

Ročné výkazy o komunálnom odpade z obce Bušovce 2007 až 2014

Slivinský, J., Slivinská, M. (2013): *Vojňany, Slovenská Ves a okolie. Turistický sprievodca.* Slovenská Ves: Tlačiareň svidnícka, 2013. ISBN 978-80-89392-78-0, 248 s.

Stratégia Európa 2020

Štatistický úrad Slovenskej republiky

Šťastný, F. (2014): *Opustené kostoly Horného Spiša*. Kežmarok: ViViT, 2014. ISBN 978-80-89264-96-4, 184 s.

Ústredie práce, sociálnych vecí a rodiny

Územný plán veľkého územného celku Prešovského kraja – Zmeny a doplnky 2004

Weisová, D., Bernátová, M. (2012): *Strategické plánovanie samosprávy*. Žilina: Municipalia, 2012.

Zákon č. 389/1990 Zb. o obecnom zriadení

Zákon č. 5/2004 Z. z. o službách zamestnanosti

Zákon č. 583/2004 Z. z. o rozpočtových pravidlách územnej samosprávy

Zákon č. 539/2008 Z. z. o podpore regionálneho rozvoja

Záverečný účet obce Bušovce za rok 2011

Záverečný účet obce Bušovce za rok 2012

Záverečný účet obce Bušovce za rok 2013

Záverečný účet obce Bušovce za rok 2014

**Internetové zdroje:**

|  |  |
| --- | --- |
| census2011.statistics.sk | www.minv.sk |
| datacube.statistics.sk | www.obecbusovce.sk |
| datacube.statistics.sk/SODB/ | [www.orsr.sk](http://www.orsr.sk) |
| http://cp.atlas.sk | www.pamiatky.sk |
| http://opk-oko-kezmarok.sk | www.protipoziarne.sk |
| http://uzemia.enviroportal.sk | www.registeruz.sk |
| statdat.statistics.sk | www7.statistics.sk |
| www.beiss.sk | www.vs.sk/heraldreg |
| www.cdb.sk | [www.zrsr.sk](http://www.zrsr.sk) |
| www.maps.google.com |  |

## Zoznam skratiek použitých v PHSR

|  |  |  |  |
| --- | --- | --- | --- |
| AOTP | Aktívne opatrenia trhu práce | OcÚ | Obecný úrad |
| BRKO | Biologicky rozložiteľný komunálny odpad | o. i. | Okrem iného |
| CDB | Cestná databanka | OOCR | Oblastná organizácia cestovného ruchu |
| CLLD | Community-led Local Development (Miestny rozvoj vedený komunitou) | PA | Povodňová aktivita |
| CR | Cestovný ruch | POH | Program odpadového hospodárstva |
| ČOV | Čistička odpadových vôd | PPA | Pôdohospodárska platobná agentúra |
| DHZ | Dobrovoľný hasičský zbor | PPF | Poľnohospodársky pôdny fond |
| EAO | Ekonomicky aktívne obyvateľstvo | PVS, a.s. | Podtatranská vodárenská a prevádzková spoločnosť, a.s. |
| EIB | Európska investičná banka | SHR | Samostatne hospodáriaci roľníci |
| EŠIF | Európske štrukturálne a investičné fondy | SVP, š.p. | Slovenský vodohospodársky podnik, š.p. |
| EZÚS | Európske zoskupenie územnej spolupráce | ŠFRB | Štátny fond rozvoja bývania |
| ha | Hektár | ŠÚ SR | Štatistický úrad Slovenskej republiky |
| KURS | Koncepcia územného rozvoja Slovenska 2001 | ÚPSVaR | Ústredie práce, sociálnych vecí a rodiny |
| KZAM | Klasifikácia zamestnaní | ÚSES | Územný systém ekologickej stability |
| MAS | Miestna akčná skupina | TTP | Trvalé trávne porasty |
| MOK | Maloobjemový kontajner | UoZ | Uchádzač o zamestnanie |
| MSP | Malí a strední podnikatelia | VÚC | Vyšší územný celok |
| NPR | Národná prírodná rezervácia |  |  |

## Akčný plán na daný rozpočtový rok s výhľadom na 2 roky

Obec si v tomto PHSR naplánovala realizovať viacero projektov/aktivít. Niektoré z naplánovaných projektov/aktivít sú pomerne jednoduché, nevyžadujú si veľké finančné, materiálne, príp. personálne úsilie. Na druhej strane, iné projekty si zo svojej povahy budú vyžadovať množstvo úsilia, času, schopností a financií. Akčný plán na daný rozpočtový rok predstavuje zhrnutie projektových zámerov obce, ktoré sa plánujú realizovať v roku 2015 a výhľadovo aj v rokoch 2016 a 2017. Zložitejšie projekty/aktivity sú v tomto Akčnom pláne rozpracované formou Formuláru na prípravu projektov.

|  |
| --- |
| **2015** |

* **1.1.1 Podpora rozvoja služieb a podnikateľských aktivít v obci**

|  |  |
| --- | --- |
| Cieľ projektu/aktivity: | Podporovať miestnych podnikateľov |
| Termín realizácie: | od 2015 každoročne |
| Predpokladané náklady: | 1 200,- eur |

* **1.4.1 Rozvoj partnerskej spolupráce**

|  |  |
| --- | --- |
| Cieľ projektu/aktivity: | Rozvíjať partnerskú spoluprácu, vrátane cezhraničnej spolupráce |
| Termín realizácie: | od 2015 každoročne |
| Predpokladané náklady: | 300,- eur ročne |

* **2.4.1 Podpora kultúrnych a športových podujatí**

|  |  |
| --- | --- |
| Cieľ projektu/aktivity: | Podporovať kultúrny a športový život v obci |
| Termín realizácie: | od 2015 každoročne |
| Predpokladané náklady: | 500,- eur ročne |

|  |  |
| --- | --- |
| **Formulár P4 – Formulár na prípravu projektov** | |
| **Názov projektu** | **1.2.1 Rekonštrukcia miestnych komunikácií** |
| Cieľ projektu | Zvýšiť kvalitu miestnych komunikácií a bezpečnosť dopravy |
| Termín | 2015 – 2016 |
| Garant | Obec Bušovce |
| Spolupráca (partneri) | - |
| Predpokladané náklady | 60 000,- eur |
| Zdroje financovania | Obecný rozpočet, Štátny rozpočet, Program rozvoja vidieka 2014 – 2020, Bankový úver |
| Výstupy | Položenie nového asfaltového povrchu v dĺžke 600 m |
| Užívatelia | Obyvatelia a návštevníci obce |
| Indikátory monitoringu | Spokojnosť obyvateľov s miestnymi komunikáciami |

|  |  |
| --- | --- |
| **Formulár P4 – Formulár na prípravu projektov** | |
| **Názov projektu** | **1.2.2 Výstavba chodníka pre peších** |
| Cieľ projektu | Zvýšiť bezpečnosť chodcov a cyklistov idúcich popri ceste I. triedy |
| Termín | 2015 – 2016 |
| Garant | Obec Bušovce |
| Spolupráca (partneri) | - |
| Predpokladané náklady | 17 000,- eur |
| Zdroje financovania | Obecný rozpočet |
| Výstupy | Vybudovaný chodník pre chodcov v dĺžke 250 m |
| Užívatelia | Obyvatelia a návštevníci obce |
| Indikátory monitoringu | Chodci bezpečne sa pohybujúci po chodníku |

|  |
| --- |
| **2016** |

* **3.2.1 Likvidácia čiernych skládok v katastri obce a zakúpenie fotopascí**

|  |  |
| --- | --- |
| Cieľ projektu/aktivity: | Chrániť ŽP a znížiť tvorbu čiernych skládok v obci |
| Termín realizácie: | 2016 – 2018 |
| Predpokladané náklady: | 3 000,- eur |

|  |  |
| --- | --- |
| **Formulár P4 – Formulár na prípravu projektov** | |
| **Názov projektu** | **1.2.3 Výstavba parkoviska pri cintoríne** |
| Cieľ projektu | Umožniť návštevníkom cintorína bezpečné parkovanie vozidiel |
| Termín | 2016 |
| Garant | Obec Bušovce |
| Spolupráca (partneri) | - |
| Predpokladané náklady | 20 000,- eur |
| Zdroje financovania | Obecný rozpočet, Štátny rozpočet, Program rozvoja vidieka 2014 – 2020 |
| Výstupy | Vybudovaných 10 parkovacích miest pre návštevníkov cintorína |
| Užívatelia | Obyvatelia a návštevníci obce |
| Indikátory monitoringu | Automobily zaparkované na parkovisku |

|  |
| --- |
| **2017** |

* **2.1.1 Podpora individuálnej bytovej výstavby**

|  |  |
| --- | --- |
| Cieľ projektu/aktivity: | Zlepšiť možnosti výstavby rodinných domov |
| Termín realizácie: | 2017 |
| Predpokladané náklady: | 2 000,- eur |

* **3.1.2 Podpora budovania súkromných kompostovísk**

|  |  |
| --- | --- |
| Cieľ projektu/aktivity: | Zvýšiť podiel zhodnocovaných BRKO |
| Termín realizácie: | 2017 – 2018 |
| Predpokladané náklady: | 10 000,- eur |

|  |  |
| --- | --- |
| **Formulár P4 – Formulár na prípravu projektov** | |
| **Názov projektu** | **2.3.1 Rekonštrukcia budovy obecného úradu** |
| Cieľ projektu | Znížiť energetickú náročnosť budovy OcÚ, zrekonštruovať vnútorné vybavenie a zriadiť spoločenskú miestnosť pre záujmovú činnosť |
| Termín | 2017 – 2018 |
| Garant | Obec Bušovce |
| Spolupráca (partneri) | - |
| Predpokladané náklady | 120 000,- eur |
| Zdroje financovania | Obecný rozpočet, Štátny rozpočet, Program rozvoja vidieka 2014 – 2020, Rozpočet Prešovského samosprávneho kraja |
| Výstupy | Zrekonštruovaná strecha a fasáda, vynovené vnútorné zariadenie, zriadená spoločenská miestnosť |
| Užívatelia | Všetci obyvatelia obce |
| Indikátory monitoringu | Kvalitné priestory pre poskytovanie administratívnych služieb a záujmovej činnosti |

|  |  |
| --- | --- |
| **Formulár P4 – Formulár na prípravu projektov** | |
| **Názov projektu** | **2.3.2 Rekonštrukcia spoločenskej sály** |
| Cieľ projektu | Pripraviť priestory vhodné pre organizovanie rôznych kultúrno-spoločenských podujatí |
| Termín | 2017 – 2018 |
| Garant | Obec Bušovce |
| Spolupráca (partneri) | - |
| Predpokladané náklady | 15 000,- eur |
| Zdroje financovania | Obecný rozpočet, Štátny rozpočet, Program rozvoja vidieka 2014 – 2020 |
| Výstupy | Vynovená spoločenská sála |
| Užívatelia | Všetci obyvatelia obce |
| Indikátory monitoringu | Zvýšený počet spoločenských podujatí organizovaných v priestoroch sály |

|  |  |
| --- | --- |
| **Formulár P4 – Formulár na prípravu projektov** | |
| **Názov projektu** | **2.5.2 Výstavba multifunkčného ihriska** |
| Cieľ projektu | Skvalitniť ponuku vykonávania športových aktivít pre obyvateľov obce a jej návštevníkov |
| Termín | 2017 |
| Garant | Obec Bušovce |
| Spolupráca (partneri) | - |
| Predpokladané náklady | 18 000,- eur |
| Zdroje financovania | Obecný rozpočet, Štátny rozpočet, Program rozvoja vidieka 2014 – 2020, Nadácie a súkromné spoločnosti |
| Výstupy | Vybudované multifunkčné ihrisko |
| Užívatelia | Obyvatelia obce a jej návštevníci |
| Indikátory monitoringu | Obyvatelia vykonávajúci športové aktivity |

## Zoznam tabuliek, grafov, obrázkov a formulárov

Tabuľka 1: Zoznam analyzovaných koncepčných dokumentov 11

Tabuľka 2: Zoznam použitých kvalitatívnych a kvantitatívnych dát 11

Tabuľka 3: Frekvencia zberu komunálneho odpadu pre domácnosti 14

Tabuľka 4: Základné charakteristiky stavu a pohybu obyvateľstva 15

Tabuľka 5: Vybrané parametre vekovej štruktúry obyvateľstva obce Bušovce 19

Tabuľka 6: Obyvateľstvo podľa ekonomickej aktivity 20

Tabuľka 7: Ekonomicky aktívne obyvateľstvo podľa dochádzky do zamestnania a odvetvia ekonomickej činnosti 21

Tabuľka 8: Priemerná nominálna mesačná mzda zamestnanca (eur) 22

Tabuľka 9: Obyvateľstvo podľa počítačových znalostí 22

Tabuľka 10: Vývoj nezamestnanosti v obci 23

Tabuľka 11: Štruktúra UoZ podľa veku k 31.3.2015 23

Tabuľka 12: Štruktúra UoZ podľa KZAM k 31.3.2015 24

Tabuľka 13: Byty podľa formy vlastníctva a systému dodávky vody 25

Tabuľka 14: Byty podľa obytných miestností 25

Tabuľka 15: Byty podľa obdobia výstavby 25

Tabuľka 16: Vybavenie technickou infraštruktúrou 26

Tabuľka 17: Základné parametre zdravotníckej a sociálnej infraštruktúry (2015) 27

Tabuľka 18: Infraštruktúra kultúry a športu 27

Tabuľka 19: Spádovosť obce k vybraným poskytovateľom administratívno-správnych služieb 28

Tabuľka 20: Subjekty podľa právnej formy v obci Bušovce 29

Tabuľka 21: Štruktúra pôdneho fondu (k 31.12.2014; v ha) 30

Tabuľka 22: Hospodárenie obce v rokoch 2011-2014 33

Tabuľka 23: Štruktúra príjmov obce v roku 2014 33

Tabuľka 24: Bilancia aktív a pasív k 31.12.2014 (eur) 34

Graf 1: Množstvo vyprodukovaných komunálnych odpadov v obci Bušovce 14

Graf 2: Vývoj počtu obyvateľov v obci Bušovce 16

Graf 3: Prirodzený pohyb obyvateľstva v rokoch 2005-2014 17

Graf 4: Migračný pohyb obyvateľstva v rokoch 2005-2014 17

Graf 5: Celkový pohyb obyvateľstva v rokoch 2005 až 2014 18

Graf 6: Veková štruktúra obyvateľstva v roku 2011 19

Graf 7: Štruktúra obyvateľstva podľa najvyššieho ukončeného vzdelania 20

Graf 8: Štruktúra UoZ podľa vzdelania k 31.3.2015 23

Graf 9: Štruktúra UoZ podľa doby evidencie k 31.3.2015 24

Graf 10: Štruktúra respondentov podľa veku 35

Graf 11: Štruktúra respondentov podľa vzdelania 36

Graf 12: Prioritné oblasti rozvoja podľa odpovedí respondentov 38

Graf 13: Celková spokojnosť respondentov s obcou ako miestom života 39

Formulár 1 (Ú1): Zámer spracovania PHSR 6

Formulár 2 (Ú2): Harmonogram spracovania PHSR 8

Formulár 3 (Ú3): Metódy zapojenia verejnosti do spracovania PHSR 8

Formulár 4 (Ú8): Štruktúra dokumentu 8

Formulár 5 (A3): Plánovací formulár prieskumu 35

Formulár 6 (Ú6): Ex - post hodnotenie predchádzajúceho PHSR 40

Formulár 7 (A7): Ex - ante hodnotenie stavu projektovej pripravenosti investícií 41

Formulár 8 (A8): STEEP analýza 46

Formulár 9 (A10): SWOT analýza 47

Formulár 10 (S1): Hierarchia rozvojových cieľov 52

Formulár 11 (P1): Prehľad opatrení, projektov a aktivít podľa oblastí 54

Formulár 12 (P2): Zoznam ukazovateľov cieľov/prioritných oblastí PHSR 57

Formulár 13 (P3): Súhrnný prehľad projektových zámerov obce 59

Formulár 14 (R1): Akčný plán 64

Formulár 15 (R5): Plán hodnotenia a monitorovania 67

Formulár 16 (F1): Indikatívny rozpočet - sumarizácia 69

Formulár 17 (F5): Model viaczdrojového financovania - intervenčná matica 70

Formulár 18 (F2): Finančný rámec pre realizáciu PHSR 71

Formulár 19 (F3): Hodnotiaca tabuľka pre výber projektov 74

Formulár 20 (S2): Záznam z verejného prerokovania 75

Formulár 21 (Z1): Schválenie PHSR 75

1. Prvé prijaté znenie sa označuje číslom 1.0. V prípade zásadnej zmeny sa ďalšie aktualizované verzie označujú 2.0, 3.0 atď. V prípade malých zmien sa označuje 1.1. [↑](#footnote-ref-1)
2. V súčasnosti prebieha proces spracovania nového PHSR Prešovského samosprávneho kraja, predpokladaný termín jeho schválenia je koncom roka 2015 [↑](#footnote-ref-2)
3. kvôli zjednodušeniu a prehľadnosti sú niektoré odvetvia v danej tabuľke oproti klasifikácii SK NACE Rev.2 združené [↑](#footnote-ref-3)
4. V súčasnosti (leto 2015) nastáva v SR prečíslovanie niektorých ciest I. triedy a všetkých ciest III. triedy. V katastri obce Bušovce sa vykonávajú nasledovné zmeny: cesta III. triedy č. 541003 mení svoje číslo na 3104 a cesta 541004 mení svoje číslo na 3105. Cesta I/77 si svoje označenie ponecháva. [↑](#footnote-ref-4)
5. Presnejšie, v súvislosti s úrovňou rozvoja jednotlivých slovenských regiónov sa v odbornej literatúre spomína rozdelenie Slovenska na bohatý (severo) západ a chudobný (juho) východ, pričom región Spiša patrí práve do tej chudobnejšej časti. [↑](#footnote-ref-5)
6. Pričom Miestna akčná skupina získa financie na vyhlasovanie výziev z PRV a z IROP [↑](#footnote-ref-6)